
Pakeitimas		1

Pasiūlymas dėl reglamento
1 konstatuojamoji dalis
	

	Komisijos siūlomas tekstas
	Pakeitimas

	(1)	gyviems gyvūnams, įskaitant kates ir šunis, taikomas Sutarties dėl Europos Sąjungos veikimo I priedas ir jie yra Sąjungos bendros žemės ūkio politikos dalis. Sąjungoje yra šių gyvūnų rinka, įskaitant didelę tarpvalstybinę prekybą. Daugelis valstybių narių yra pasirašiusios Europos konvenciją dėl namuose laikomų gyvūnų apsaugos. Yra daug įrodymų, kad Sąjungoje šunų ir kačių vidaus rinka veikia neoptimaliai, taip pat vyksta neteisėta prekyba šiais gyvūnais Sąjungoje ir juos importuojant į Sąjungą. Todėl būtina nustatyti minimaliuosius veiklos vykdymo vietose veisiamų ir laikomų šunų ir kačių gerovės reikalavimus, taip pat griežtesnius Sąjungoje tiekiamų šunų ir kačių atsekamumo reikalavimus;
	(1)	gyviems gyvūnams, įskaitant kates ir šunis, taikomas Sutarties dėl Europos Sąjungos veikimo I priedas, jie yra Sąjungos bendros žemės ūkio politikos dalis ir jų gerovė turėtų būti saugoma. Sąjungoje yra šių gyvūnų rinka, įskaitant didelę tarpvalstybinę prekybą. Daugelis valstybių narių yra pasirašiusios Europos konvenciją dėl namuose laikomų gyvūnų apsaugos. Yra daug įrodymų, kad Sąjungoje šunų ir kačių vidaus rinka veikia neoptimaliai, taip pat vyksta neteisėta prekyba šiais gyvūnais Sąjungoje ir juos importuojant į Sąjungą. Todėl, atsižvelgiant į gyvūnų tyrimų rezultatus, kuriais pripažįstama gyvūnų gebėjimas jausti emocijas, skausmą ir palaikyti socialinius santykius, būtina nustatyti minimaliuosius veiklos vykdymo vietose veisiamų ir laikomų šunų ir kačių gerovės reikalavimus, taip pat griežtesnius Sąjungos rinkai pateikiamų šunų ir kačių atsekamumo reikalavimus;



Pakeitimas		2

Pasiūlymas dėl reglamento
2 konstatuojamoji dalis
	

	Komisijos siūlomas tekstas
	Pakeitimas

	(2)	Sąjungos lygmens gerovės nuostatų dėl šunų ir kačių veisimo, laikymo ir pateikimo rinkai nėra, o nacionalinės taisyklės, jei jų yra, skiriasi, todėl labai dažnai šie gyvūnai yra atsivedami, veisiami ir parduodami arba dovanojami be atlygio jų gerovei žalingomis sąlygomis. Šunų ir kačių komercinių veisėjų konkurencija skirtingose valstybėse narėse nevyksta vienodomis sąlygomis, nes gyvūnų gerovės sąlygos yra vienas iš pagrindinių šių subjektų konkurencingumo elementų ir valstybėse narėse jos labai skiriasi. Todėl yra iškraipoma konkurencija, ypač aukštų standartų veisėjams ir laikytojams, kurie, vykdydami tarpvalstybinę prekybą, negali monetizuoti savo investicijų į gyvūnų gerovę, nes susiduria su subjektais, kurie naudojasi standartų neatitinkančiomis gyvūnų gerovės sąlygomis, kad galėtų daryti konkurencinį spaudimą ir mažinti kainas bei standartus;
	(2)	šunimis ir katėmis, kurie turi unikalių biologinių ir elgsenos poreikių, Sąjungoje prekiaujama ir jie laikomi kaip gyvūnai augintiniai. Sąjungos lygmens gerovės nuostatų dėl šunų ir kačių veisimo, laikymo ir pateikimo rinkai nėra, o nacionalinės taisyklės, jei jų yra, skiriasi, todėl kartais šie gyvūnai yra atsivedami, veisiami ir parduodami arba dovanojami be atlygio sąlygomis, kurios gali turėti rimtų žalingų pasekmių jų gerovei. Šunų ir kačių komercinių veisėjų konkurencija skirtingose valstybėse narėse nevyksta vienodomis sąlygomis, nes gyvūnų gerovės sąlygos yra vienas iš pagrindinių šių subjektų konkurencingumo elementų ir valstybėse narėse jos labai skiriasi. Todėl yra iškraipoma konkurencija, ypač aukštų standartų veisėjams ir laikytojams, kurie, vykdydami tarpvalstybinę prekybą, negali monetizuoti savo investicijų į gyvūnų gerovę, nes susiduria su subjektais, kurie naudojasi standartų neatitinkančiomis gyvūnų gerovės sąlygomis, kad galėtų daryti konkurencinį spaudimą ir mažinti kainas bei standartus;



Pakeitimas		3

Pasiūlymas dėl reglamento
3 konstatuojamoji dalis
	

	Komisijos siūlomas tekstas
	Pakeitimas

	(3)	vartotojai taip pat nėra pakankamai apsaugoti, nes įsigydami šunį ar katę jie dažnai patiria prastų gerovės sąlygų, kuriomis gyvūnai buvo veisiami ir laikomi veiklos vykdymo vietose, neigiamų pasekmių, pavyzdžiui, įsigyto ar gauto šuns ar katės sveikatos problemų, elgsenos sutrikimų ar genetiniais trūkumų;
	(3)	vartotojai taip pat nėra pakankamai apsaugoti, nes įsigydami šunį ar katę jie dažnai patiria prastų gerovės sąlygų, kuriomis gyvūnai buvo veisiami ir laikomi veiklos vykdymo vietose, neigiamų pasekmių, pavyzdžiui, įsigyto ar gauto šuns ar katės sveikatos problemų, elgsenos sutrikimų ar genetiniais trūkumų. Siekiant remti informacija pagrįstus vartotojų pasirinkimus ir skatinti laikytis Sąjungos taisyklių, labai svarbu informuoti visuomenę ir didinti informuotumą apie skirtumą tarp atsakingos praktikos ir reikalavimų neatitinkančios arba neteisėtos veisimo praktikos;



Pakeitimai		280 ir 307
Pasiūlymas dėl reglamento
3 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(3a)	nors kelios valstybės narės nacionaliniu lygiu jau priėmė pozityviuosius sąrašus, kuriais reglamentuojama privati gyvūnų nuosavybė, dėl to, kad nėra bendros Sąjungos lygmens gerovės nuostatų dėl kitų nei šunų ir kačių gyvūnų augintinių rūšių veisimo, laikymo ir pateikimo rinkai sistemos, o nacionalinės taisyklės skiriasi, atsiranda nenuoseklumų, vykdymo užtikrinimo spragų ir painiavos vartotojams, todėl dažnai kyla rimtų pasekmių tų rūšių gyvūnų, kuriuos netinka laikyti kaip gyvūnus augintinius, gerovei taip pat kyla pavojus biologinei įvairovei, žmonių sveikatai ir saugai ir gamtos apsaugai;



Pakeitimas		308
Pasiūlymas dėl reglamento
3 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(3b)	jau anksčiau buvo raginama sudaryti moksliškai pagrįstą Sąjungos masto gyvūnų, kurie įvertinti tinkamais būti laikomi kaip gyvūnai augintiniai tinkamomis gerovę užtikrinančiomis sąlygomis, nedarant žalos laukinėms populiacijoms, taigi ir Europos biologinei įvairovei ar žmonių sveikatai ir saugai, sąrašą. Tai darant būtina užtikrinti, kad būtų įvertintas poveikis gyvūnams, įskaitant jų gerovę, elgesį, mitybos poreikius ir veterinarinę priežiūrą, kad būtų išvengta situacijų, galinčių sukelti nereikalingas kančias, netinkamas gyvenimo sąlygas ar pavojų rūšims;




Pakeitimas		4

Pasiūlymas dėl reglamento
4 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(4a)	turėtų būti stiprinamas valstybių narių bendradarbiavimas siekiant identifikuoti nelegalias veisimo vietas, išardyti susijusius tinklus ir užtikrinti veiksmingą taikytinų taisyklių vykdymą. Siekiant spręsti tarpvalstybinio tam tikros neteisėtos veiklos pobūdžio problemą ir apsaugoti gyvūnų gerovę bei vartotojų interesus visoje Sąjungoje, labai svarbu stiprinti tarpvalstybinį bendradarbiavimą, keitimąsi informacija ir koordinuotus patikrinimus;



Pakeitimas		5

Pasiūlymas dėl reglamento
4 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(4b)	pastaraisiais metais gyvūnų augintinių skaičius Sąjungoje gerokai padidėjo, o tai rodo, kad Sąjungos piliečiams labai rūpi šunų ir kačių gerovė. Atsižvelgiant į gyvūnų gerovės mokslo raidą, Sąjunga ir jos valstybės narės turėtų būti raginamos skatinti taikyti tokį teisinį požiūrį, kuris atspindėtų ne tik gyvūnų, kaip nuosavybės, statusą, bet ir etinę žmonių atsakomybę už jų gerovę ir apsaugą;



Pakeitimas		6

Pasiūlymas dėl reglamento
6 konstatuojamoji dalis
	

	Komisijos siūlomas tekstas
	Pakeitimas

	(6)	neteisėta prekyba šunimis ir katėmis iš dalies susiformavo dėl nepakankamo šių gyvūnų atsekamumo iki jų kilmės vados. Savo ruožtu neteisėtos prekybos praktika siejama su šunų ir kačių, kuriems taikoma nekontroliuojama veisimo praktika, kančiomis. Be patikimų priemonių atsekti gyvūnų kilmę, neįmanoma užtikrinti, kad subjektai laikytųsi tų pačių gyvūnų gerovės standartų, ir užtikrinti vienodų konkurencijos sąlygų vidaus rinkoje, susijusių su šunų ir kačių tiekimu. Todėl labai svarbu užtikrinti šunų ir kačių atsekamumą taikant sistemą, kurioje šunys ir katės ženklinami ir registruojami prieš pirmą kartą juos pateikiant Sąjungoje, taip pat kiekvieną kartą, kai pasikeičia gyvūnų savininkai;
	(6)	neteisėta prekyba šunimis ir katėmis iš dalies susiformavo dėl nepakankamo šių gyvūnų atsekamumo iki jų kilmės vados ir dėl to, kad vartotojai ėmė vis labiau trokšti šių gyvūnų, o visa tai palengvino ir internetinės prekybos plėtra. Savo ruožtu neteisėtos prekybos praktika siejama su šunų ir kačių, kuriems taikoma nekontroliuojama veisimo praktika, kančiomis. Be patikimų priemonių atsekti gyvūnų kilmę, neįmanoma užtikrinti, kad subjektai laikytųsi tų pačių gyvūnų gerovės standartų, ir užtikrinti vienodų konkurencijos sąlygų vidaus rinkoje, susijusių su šunų ir kačių pateikimu rinkai. Todėl labai svarbu užtikrinti šunų ir kačių atsekamumą taikant sistemą, kurioje šunys ir katės ženklinami ir registruojami prieš pirmą kartą juos pateikiant Sąjungos rinkai, taip pat kiekvieną kartą, kai pasikeičia gyvūnų savininkai;



Pakeitimas		309
Pasiūlymas dėl reglamento
6 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(6a)	šiuo reglamentu nustatoma privaloma registracija, sugriežtinama pardavimo internetu kontrolė, užtikrinamas didesnis šunų ir kačių atsekamumas ir kartu nustatomi iki 10 metų pereinamieji laikotarpiai, kad atitinkamos institucijos galėtų pasirengti. Jame taip pat pabrėžiama, kaip svarbu visoje Sąjungoje nustatyti atsakingo veisimo standartus, kad būtų išvengta žalingo poveikio šunų ir kačių sveikatai ir gerovei. Šiuo reglamentu minėtos problemos sprendžiamos nustatant aiškius gerovės reikalavimus ir užtikrinant, kad veisimo praktika atitiktų aukščiausius standartus;




Pakeitimas		7

Pasiūlymas dėl reglamento
7 konstatuojamoji dalis
	

	Komisijos siūlomas tekstas
	Pakeitimas

	(7)	neteisėta prekyba katėmis ir šunimis iš ES nepriklausančių šalių didėja. Dabartinėse ES taisyklėse dėl šunų ir kačių vežimo į ES, pavyzdžiui, Reglamento 576/2013 ir Gyvūnų sveikatos teisės akto nuostatose, nėra pakankamai priemonių, kad būtų užkirstas kelias šiai neteisėtai prekybai. Tai reiškia, kad reikia papildomų kovos su neteisėta prekyba šunimis ir katėmis priemonių. Galiojančiose gyvūnų sveikatos taisyklėse reikalaujama, kad įvežant šunis ir kates į Sąjungą, kai jie vežami tiek komerciniais, tiek nekomerciniais tikslais, gyvūnai turi būti paženklinti mikrolustu. Siekiant sugriežtinti šias atsekamumo nuostatas, į Sąjungą įvežamų šunų ir kačių savininkai turėtų užtikrinti, kad jie būtų užregistruoti vienoje iš valstybių narių duomenų bazių paskirties vietoje. Taip bus užtikrinta geresnė tų gyvūnų judėjimo kontrolė;
	(7)	neteisėta prekyba katėmis ir šunimis iš ES nepriklausančių šalių didėja. Dabartinėse ES taisyklėse dėl šunų ir kačių vežimo į ES, pavyzdžiui, Reglamento (ES) Nr. 576/2013 ir Gyvūnų sveikatos teisės akto nuostatose, nėra pakankamai priemonių, kad būtų užkirstas kelias šiai neteisėtai prekybai. Tai reiškia, kad reikia papildomų kovos su neteisėta prekyba šunimis ir katėmis priemonių. Galiojančiose gyvūnų sveikatos taisyklėse reikalaujama, kad įvežant šunis ir kates į Sąjungą, kai jie vežami tiek komerciniais, tiek nekomerciniais tikslais, gyvūnai turi būti paženklinti mikrolustu. Siekiant sugriežtinti šias atsekamumo nuostatas, į Sąjungą įvežamų šunų ir kačių savininkai arba už juos atsakingi asmenys turėtų užtikrinti, kad jie būtų užregistruoti vienoje iš valstybių narių duomenų bazių paskirties vietoje. Taip bus užtikrinta geresnė tų gyvūnų judėjimo kontrolė;



Pakeitimas		8

Pasiūlymas dėl reglamento
8 konstatuojamoji dalis
	

	Komisijos siūlomas tekstas
	Pakeitimas

	(8)	šio pasiūlymo nuostatomis dėl atsekamumo taip pat prisidedama prie visuomenės sveikatos apsaugos užtikrinant geresnę gyvūnų gerovę, sveikatą ir galimo gyvūnų ligų (kurių kai kurios yra zoonozinio pobūdžio) perdavimo kontrolę laikantis bendros sveikatos koncepcijos;
	(8)	šio pasiūlymo nuostatomis dėl atsekamumo taip pat prisidedama prie visuomenės sveikatos apsaugos užtikrinant geresnę gyvūnų gerovę, sveikatą ir galimo gyvūnų ligų (kurių kai kurios yra zoonozinio pobūdžio, o kai kurios perduodamos laukiniams gyvūnams) perdavimo kontrolę laikantis bendros sveikatos koncepcijos;




Pakeitimas		9

Pasiūlymas dėl reglamento
8 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(8a)	Europos Parlamento ir Tarybos reglamentu (ES) 2016/429 reglamentuojamos užkrečiamosios gyvūnų ligos siekiant išvengti tokių ligų plitimo Sąjungoje. Gyvūnų sveikata yra viena iš penkių gyvūnų gerovės sričių, todėl ji aptariama šiame reglamente. Tačiau šis reglamentas skirtas ne Reglamente (ES) 2016/429 išvardytoms ligoms, o šunų ir kačių sveikatos būklei, kurią lemia neužkrečiamosios ligos (pavyzdžiui, sužalojimai) arba į sąrašą neįtrauktos ligos (pavyzdžiui, tam tikri parazitai). Todėl šiame reglamente nustatytos taisyklės papildo Reglamentą (ES) 2016/429 ir jomis nepakeičiamos ar nedubliuojamos tame reglamente nustatytos taisyklės;




Pakeitimas		10

Pasiūlymas dėl reglamento
10 konstatuojamoji dalis
	

	Komisijos siūlomas tekstas
	Pakeitimas

	(10)	Reglamente (ES) 2016/429 reikalaujama ženklinti šunis ir kates mikroschema, tačiau tik tuo atveju, jei jie, įvežti į Sąjungą, vežami iš vienos valstybės narės į kitą. Pagal tą reglamentą reikalaujamas ženklinimas nėra visiškai suderintas, nes nėra nustatyta tikslių mikroschemų standartų. Be to, tame reglamente nereikalaujama, kad valstybės narės turėtų šunų ir kačių duomenų bazes. Todėl turėtų būti reikalaujama, kad valstybės narės sukurtų ir tvarkytų Sąjungos rinkai tiekiamų šunų ir kačių duomenų bazes, kad būtų užtikrintas šių gyvūnų atsekamumas. Taip pat būtina užtikrinti šių duomenų bazių sąveikumą. Tai padės rasti informaciją apie šunis ir kates visoje Sąjungoje, taip pat leis kompetentingoms institucijoms vykdyti oficialią kontrolę, kad būtų užtikrintas gyvūnų gerovės taisyklių laikymasis;
	(10)	Reglamente (ES) 2016/429 reikalaujama ženklinti šunis ir kates mikroschema, tačiau tik tuo atveju, jei jie, įvežti į Sąjungą, vežami iš vienos valstybės narės į kitą. Pagal tą reglamentą reikalaujamas ženklinimas nėra visiškai suderintas, nes nėra nustatyta tikslių mikroschemų standartų. Be to, tame reglamente nereikalaujama, kad valstybės narės turėtų šunų ir kačių duomenų bazes. Todėl turėtų būti reikalaujama, kad valstybės narės sukurtų ir tvarkytų Sąjungos rinkai pateikiamų šunų ir kačių duomenų bazes, kad būtų užtikrintas šių gyvūnų atsekamumas. Taip pat būtina užtikrinti šių duomenų bazių sąveikumą. Tai padės rasti informaciją apie šunis ir kates visoje Sąjungoje, taip pat leis kompetentingoms institucijoms vykdyti oficialią kontrolę, kad būtų užtikrintas gyvūnų gerovės taisyklių laikymasis;



Pakeitimas		11

Pasiūlymas dėl reglamento
11 konstatuojamoji dalis
	

	Komisijos siūlomas tekstas
	Pakeitimas

	(11)	šunų ir kačių tiekimas siekiant pelno arba nemokamai daro poveikį vidaus rinkai. Todėl, siekiant užkirsti kelią sukčiavimui, turėtų būti užtikrintas visų gyvūnų, kuriais prekiaujama Sąjungos rinkoje, atsekamumas, o gyvūnų laikymui veisimo vietose, gyvūnų augintinių parduotuvėse ar gyvūnų globos namuose turėtų būti taikomos išsamios taisyklės;
	(11)	šunų ir kačių pateikimas rinkai siekiant pelno arba nemokamai daro poveikį vidaus rinkai. Todėl, siekiant užkirsti kelią sukčiavimui, turėtų būti užtikrintas visų gyvūnų, kuriais prekiaujama Sąjungos rinkoje, atsekamumas, o gyvūnų laikymui veisimo ir pardavimo vietose, gyvūnų prieglaudose ar globos namuose turėtų būti taikomos išsamios taisyklės. Kariuomenė, policija ar muitinė, kurios veisia arba laiko šunis savo reikmėms, nėra tokioje padėtyje, kadangi rinkoje veisimo ar laikymo veiklos jos nevykdo;



Pakeitimas		12

Pasiūlymas dėl reglamento
11 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(11a)	tai, kad šunis ar kates asmeniniam ar šeimyniniam malonumui ir draugijai laikantys jų savininkai retkarčiais tiekia šuniukus ir kačiukus be jokių komercinių ketinimų ar tikslų, nedaro didelio poveikio vidaus rinkai, todėl yra pagrįsta į šio reglamento taikymo sritį neįtraukti tokios tiekimo veiklos;



Pakeitimas		13

Pasiūlymas dėl reglamento
13 konstatuojamoji dalis
	

	Komisijos siūlomas tekstas
	Pakeitimas

	(13)	Europos Parlamento ir Tarybos direktyva 2010/63/ES4 reglamentuojamas moksliniais tikslais laikomų gyvūnų, įskaitant šunis ir kates laikymas, veisimas ir tiekimas. Todėl moksliniams tikslams skirti šunys ir katės neturėtų būti įtraukti į šio reglamento taikymo sritį;
	(13)	Europos Parlamento ir Tarybos direktyva 2010/63/ES4 reglamentuojamas moksliniais tikslais laikomų gyvūnų, įskaitant šunis ir kates laikymas, veisimas ir tiekimas. Europos Parlamento ir Tarybos reglamentu (ES) 2019/6 reglamentuojami veterinarinių vaistų klinikiniai tyrimai, kuriuose naudojami gyvūnai, įskaitant šunis ir kates. Todėl moksliniams tikslams skirti ar naudojami šunys ir katės, taip pat šunys ir katės, naudojami klinikiniuose tyrimuose, kurių reikia veterinarinių vaistų rinkodaros leidimui gauti, neturėtų būti įtraukti į šio reglamento taikymo sritį;

	__________________
	__________________

	4 2010 m. rugsėjo 22 d. Europos Parlamento ir Tarybos direktyva 2010/63/ES dėl mokslo tikslais naudojamų gyvūnų apsaugos (OL L 276, 2010 10 20, p. 33).
	4 2010 m. rugsėjo 22 d. Europos Parlamento ir Tarybos direktyva 2010/63/ES dėl mokslo tikslais naudojamų gyvūnų apsaugos (OL L 276, 2010 10 20, p. 33).

14 konstatuojamoji dalis
	

	Komisijos siūlomas tekstas
	Pakeitimas

	(14)	daugybei šunų ir kačių pirmą kartą bus taikomos išsamios gerovės taisyklės, kurios padės jiems gyventi geresnėmis sąlygomis. Tačiau, atsižvelgiant į praktinius sunkumus, su kuriais susiduriama tam tikrais atvejais siekiant nustatyti, ar šunys ir katės laikomi kaip gyvūnai augintiniai, ar siekiant juos pateikti ar tiekti rinkai, šiuo reglamentu gyvūnų augintinių savininkai, laikantys tam tikrą skaičių šunų ir kačių, kurie atsiveda tam tikrą skaičių vadų, neviršijantį tam tikros ribos, turėtų būti atleisti nuo tam tikrų pareigų. Priešingu atveju tiems gyvūnų augintinių savininkams būtų taikomi atitinkami šio reglamento reikalavimai, o tai būtų neproporcinga;
	(14)	daugybei šunų ir kačių pirmą kartą bus taikomos išsamios gerovės taisyklės, kurios padės jiems gyventi geresnėmis sąlygomis. Tačiau, atsižvelgiant į praktinius sunkumus, su kuriais susiduriama tam tikrais atvejais siekiant nustatyti, ar šunys ir katės laikomi kaip gyvūnai augintiniai, ar naudojami žemės ūkio tikslais, pvz., ganymo, gyvulių saugojimo ar ūkio apsaugos tikslais, ar siekiant juos pateikti ar tiekti rinkai, šiuo reglamentu gyvūnų augintinių savininkai, laikantys tam tikrą skaičių šunų ir kačių, kurie atsiveda tam tikrą skaičių vadų, neviršijantį tam tikros ribos, turėtų būti atleisti nuo tam tikrų pareigų. Priešingu atveju tiems gyvūnų augintinių savininkams būtų taikomi atitinkami šio reglamento reikalavimai, o tai būtų neproporcinga. Benamės katės, kurios klajoja lauke ir kurios padeda kontroliuoti graužikų populiacijas, jau seniai yra šios kaimo pusiausvyros dalis ir atlieka funkcinį ir simbiotinį vaidmenį žemės ūkio valdose. Reikėtų tinkamai atsižvelgti į kaimo ir atokias vietoves, kuriose prieiga prie veterinarijos paslaugų ir atitikties užtikrinimo infrastruktūros gali būti ribota, taip pat į poreikį išvengti neproporcingos naštos ūkininkams ir smulkiesiems veisėjams;

Pasiūlymas dėl reglamento
17 konstatuojamoji dalis
	

	Komisijos siūlomas tekstas
	Pakeitimas

	(17)	be to, Sąjungos rinkoje šunis ir kates teikia įvairių rūšių veiklą vykdantys įvairių rūšių subjektai. Esama ne tik komercinių veisėjų, bet ir gyvūnų augintinių parduotuvių, kuriose pardavimui laikomi paprastai kitose veiklos vykdymo vietose atsivesti ir veisiami šunys ir katės. Šių gyvūnų apsauga gali būti neoptimali ir nėra bendrų gerovės standartų, kurių turi būti laikomasi šiose pardavimo vietose. Atsižvelgiant į tai, kad gyvūnų augintinių parduotuvės yra komerciniai subjektai, tiekiantys rinkai šunis ir kates, šioms veiklos vykdymo vietoms turi būti taikomi šio reglamento reikalavimai;
	(17)	be to, Sąjungos rinkoje šunis ir kates rinkai pateikia įvairių rūšių subjektai, vykdantys įvairių rūšių veiklą. Esama ne tik komercinių veisėjų, bet ir pardavimo vietų, kuriose pardavimui laikomi paprastai kitose veiklos vykdymo vietose atsivesti ir veisiami šunys ir katės. Šių gyvūnų apsauga gali būti neoptimali ir nėra bendrų gerovės standartų, kurių turi būti laikomasi šiose pardavimo vietose. Atsižvelgiant į tai, kad pardavimo vietos yra komerciniai subjektai, tiekiantys rinkai šunis ir kates, šioms veiklos vykdymo vietoms turi būti taikomi šio reglamento reikalavimai;

Pasiūlymas dėl reglamento
19 konstatuojamoji dalis
	

	Komisijos siūlomas tekstas
	Pakeitimas

	(19)	nepaisant to, kad komercinių veisėjų ir gyvūnų augintinių parduotuvių bei gyvūnų globos namų vykdoma veikla skiriasi, visi jie Sąjungos rinkoje tiekia šunis ir kates ir esama tam tikro dubliavimo, ypač paklausos lygmeniu. Ieškodami šuns ar katės, vartotojai pasirenka, ar gyvūną pirkti iš veisėjo (tiesiogiai arba per gyvūnų augintinių parduotuvę ar tarpininką), ar pasiimti gyvūną iš gyvūnų globos namų. Šunis ar kates tiesiogiai iš gyvūnų augintinių savininkų įsigyjama retai. Vienas iš svarbių šuns ar katės pasirinkimo veiksnių yra galimos elgsenos ar kitos problemos, kurios gali pasireikšti gyvūnui dėl to, kad jis buvo laikomas prastomis gerovės sąlygomis, ir dėl kurių gali sumažėti jo tinkamumas laikyti kaip gyvūną augintinį, nepriklausomai nuo to, ar gyvūnas buvo laikomas komercinėje veisimo vietoje, gyvūnų augintinių parduotuvėje ar gyvūnų globos namuose. Be to, atsižvelgiant į tai, kad prekybą taip pat vykdo tarpininkai ir daugiausia internetu, pirkėjai, prieš įsigydami šunį ar katę, gali nežinoti, ar gyvūnas kilęs iš gyvūnų globos namų, veisėjo ar gyvūnų augintinių parduotuvės. Esama įrodymų, kad Sąjungos rinkai gyvūnų globos namai tiekia didelį skaičių gyvūnų, ypač kačių. Taip pat yra įrodymų, kad kai kuriose valstybėse narėse gyvūnai, visų pirma šunys, iš gyvūnų globos namų tiekiami potencialiems gyvūnų augintinių savininkams kitose valstybėse narėse. Siekiant užtikrinti, kad būtų pasiektas šio reglamento tikslas užtikrinti sklandų šunų ir kačių vidaus rinkos veikimą ir racionalų sektoriaus vystymąsi, kartu užtikrinant aukštą gyvūnų gerovės lygį, kai kuriuos šio reglamento reikalavimus būtina taikyti gyvūnų globos namams, kuriuose laikomas tam tikras minimalus gyvūnų skaičius, nepriklausomai nuo to, ar jie parduoda gyvūnus už atlygį, tiekia gyvūnus nemokamai, ar kompensuojant pagrįstas išlaidas. Siekiant proporcingumo ir atsižvelgiant į tai, kad gyvūnų globos namų veikla skiriasi nuo kitų subjektų veiklos ir gali atlikti viešo intereso funkciją, gyvūnų globos namams turėtų būti taikomi tik kai kurie šio reglamento reikalavimai, visų pirma susiję su gyvūnų prižiūrėtojų skaičiumi ir kompetencija, būstu, šėrimu ir girdymu, elgsenos poreikiais ir skausminga praktika, taip pat rekomenduojamais veterinarijos gydytojo apsilankymais;
	(19)	nepaisant to, kad komercinių veisėjų ir pardavimo vietų bei gyvūnų globos namų vykdoma veikla skiriasi, visi jie šunis ir kates pateikia Sąjungos rinkai ir esama tam tikro dubliavimo, ypač paklausos lygmeniu. Ieškodami šuns ar katės, vartotojai pasirenka, ar gyvūną pirkti iš veisėjo (tiesiogiai arba per pardavimo vietą ar tarpininką), ar pasiimti gyvūną iš gyvūnų globos namų. Šunis ar kates tiesiogiai iš gyvūnų augintinių savininkų įsigyjama retai. Vienas iš svarbių šuns ar katės pasirinkimo veiksnių yra galimos elgsenos ar kitos problemos, kurios gali pasireikšti gyvūnui dėl to, kad jis buvo laikomas prastomis gerovės sąlygomis, ir dėl kurių gali sumažėti jo tinkamumas laikyti kaip gyvūną augintinį, nepriklausomai nuo to, ar gyvūnas buvo laikomas komercinėje veisimo vietoje, pardavimo vietoje ar gyvūnų globos namuose. Be to, atsižvelgiant į tai, kad prekybą taip pat vykdo tarpininkai ir daugiausia internetu, pirkėjai, prieš įsigydami šunį ar katę, gali nežinoti, ar gyvūnas kilęs iš gyvūnų globos namų, veisėjo ar pardavimo vietos. Tokios informacijos teikimas galėtų padėti pirkėjams priimti informacija pagrįstus ir atsakingus sprendimus. Esama įrodymų, kad gyvūnų globos namai Sąjungos rinkai pateikia didelį skaičių gyvūnų, ypač kačių. Taip pat yra įrodymų, kad kai kuriose valstybėse narėse gyvūnai, visų pirma šunys, pateikiami rinkai iš gyvūnų globos namų potencialiems gyvūnų augintinių savininkams kitose valstybėse narėse. Siekiant užtikrinti, kad būtų pasiektas šio reglamento tikslas užtikrinti sklandų šunų ir kačių vidaus rinkos veikimą ir racionalų sektoriaus vystymąsi, kartu užtikrinant aukštą gyvūnų gerovės lygį, kai kuriuos šio reglamento reikalavimus būtina taikyti gyvūnų globos namams, kuriuose laikomas tam tikras minimalus gyvūnų skaičius, nepriklausomai nuo to, ar jie šunis ir kates pateikia Sąjungos rinkai pardavimui už atlygį ar pateikia juos nemokamai, ar kompensuojant pagrįstas išlaidas. Siekiant proporcingumo ir atsižvelgiant į tai, kad gyvūnų globos namų veikla skiriasi nuo kitų subjektų veiklos ir gali atlikti viešo intereso funkciją, gyvūnų globos namams turėtų būti taikomi tik kai kurie šio reglamento reikalavimai, visų pirma susiję su gyvūnų prižiūrėtojų skaičiumi ir kompetencija, būstu, šėrimu ir girdymu, elgsenos poreikiais ir skausminga praktika, taip pat rekomenduojamais veterinarijos gydytojo apsilankymais;

Pasiūlymas dėl reglamento
19 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(19a)	valstybės narės nustatė, kad už nepageidaujamus, apleistus, benamius, pamestus ar konfiskuotus šunis ar kates atsakingi subjektai vis dažniau naudojasi prieglaudomis. Atsižvelgiant į tai, kad prieglaudose laikomų šunų ir kačių skaičius gali turėti įtakos šunų ir kačių rinkai, prieglaudoms šis reglamentas turėtų būti taikomas. Tokiais atvejais subjektai, atiduodantys šunis ar kates į prieglaudas, turėtų būti atsakingi už tai, kad tose prieglaudose būtų užtikrintas šio reglamento reikalavimų laikymasis. Tai būtų galima pasiekti, inter alia, įtvirtinant subjekto ir prieglaudą suteikiančios šeimos sutartinius santykius;

Pasiūlymas dėl reglamento
20 konstatuojamoji dalis
	

	Komisijos siūlomas tekstas
	Pakeitimas

	(20)	be to, atsižvelgiant į didelį skaičių gyvūnų, kurį gyvūnų globos namai tiekia Sąjungoje ir į poreikį užtikrinti, kad būtų pasiekti šio reglamento tikslai, susiję su atsekamumu ir neteisėtos prekybos prevencija, gyvūnų globos namams taip pat turėtų būti taikomi šio reglamento reikalavimai, susiję su šunų ir kačių ženklinimu ir registravimu, nepriklausomai nuo to, ar jų veikla gali būti laikoma ekonominio pobūdžio, ar ne;
	(20)	be to, atsižvelgiant į didelį skaičių gyvūnų, kurį gyvūnų globos namai pateikia Sąjungos rinkai, ir į poreikį užtikrinti, kad būtų pasiekti šio reglamento tikslai, susiję su atsekamumu ir neteisėtos prekybos prevencija, gyvūnų globos namams taip pat turėtų būti taikomi šio reglamento reikalavimai, susiję su šunų ir kačių ženklinimu ir registravimu, nepriklausomai nuo to, ar jų veikla gali būti laikoma ekonominio pobūdžio, ar ne. Už gyvūnų globos namus atsakingi subjektai turėtų būti skatinami imtis tinkamų priemonių, kad būtų užkirstas kelias šunų ar kačių dauginimuisi gyvūnų globos namuose;

Pasiūlymas dėl reglamento
23 konstatuojamoji dalis
	

	Komisijos siūlomas tekstas
	Pakeitimas

	(23)	siekiant užtikrinti tinkamą šio reglamento vykdymą, labai svarbu, kad kompetentingos institucijos galėtų nustatyti veiklos vykdymo vietas, kurioms taikoma oficiali kontrolė. Todėl subjektai, laikantys šunis ir kates veiklos vykdymo vietose, turi pranešti apie savo veiklą kompetentingoms institucijoms;
	(23)	siekiant užtikrinti tinkamą šio reglamento vykdymą, labai svarbu, kad kompetentingos institucijos galėtų nustatyti veiklos vykdymo vietas, kurioms taikoma oficiali kontrolė. Todėl subjektai, laikantys šunis ir kates veiklos vykdymo vietose, turi pranešti apie savo veiklą kompetentingoms institucijoms, o kompetentingos institucijos turi nuolat atnaujinti šių veiklos vykdymo vietų registrą. Siekiant kuo labiau sumažinti subjektams tenkančią administracinę naštą, kompetentingos institucijos turėtų galėti tuo tikslu naudoti informaciją ar duomenis, surinktus šunis ir kates laikančių veiklos vykdymo vietų registre pagal Reglamentą (ES) 2016/429;



Pakeitimas		278
Pasiūlymas dėl reglamento
24 konstatuojamoji dalis
	

	Komisijos siūlomas tekstas
	Pakeitimas

	(24)	gerai parengti ir kvalifikuoti darbuotojai yra labai svarbūs gerinant gyvūnų gerovės sąlygas. Kompetencija gyvūnų gerovės srityje reikalauja žinių apie pagrindinius atitinkamos rūšies elgsenos modelius ir poreikius. Kad šunims ir katėms nebūtų sukelta skausmo, streso ir kančių, gyvūnų prižiūrėtojai turėtų turėti su savo užduotimis ir prižiūrimais gyvūnais susijusią kompetenciją gyvūnų gerovės srityje;
	(24)	šunų ir kačių stresas ir kančios, kai juos dresuoja neapmokyti arba prastai apmokyti prižiūrėtojai, gali turėti žalingą poveikį šunų ir kačių elgsenos modeliams ir kelti pavojų žmonių sveikatai ir saugai bei aplinkai. Todėl gerai parengti ir kvalifikuoti darbuotojai yra labai svarbūs gerinant gyvūnų gerovės sąlygas, be kita ko, veisiant, laikant ir prižiūrint šunis, kurie taps karo, policijos ir muitinės tarnybiniais šunimis. Kompetencija gyvūnų gerovės srityje reikalauja žinių apie pagrindinius atitinkamos rūšies elgsenos modelius ir poreikius. Kad šunims ir katėms nebūtų sukelta skausmo, streso ir kančių, gyvūnų prižiūrėtojai turėtų turėti su savo užduotimis ir prižiūrimais gyvūnais susijusią kompetenciją gyvūnų gerovės srityje; Gyvūnų prižiūrėtojai ir atitinkamos valdžios institucijos, įskaitant vyriausybines agentūras, turėtų reguliariai atnaujinti savo kompetenciją per mokymo programas, skatinančias taikyti tokius mokymo metodus kaip operantinis sąlygojimas, pirmenybę teikiant teigiamam skatinimui, o ne pasenusius metodus, grindžiamus bausmėmis;

Pasiūlymas dėl reglamento
25 konstatuojamoji dalis
	

	Komisijos siūlomas tekstas
	Pakeitimas

	(25)	atsižvelgiant į tai, kad gyvūnų gerovė apima gyvūnų sveikatą, subjektus geriausiai gali konsultuoti veterinarijos gydytojai, kad būtų pagerinta gyvūnų gerovės padėtis veiklos vykdymo vietose. Veterinarijos gydytojai turėtų atlikti aktyvų vaidmenį didinant informuotumą apie šių gyvūnų sveikatos ir gerovės tarpusavio ryšį. Todėl veiklos vykdymo vietose, kuriose laikomi šunys ir katės, veterinarijos gydytojas turėtų reguliariai lankytis gyvūnų gerovės klausimais;
	(25)	atsižvelgiant į tai, kad gyvūnų gerovė apima gyvūnų sveikatą, subjektus geriausiai gali konsultuoti veterinarijos gydytojai, kad būtų pagerinta gyvūnų gerovės padėtis veiklos vykdymo vietose. Veterinarijos gydytojai turėtų atlikti aktyvų vaidmenį didinant informuotumą apie šių gyvūnų sveikatos ir gerovės tarpusavio ryšį. Todėl veiklos vykdymo vietose, kuriose laikomų šunų ir kačių skaičius viršija tam tikrą ribinę vertę, veterinarijos gydytojas pirmaisiais šio reglamento taikymo metais arba pirmaisiais metais po pranešimo apie naują veiklos vykdymo vietą turėtų atvykti vizito gyvūnų gerovės klausimais; po to veterinarijos gydytojo vizitai vykdomi esant poreikiui, kuris grindžiamas kompetentingų institucijų atlikta rizikos analize;

Pasiūlymas dėl reglamento
25 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(25a)	siekiant užtikrinti aukštą gyvūnų gerovės lygį, veterinarijos gydytojų turi išlaikyti tinkamą profesinį nepriklausomumą nuo subjekto, taip pat užtikrinti savo visapusišką švietimą ir nuolatinį mokymąsi, kad neatsiliktų nuo mokslo ir profesinės pažangos. Šie mokymai prireikus taip pat gali apimti elementus, susijusius su smurto ir netinkamo elgesio su gyvūnais atvejų atpažinimu;

Pasiūlymas dėl reglamento
25 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(25b)	tais atvejais, kai veterinarijos gydytojai per savo vizitus gyvūnų sveikatos ir gerovės klausimais susiduria su aplinkybėmis, kurios galėtų turėti didelės įtakos šunų ar kačių gerovei, jie raginami, kai tinkama, apie tai pranešti atitinkamoms institucijoms arba apsvarstyti galimybę surengti pakartotinį vizitą padėčiai įvertinti;



Pakeitimas		24

Pasiūlymas dėl reglamento
25 c konstatuojamoji dalis (nauja)
	

	Komisijos siūlomas tekstas
	Pakeitimas

	
	(25c)	pageidautina, kad nutraukti šunų ir kačių gyvybę padėtų veterinarijos gydytojas, taikydamas skausmą ir stresą mažinančius metodus; Išimtiniais atvejais, pavyzdžiui, kai medžioklinis šuo arba bandos sarginis šuo sunkiai sužalojamas atokioje vietoje, kur veterinarinė pagalba neprieinama, gali būti taikomi kiti metodai, su sąlyga, kad jais būtų kuo labiau sumažinamos kančios;

Pasiūlymas dėl reglamento
26 konstatuojamoji dalis
	

	Komisijos siūlomas tekstas
	Pakeitimas

	(26)	dėl tam tikrų veisimo strategijų gali kilti šunų ir kačių gerovės problemų. Atrenkant tam tikrus genetinius požymius dėl estetinių ar kitų komercinių priežasčių, taip pat gali būti sukurti gyvūnų gerovės požiūriu nepageidaujami požymiai ir jie gali būti perduodami ateities kartoms. Todėl subjektai turėtų imtis priemonių užtikrinti, kad jų veisimo strategijos nesukeltų tokių neigiamų pasekmių šunų ir kačių gerovei;
	(26)	dėl tam tikrų veisimo strategijų gali kilti šunų ir kačių gerovės problemų. Atrenkant tam tikrus genetinius požymius dėl estetinių ar kitų komercinių priežasčių, taip pat gali būti sukurti gyvūnų gerovės požiūriu nepageidaujami požymiai ir jie gali būti perduodami ateities kartoms. Todėl subjektai turėtų imtis priemonių užtikrinti, kad jų veisimo strategijos nesukeltų tokių neigiamų pasekmių šunų ir kačių gerovei. Visų pirma, dėl rinkodaros tikslais grindžiamų veisimo strategijų tam tikrų rūšių šunims ir katėms gali išsivystyti kraštutinių konformacinių ypatumų. Kadangi tokie kraštutiniai konformaciniai ypatumai gali sukelti didelių sveikatos problemų atitinkamiems šunims ir katėms, veisėjai neturėtų jų įtraukti į veisimo programas;



Pakeitimas		26

Pasiūlymas dėl reglamento
26 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(26a)	šunų ar kačių grožio pasirodymai, parodos ir konkursai turi įtakos galimybėms rinkoje ir šunų bei kačių pardavimo kainai. Suluošinimas ir tam tikros veisimo strategijos, dėl kurių šunims ar katėms išsivysto kraštutinių konformacinių ypatumų, gali būti naudingi veisėjams, besivaržantiems šunų ar kačių grožio pasirodymuose, parodose ir konkursuose. Tokių renginių organizavimą ir dalyvavimą juose gali lemti kiti su gyvūnų gerove nesusiję veiksniai, pavyzdžiui, grožio standartai, siekiant reklamuoti tam tikras veisles ir fizines savybes. Siekiant užtikrinti, kad veisėjai pirmenybę teiktų savo veisiamų šunų ir kačių gerovei ir, visų pirma, kad šunims ir katėms neišsivystytų kraštutinių konformacinių ypatumų, o veisėjai jų nesuluošintų siekdami nesveikų grožio standartų, veisimo ir pardavimo vietų subjektai ir tokių pasirodymų, parodų ir konkursų organizatoriai neturėtų naudoti ar įtraukti šunų ar kačių, turinčių kraštutinių konformacinių ypatumų, arba šunų ar kačių, kurie buvo suluošinti dalyvavimo šiuose pasirodymuose, parodose ar konkursuose tikslais;



Pakeitimas		27

Pasiūlymas dėl reglamento
27 konstatuojamoji dalis
	

	Komisijos siūlomas tekstas
	Pakeitimas

	(27)	iš mokslinių įrodymų matyti, kad įvaisa daro didelį neigiamą poveikį gyvūnų sveikatai ir gerovei. Todėl šunų ir kačių įvaisa, įskaitant pirmojo ir antrojo laipsnio kergimą, turėtų būti uždrausta, nes dėl jos padidėja paveldimų sutrikimų atvejų skaičius ir sutrikdoma imuninės sistemos funkcija, o šie reiškiniai neigiamai veikia šunų ir kačių sveikatą ir gerovę;
	(27)	iš mokslinių įrodymų matyti, kad įvaisa daro didelį neigiamą poveikį gyvūnų sveikatai ir gerovei. Todėl šunų ir kačių įvaisa kergiant tėvus ir palikuonis, tos pačios ar ankstesnės vados gyvūnus, arba gyvūno senelius ir anūkus turėtų būti uždrausta, nes dėl jos padidėja paveldimų sutrikimų atvejų skaičius ir sutrikdoma imuninės sistemos funkcija, o šie reiškiniai neigiamai veikia šunų ir kačių sveikatą ir gerovę. Vis dėlto įvaisa turėtų būti įmanoma, kai tai būtina siekiant išsaugoti riboto genetinio fondo vietines veisles, su sąlyga, kad tam yra gautas kompetentingos institucijos leidimas;



Pakeitimas		28

Pasiūlymas dėl reglamento
29 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(29a)	moksliniai įrodymai patvirtina, kad nuolatinis galimybių tinkamai maitintis ir hidratuotis užtikrinimas yra labai svarbus šunų ir kačių gerovei. Todėl šiuo atžvilgiu yra tinkama nustatyti būtiniausius reikalavimus veiklos vykdytojams. Šėrimo ir girdymo įrenginiai turėtų būti švarūs, suprojektuoti, sukonstruoti ir įrengti taip, kad visiems gyvūnams būtų užtikrinta vienoda prieiga, taip sumažinant konkurenciją ir vengiant agonistinės elgsenos. Tokie įrenginiai taip pat turėtų būti suprojektuoti taip, kad pašarų ir vandens išsilietų kuo mažiau ir jie nebūtų užteršiami kenksmingomis medžiagomis ir būtų išvengiama bet kokios žalos šunims ir katėms rizikos;



Pakeitimas		29

Pasiūlymas dėl reglamento
30 konstatuojamoji dalis
	

	Komisijos siūlomas tekstas
	Pakeitimas

	(30)	moksliniai įrodymai aiškiai patvirtina, kad šunys ir katės turi turėti pakankamai erdvės savo natūraliai elgsenai išreikšti ir normaliam socialiniam bendravimui palaikyti. Tai neįmanoma, kai gyvūnai laikomi izoliuoti ir narvuose. Todėl turėtų būti draudžiama šunis ir kates laikyti narvuose;
	(30)	moksliniai įrodymai aiškiai patvirtina, kad šunys ir katės turi turėti pakankamai erdvės savo natūraliai elgsenai išreikšti ir normaliam socialiniam bendravimui palaikyti. Tai neįmanoma, kai gyvūnai ilgą laiką laikomi izoliuoti ir konteineriuose. Todėl turėtų būti draudžiama šunis ir kates ilgą laiką laikyti konteineriuose, išskyrus atvejus, kai to reikia atskiriems šunims ir (arba) katėms vežti, laikinai trumpam izoliuoti ir dalyvaujant pasirodymuose, parodose bei konkursuose, taip pat šuniukams ar kačiukams, kurių mažesnis temperatūros reguliavimo pajėgumas, arba šuniukams ar kačiukams, esantiems kartu su motinomis, su sąlyga, kad būtų kuo labiau sumažintas stresas ir nesukeliamos kančios dėl ekstremalios temperatūros ir kad šunys bei katės galėtų stovėti ir gulėti natūralioje padėtyje.



Pakeitimas		30

Pasiūlymas dėl reglamento
33 konstatuojamoji dalis
	

	Komisijos siūlomas tekstas
	Pakeitimas

	(33)	siekiant išvengti kalių vedeklių ir kačių vedeklių nėštumo komplikacijų ir nepakenkti jų gerovei, jos turėtų būti veisiamos tik kai jos yra pasiekusios skeletinę ir lytinę brandą. Kad kalės vedeklės ir katės vedeklės galėtų fiziškai atsigauti po nėštumo ir laktacijos, jos turėtų būti vėl kergiamos tik praėjus pakankamai laiko. Tačiau, siekiant išvengti tam tikrų kalių vedeklių ir kačių vedeklių patologinių reprodukcijos sutrikimų, pvz., piometros, turėtų būti leidžiami ne daugiau kaip trys nėštumai iš eilės, o po jų turėtų būti tinkamas atsigavimo laikotarpis. Kalėms vedeklėms ir katėms vedeklėms senstant, reprodukcija turėtų būti palaipsniui nutraukiama;
	(33)	siekiant išvengti kalių vedeklių ir kačių vedeklių nėštumo komplikacijų ir nepakenkti jų gerovei, jos neturėtų būti veisiamos, kol nepasiekė atitinkamos brandos. Kad kalės vedeklės ir katės vedeklės galėtų fiziškai atsigauti po nėštumo ir laktacijos, jos turėtų būti vėl kergiamos tik praėjus pakankamai laiko. Tačiau, siekiant išvengti tam tikrų kalių vedeklių ir kačių vedeklių patologinių reprodukcijos sutrikimų, pvz., piometros, turėtų būti leidžiamos ne daugiau kaip trys vados per dvejus metus, o po jų turėtų būti tinkamas kalių vedeklių ir kačių vedeklių, kurios per 2 metus atsivedė 3 vadas, įskaitant jauniklius, kurie buvo atsivesti negyvi, atsigavimo laikotarpis, kuris neturėtų būti trumpesnis nei vieni metai. Kalėms vedeklėms ir katėms vedeklėms senstant, taip pat kalių vedeklių ir kačių vedeklių, kurioms jau du kartus buvo atliktas cezario pjūvis, reprodukcija turėtų būti nutraukiama, nes negalima atmesti galimybės, kad papildomas nėštumas turės neigiamą poveikį jų gerovei. Veterinarijos gydytojas turėtų reguliariai stebėti visas reprodukcijai naudojamas pateles;



Pakeitimas		31

Pasiūlymas dėl reglamento
34 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(34a)	valstybės narės turėtų nustatyti taisykles dėl veiksmingų, proporcingų ir atgrasančių sankcijų už šio reglamento nesilaikymą, įskaitant atvejus, kai subjektai atsisako šunų ir kačių. Veisimo vietoms, kurios piktnaudžiauja gyvūnų gerovei kenkiančia praktika, visų pirma turėtų būti taikomos griežtos ir atgrasančios sankcijos. Tokia praktika turėtų būti vienareikšmiškai pasmerkta, o atsakingiems asmenims turėtų būti užkirstas kelias tęsti savo veiklą bet kurioje valstybėje narėje. Kompetentingos institucijos turėtų užtikrinti, kad tokiose veisimo vietose laikomi gyvūnai būtų nedelsiant pašalinti ir jiems būtų suteikta tinkama priežiūra ir apsauga;



Pakeitimas		32

Pasiūlymas dėl reglamento
36 konstatuojamoji dalis
	

	Komisijos siūlomas tekstas
	Pakeitimas

	(36)	procedūros, kuriomis siekiama pakeisti kačių ir šunų išvaizdą arba išvengti tam tikros jų elgsenos, pavyzdžiui, ausų trumpinimas, uodegos trumpinimas, nagų pašalinimas ir balso stygų rezekcija, daro didelį neigiamą poveikį kačių ir šunų gerovei. Šios procedūros sukelia skausmą ir neleidžia katėms ir šunims išreikšti savo įgimtos elgsenos. Dėl šios priežasties jos turėtų būti leidžiamos tik tuo atveju, jei jas atlieka veterinarijos gydytojas, ir tik tada, kai tai būtina dėl medicininių priežasčių;
	(36)	procedūros, kuriomis siekiama pakeisti kačių ir šunų išvaizdą arba išvengti tam tikros jų elgsenos, pavyzdžiui, ausų trumpinimas, uodegos trumpinimas, nagų pašalinimas ir balso stygų rezekcija, daro didelį neigiamą poveikį kačių ir šunų gerovei. Šios procedūros sukelia skausmą ir neleidžia katėms ir šunims išreikšti savo įgimtos elgsenos. Dėl šios priežasties jos gali būti leidžiamos tik tuo atveju, jei jas atlieka veterinarijos gydytojas, ir tik tada, kai tai būtina dėl medicininių priežasčių. Tačiau tam tikrų veislių, pvz., medžioklinių šunų, atveju tokios procedūros galėtų būti leidžiamos dėl profilaktinių, diagnostinių ir (arba) terapinių priežasčių ir tik tuo atveju, jei jas atlieka veterinarijos gydytojas. Tam tikromis aplinkybėmis ir tam tikruose Europos regionuose uodegos trumpinimas taip pat gali būti pateisinamas siekiant išvengti uodegų sužalojimų, jei tai pagrįsta išsamiu ir išsamiu medicininiu vertinimu;



Pakeitimas		33

Pasiūlymas dėl reglamento
36 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(36a)	karinėse, policijos ir muitinės tarnybose naudojami šunys paprastai yra labai specialiai dresuojami siekiant juos parengti nacionalinio saugumo labui. Kad būtų užtikrinta galimybė pasiekti tinkamiausią dresūrą, valstybės narės turėtų turėti galimybę taikyti nukrypti leidžiančias nuostatas veisimo ar pardavimo vietose laikomiems šunims, kurie yra skirti kariniams, policijos ar muitinės šunims;



Pakeitimas		34

Pasiūlymas dėl reglamento
37 konstatuojamoji dalis
	

	Komisijos siūlomas tekstas
	Pakeitimas

	(37)	sąlygos veisimo vietose yra itin svarbios siekiant užtikrinti, kad šunys ir katės prieš pateikiant juos rinkai būtų tinkamai laikomi ir su jais būtų tinkamai elgiamasi. Todėl svarbu, kad tas veiklos vykdymo vietas patvirtintų kompetentingos institucijos ir prieš jas patvirtinant būtų atliktas išankstinis patikrinimas vietoje. Taip pat svarbu, kad tų patvirtintų veiklos vykdymo vietų sąrašas būtų prieinamas viešai, kad potencialūs pirkėjai galėtų patikrinti savo tiekėjų statusą. Kadangi visoms veiklos vykdymo vietoms nustatytas ilgesnis laikymo sveikatos reikalavimų taikymo laikotarpis, būtina, kad veisimo vietų pareiga gauti patvirtinimą būtų pradėta taikyti tą pačią dieną kaip ir laikymo ir sveikatos reikalavimai;
	(37)	valstybinių veterinarijos gydytojų arba kitų specialistų atliekamas išankstinis subjektų patikrinimas, kai perduotos oficialiosios kontrolės užduotys, ir vėlesnis veiklos vykdymo vietų patvirtinimas yra veiksmingas būdas užtikrinti, kad veiklos vykdymo vietos atitiktų šio reglamento reikalavimus. Tačiau, atsižvelgiant į ribotą valstybinių veterinarijos gydytojų skaičių valstybėse narėse, nėra proporcinga reikalauti išankstinio patikrinimo vietoje ir patvirtinimo visuose subjektuose, kad valstybiniai veterinarijos gydytojai daugiausia dėmesio galėtų skirti didesnę riziką gyvūnų gerovei keliančioms veiklos vykdymo vietoms. Sąlygos veisimo vietose yra itin svarbios siekiant užtikrinti, kad šunys ir katės prieš pateikiant juos rinkai būtų tinkamai veisiami, laikomi ir su jais būtų tinkamai elgiamasi, visų pirma dėl pasekmių, kurias šunims ir katėms gali turėti prastos gyvūnų gerovės sąlygos ankstyvame amžiuje. Todėl svarbu, kad tas veiklos vykdymo vietas patvirtintų kompetentingos institucijos ir prieš jas patvirtinant būtų atliktas išankstinis patikrinimas vietoje. Taip pat svarbu, kad tų patvirtintų veiklos vykdymo vietų sąrašas būtų prieinamas viešai, kad potencialūs pirkėjai galėtų patikrinti veisimo vietų statusą ir taip būtų sustiprinta viešoji kontrolė ir piliečių informuotumas;



Pakeitimas		35

Pasiūlymas dėl reglamento
38 konstatuojamoji dalis
	

	Komisijos siūlomas tekstas
	Pakeitimas

	(38)	kai kurie subjektai, pateikiantys rinkai šunis ir kates, arba gyvūnų globos namai, tiekiantys šunis ir kates, skatina potencialius klientus pirkti bet kokia kaina, naudodami emocinius argumentus, neminėdami potencialiam savininkui gyvūno augintinio turėjimo pasekmių. Kiti subjektai ar gyvūnų globos namai reikalauja atsakomybės, susijusios su gyvūnų augintinių turėjimu, ir dėl to sumažėja jų galimybės parduoti gyvūnus. Šis subjektų požiūrių neatitikimas paprastai yra palankus mažiau atsakingiems subjektams, todėl iškraipoma konkurencija, nepaisant to, kad, siekiant užtikrinti gyvūnų gerovę ir viešąją tvarką, yra svarbu informuoti pirkėjus apie jų atsakomybę perkant šunį ar katę. Todėl tikslinga reikalauti, kad visi šunų ir kačių, kurie tampa gyvūnais augintiniais, tiekėjai Sąjungos rinkoje informuotų būsimus savininkus apie jų atsakomybę. Be to, kai šuns ar katės tiekimas vykdomas naudojantis internetinėmis priemonėmis, kartu su reklama internete turėtų būti pateikiamas atitinkamas įspėjimas, kad būtų veiksmingai perduodama informacija apie atsakingą nuosavybę;
	(38)	kai kurie subjektai, pateikiantys rinkai šunis ir kates, skatina potencialius klientus pirkti bet kokia kaina, naudodami emocinius argumentus, neminėdami potencialiam savininkui gyvūno augintinio turėjimo pasekmių. Kiti subjektai ar gyvūnų globos namai reikalauja atsakomybės, susijusios su gyvūnų augintinių turėjimu, ir dėl to sumažėja jų galimybės parduoti gyvūnus. Šis subjektų požiūrių neatitikimas paprastai yra palankus mažiau atsakingiems subjektams, todėl iškraipoma konkurencija, nepaisant to, kad, siekiant užtikrinti gyvūnų gerovę ir viešąją tvarką, yra svarbu informuoti pirkėjus apie jų atsakomybę perkant šunį ar katę. Todėl tikslinga reikalauti, kad visi subjektai, pateikiantys šunis ir kates, kurie tampa gyvūnais augintiniais, Sąjungos rinkai informuotų būsimus savininkus apie jų atsakomybę. Be to, kai šuns ar katės pateikimas rinkai vykdomas naudojantis internetinėmis priemonėmis, kartu su reklama internete turėtų būti pateikiamas atitinkamas įspėjimas, kad būtų veiksmingai perduodama informacija apie atsakingą nuosavybę;



Pakeitimas		36

Pasiūlymas dėl reglamento
39 konstatuojamoji dalis
	

	Komisijos siūlomas tekstas
	Pakeitimas

	(39)	neteisėtą prekybą ir nesąžiningą praktiką, susijusią su šunų ir kačių pardavimu arba dovanojimu, palengvina tai, jog nėra atsekamumo, nes nėra tų gyvūnų ženklinimo ir registravimo reikalavimų. Be to, nesąžininga praktika gali formuotis tada, kai šunų ir kačių ženklinimo ir registravimo sistemos nėra suderintos arba jomis negalima lengvai naudotis, nes nėra techninių sistemų sąveikos. Todėl labai svarbu suderinti ženklinimo ir registravimo priemonių standartus ir užtikrinti, kad šunų ir kačių ženklinimas ir registravimas būtų užbaigtas prieš pirmą kartą tiekiant gyvūną į Sąjungą. Šunų ir kačių tiekėjai, prieš pirmą kartą pateikdami gyvūnus Sąjungoje, turėtų pateikti ženklinimo ir registravimo vienoje iš šiuo tikslu valstybių narių sukurtų duomenų bazių įrodymus. Vėliau, kiekvieną kartą pasikeitus gyvūno savininkui ar atsakomybei už jį, tiekėjas turi pateikti gyvūno ženklinimo ir registravimo vienoje iš duomenų bazių įrodymą. Siekiant proporcingumo, ši pareiga neturėtų būti taikoma fiziniams asmenims, kurie retkarčiais tiekia šunis ir kates nesinaudodami interneto platformomis;
	(39)	neteisėtą prekybą ir nesąžiningą praktiką, susijusią su šunų ir kačių pardavimu arba dovanojimu, palengvina tai, jog nėra atsekamumo, nes nėra tų gyvūnų ženklinimo ir registravimo reikalavimų. Be to, nesąžininga praktika gali formuotis tada, kai šunų ir kačių ženklinimo ir registravimo sistemos nėra suderintos arba jomis negalima lengvai naudotis, nes nėra techninių sistemų sąveikos. Todėl labai svarbu suderinti ženklinimo ir registravimo priemonių standartus ir užtikrinti, kad šunų ir kačių ženklinimas ir registravimas būtų užbaigtas prieš pirmą kartą pateikiant gyvūną Sąjungos rinkai. Fiziniai ar juridiniai asmenys, pateikiantys rinkai šunis ir kates, prieš pirmą kartą pateikdami gyvūnus Sąjungos rinkai, turėtų pateikti ženklinimo ir registravimo vienoje iš šiuo tikslu valstybių narių sukurtų duomenų bazių įrodymus. Vėliau, kiekvieną kartą pasikeitus gyvūno savininkui ar atsakomybei už jį, tas pasikeitimas turėtų būti atitinkamai registruotas vienoje iš duomenų bazių. Siekiant proporcingumo, ši pareiga neturėtų būti taikoma fiziniams asmenims, kurie retkarčiais tiekia šunis ir kates nesinaudodami interneto platformomis;



Pakeitimas		37

Pasiūlymas dėl reglamento
40 konstatuojamoji dalis
	

	Komisijos siūlomas tekstas
	Pakeitimas

	(40)	šunų ir kačių tiekėjai turėtų pateikti ne tik ženklinimo įrodymą, t. y. dokumentą, kuriame nurodytas gyvūnui implantuotos mikroschemos kodas, bet ir to gyvūno registravimo oficialioje duomenų bazėje įrodymą. Taip naujajam savininkui perduodama pagrindinė informacija apie gyvūną ir užtikrinamas atsekamumas;
	(40)	fiziniai ar juridiniai asmenys, pateikiantys rinkai šunis ir kates Sąjungos rinkai, turėtų pateikti ne tik ženklinimo įrodymą, t. y. dokumentą, kuriame nurodytas gyvūnui implantuotos mikroschemos kodas, bet ir to gyvūno registravimo oficialioje duomenų bazėje įrodymą. Taip naujajam savininkui perduodama pagrindinė informacija apie gyvūną ir užtikrinamas atsekamumas;



Pakeitimas		38

Pasiūlymas dėl reglamento
41 konstatuojamoji dalis
	

	Komisijos siūlomas tekstas
	Pakeitimas

	(41)	dauguma šunų ir kačių šiuo metu siūlomi parduoti arba dovanoti interneto platformose, todėl interneto platformų paslaugų teikėjai, tarpininkaudami šioje srityje, turėtų elgtis rūpestingai. Todėl, nedarant poveikio Reglamentui (ES) 2022/2065, turėtų būti reikalaujama, kad interneto platformos pritaikytų šunų ir kačių pardavimo sąrašų skelbimo sąlygas taip, kad tiekėjai turėtų pateikti pardavimui arba dovanojimui skirtų šunų ir kačių ženklinimo ir registravimo įrodymus. Be to, Komisija turėtų užtikrinti, kad būtų sukurta viešai prieinama nemokama sistema, kuria būtų sudarytos sąlygos patikrinti šuns ar katės ženklinimo ir registravimo autentiškumą. Šia priemone siekiama geriau kovoti su sukčiavimu gerinant Sąjungoje tiekiamų šunų ir kačių kilmės atsekamumą, sudaryti sąlygas kompetentingoms institucijoms vykdyti geresnę kontrolę ir galiausiai gerinti šių gyvūnų gerovę; Tai neturėtų reikšti nei interneto platformų pareigos bendrai stebėti jų platformose pateikiamų pardavimo sąrašų, nei bendros faktų nustatymo pareigos, siekiant įvertinti ženklinimo ir registravimo tikslumą prieš paskelbiant pasiūlymą;
	(41)	dauguma šunų ir kačių šiuo metu siūlomi parduoti arba dovanoti reklamose, skelbiamose interneto platformose, todėl interneto platformų paslaugų teikėjai, tarpininkaudami šioje srityje, turėtų elgtis rūpestingai. Todėl, nedarant poveikio Reglamentui (ES) 2022/2065, turėtų būti reikalaujama, kad interneto platformos pritaikytų šunų ir kačių pardavimo reklamų skelbimo sąlygas taip, kad fiziniai ar juridiniai asmenys, pateikiantys rinkai šunis ir kates Sąjungos rinkai, turėtų pateikti pardavimui arba dovanojimui skirtų šunų ir kačių ženklinimo ir registravimo įrodymus. Be to, Komisija turėtų užtikrinti, kad būtų sukurta viešai prieinama nemokama sistema, kuria būtų sudarytos sąlygos patikrinti šuns ar katės ženklinimo ir registravimo autentiškumą. Šia priemone siekiama geriau kovoti su sukčiavimu gerinant Sąjungos rinkai pateikiamų šunų ir kačių kilmės atsekamumą, sudaryti sąlygas kompetentingoms institucijoms vykdyti geresnę kontrolę ir galiausiai gerinti šių gyvūnų gerovę. Tai neturėtų reikšti nei interneto platformų pareigos bendrai stebėti jų platformose pateikiamų pardavimo sąrašų, nei bendros faktų nustatymo pareigos, siekiant įvertinti ženklinimo ir registravimo tikslumą prieš paskelbiant pasiūlymą;



Pakeitimas		39

Pasiūlymas dėl reglamento
43 konstatuojamoji dalis
	

	Komisijos siūlomas tekstas
	Pakeitimas

	(43)	siekiant užtikrinti šunų ir kačių atsekamumą, gyvūnai turėtų būti ne tik ženklinami unikaliuoju identifikatoriumi – mikroschema, bet ir jų ženklinimas turėtų būti registruojamas duomenų bazėje. Todėl valstybės narės, kurios dar neturi šunų ir kačių duomenų bazių, turėtų sukurti tokias duomenų bazes, kad ženklinimas būtų patikimas ir jį būtų galima patikrinti. Be to, siekiant užtikrinti atsekamumą Sąjungoje, šios nacionalinės duomenų bazės turėtų būti sąveikios, kad kompetentingos institucijos ir atitinkami suinteresuotieji subjektai galėtų patikrinti ženklinimo autentiškumą;
	(43)	siekiant užtikrinti šunų ir kačių atsekamumą, jie turėtų būti ne tik individualiai ženklinami unikaliuoju identifikatoriumi – mikroschema, bet ir jų ženklinimas turėtų būti registruojamas duomenų bazėje. Todėl turėtų būti reikalaujama, kad valstybės narės sukurtų ir tvarkytų Sąjungos rinkai pateikiamų šunų ir kačių duomenų bazes, kad būtų užtikrintas šių gyvūnų atsekamumas. Taip pat būtina užtikrinti šių duomenų bazių sąveikumą. Tai palengvins prieigą prie informacijos apie šunis ir kates visoje Sąjungoje, taip pat leis kompetentingoms institucijoms vykdyti oficialius patikrinimus, kad būtų užtikrintas gyvūnų gerovės taisyklių laikymasis. Siekdama palengvinti nacionalinių duomenų bazių sąveikumą, Komisija turėtų sukurti rodyklės duomenų bazę;



Pakeitimas		40

Pasiūlymas dėl reglamento
44 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(44a)	siekiant supaprastinti paženklintų ir registruotų šunų ir kačių tarpvalstybinį judėjimą ir užtikrinti veterinarijos gydytojams galimybę laiku susipažinti su atitinkama medicinine informacija, valstybės narės raginamos sukurti skaitmeninių pasų sistemą. Šiame skaitmeniniame dokumente turėtų būti pateikti esminiai duomenys apie gyvūno ženklinimą ir skiepijimo statusą, taip pagerinant gyvūnų sveikatos valdymą ir administracinį veiksmingumą;



Pakeitimas		41

Pasiūlymas dėl reglamento
44 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(44b)	duomenų apsauga tvarkant asmens duomenis yra pagrindinė teisė. Europos Parlamento ir Tarybos reglamente (ES) 2018/1725 nustatytos taisyklės dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo. Kai valstybės narės, vykdydamos atitinkamas procedūras, tvarko asmens duomenis, taikomas Europos Parlamento ir Tarybos reglamentas (ES) 2016/679;



Pakeitimas		42

Pasiūlymas dėl reglamento
44 c konstatuojamoji dalis (nauja)
	

	Komisijos siūlomas tekstas
	Pakeitimas

	
	(44c)	duomenų apsauga tvarkant asmens duomenis yra pagrindinė teisė. Europos Parlamento ir Tarybos reglamente (ES) 2018/1725 nustatytos taisyklės dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo. Kai valstybės narės, vykdydamos atitinkamas procedūras, tvarko asmens duomenis, taikomas Europos Parlamento ir Tarybos reglamentas (ES) 2016/679. Siekiant užtikrinti aukštą duomenų apsaugos lygį, reikia aiškiai apibrėžti Komisijos ir valstybių narių vaidmenis, kai asmens duomenys tvarkomi šiame reglamente numatytais atvejais;



Pakeitimas		43

Pasiūlymas dėl reglamento
46 konstatuojamoji dalis
	

	Komisijos siūlomas tekstas
	Pakeitimas

	(46)	ankstesnėje konstatuojamojoje dalyje nurodytos nuostatos turėtų būti įgyvendinamos įtraukiant į sąrašą trečiąsias šalis, kurioms leista tiekti šunis ir kates į Sąjungą, remiantis Komisijos atliktu jų oficialios kontrolės vertinimu, kad būtų užtikrintas pagal šį reglamentą reikalaujamų gyvūnų gerovės taisyklių arba lygiaverčių taisyklių vykdymas jų teritorijoje esančiose veiklos vykdymo vietose, kurios tiekia arba ketina tiekti šunis ir kates į Sąjungą. Be to, siekiant užtikrinti atsekamumą ir kontrolę Sąjungos pasienio kontrolės postuose, turėtų būti sudarytas tose trečiosiose šalyse esančių šunis ir kates veisiančių ir laikančių veiklos vykdymo vietų, kurioms leidžiama eksportuoti tuos gyvūnus į Sąjungą, sąrašas. Komisija, laikydamasi rizika grindžiamo požiūrio, turėtų atlikti pagal šį reglamentą patvirtintų trečiųjų šalių ir šalių, kurios prašo būti patvirtintos pagal šį reglamentą, oficialios kontrolės patikimumo auditus;
	(46)	importo taisyklių įgyvendinimas turėtų būti užtikrinamas įtraukiant į sąrašą trečiąsias šalis, kurioms leista pateikti šunis ir kates Sąjungos rinkai, remiantis Komisijos atliktu jų oficialios kontrolės vertinimu, kad būtų užtikrintas pagal šį reglamentą reikalaujamų gyvūnų gerovės taisyklių arba Sąjungos pripažintų lygiaverčių taisyklių vykdymas jų teritorijoje esančiose veiklos vykdymo vietose, kurios eksportuoja arba ketina eksportuoti šunis ir kates į Sąjungos rinką. Be to, siekiant užtikrinti atsekamumą ir kontrolę Sąjungos pasienio kontrolės postuose, turėtų būti sudarytas tose trečiosiose šalyse esančių šunis ir kates veisiančių ir laikančių veiklos vykdymo vietų, kurioms leidžiama eksportuoti tuos gyvūnus į Sąjungą, sąrašas. Komisija, laikydamasi rizika grindžiamo požiūrio, turėtų atlikti pagal šį reglamentą patvirtintų trečiųjų šalių ir šalių, kurios prašo būti patvirtintos pagal šį reglamentą, oficialios kontrolės patikimumo auditus; Galiausiai, atitinkamų šio reglamento taisyklių arba Sąjungos pripažintų lygiaverčių taisyklių laikymasis turėtų būti patvirtintas atitinkamame tokiam eksportui naudojamame veterinarijos sertifikate. Tuo tikslu Komisija turėtų stengtis iš dalies pakeisti atitinkamą oficialaus sertifikato pavyzdį, kad į jį būtų įtrauktas su tuo susijęs gyvūnų gerovės patvirtinimas;



Pakeitimas		44

Pasiūlymas dėl reglamento
46 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(46a)	siekiant sustiprinti vartotojų apsaugą ir užtikrinti tinkamą šunų ir kačių importo į Sąjungą atsekamumą, tikslinga reikalauti, kad prieš įvežant šunis ir kates jie būtų ženklinami ir kad importuotojai užtikrintų jų registraciją vienoje iš valstybių narių duomenų bazių. Taip bus užtikrinta geresnė tų gyvūnų judėjimo kontrolė. Be to, 2022 m. ir 2023 m. vykdyti ES suderinti veiksmai dėl neteisėtos prekybos katėmis ir šunimis parodė, kad viena iš bendrų nesąžiningos prekybos šunimis ir katėmis praktikų yra šunų ir kačių, skirtų prekybai, importas į Sąjungą, teigiant, kad tas vežimas yra vežimas nekomerciniais tikslais, kaip apibrėžta Sąjungos gyvūnų sveikatos taisyklėse, t. y. šunų ir kačių vežimas kartu su jų savininkais arba savininko įgaliotu asmeniu neketinant perduoti nuosavybės teisių. Siekiant suteikti valstybėms narėms priemonių atlikti rizika grindžiamus patikrinimus, nukreiptus prieš šią nesąžiningą praktiką, labai svarbu, kad apie šunų ir kačių įvežimą nekomerciniais tikslais būtų iš anksto pranešama per specialią Sąjungos keliaujančių gyvūnų augintinių duomenų bazę. Šioje duomenų bazėje turėtų būti kaupiami pranešimai apie visus tokius įvežimus į Sąjungą, neatsižvelgiant į įvežimo punktą, kad valstybės narės turėtų reikiamą informaciją ir nustatytų įtartiną judėjimą. Dėl šios priežasties tikslinga, kad tą duomenų bazę sukurtų ir tvarkytų Komisija, kad valstybės narės turėtų prieigą prie visos turimos informacijos savo patikrinimams atlikti;



Pakeitimas		45

Pasiūlymas dėl reglamento
47 konstatuojamoji dalis
	

	Komisijos siūlomas tekstas
	Pakeitimas

	(47)	vadovaujantis Reglamentu (ES) 2016/429, trečiųjų šalių, iš kurių leidžiama į Sąjungą įvežti šunis ir kates, sąrašas sudaromas siekiant valdyti užkrečiamųjų gyvūnų ligų patekimo į Sąjungą riziką. Todėl į ankstesnėje konstatuojamojoje dalyje nurodytą trečiųjų šalių sąrašą turėtų būti įtrauktos tik tos trečiosios šalys, kurioms suteiktas leidimas pagal Reglamentą (ES) 2016/429 ir kurios suteikia tinkamas garantijas dėl savo kompetentingos institucijos gebėjimo kontroliuoti eksportui į Sąjungą šunis ir kates veisiančias ir laikančias veiklos vykdymo vietas ir užtikrinti jų atitiktį šiame reglamente nustatytiems gyvūnų gerovės reikalavimams;
	(47)	vadovaujantis Reglamentu (ES) 2016/429, trečiųjų šalių, iš kurių leidžiama į Sąjungą įvežti šunis ir kates, sąrašas sudaromas siekiant valdyti užkrečiamųjų gyvūnų ligų patekimo į Sąjungą riziką. Todėl į ankstesnėje 46 konstatuojamojoje dalyje nurodytą trečiųjų šalių sąrašą turėtų būti įtrauktos tik tos trečiosios šalys, kurioms suteiktas leidimas pagal Reglamentą (ES) 2016/429 ir kurios suteikia tinkamas garantijas dėl savo kompetentingos institucijos gebėjimo kontroliuoti eksportui į Sąjungą šunis ir kates veisiančias ir laikančias veiklos vykdymo vietas ir užtikrinti jų atitiktį šiame reglamente nustatytiems gyvūnų gerovės reikalavimams;



Pakeitimas		46

Pasiūlymas dėl reglamento
47 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(47a)	siekiant veiksmingai atsekti šunų ar kačių kilmę trečiojoje šalyje ir kovoti su neteisėtu importu į Sąjungą ir nesąžininga veikla prisidengiant vežimu nekomerciniais tikslais, kaip apibrėžta Sąjungos gyvūnų sveikatos taisyklėse, svarbu, kad šunys ir katės būtų importuojami iš trečiųjų šalių laikantis šio reglamento, kiek tai susiję su jų įregistravimu valstybių narių duomenų bazėje per 2 darbo dienas nuo jų įvežimo į Sąjungą;



Pakeitimas		47

Pasiūlymas dėl reglamento
48 konstatuojamoji dalis
	

	Komisijos siūlomas tekstas
	Pakeitimas

	(48)	siekiant atsižvelgti į technikos pažangą ir mokslo raidą, taip pat į jos socialinį ir ekonominį poveikį bei poveikį aplinkai, pagal SESV 290 straipsnį Komisijai turėtų būti deleguoti įgaliojimai priimti aktus, kuriais iš dalies keičiamas šio reglamento 6 straipsnis, kad dėl veisimo strategijų neatsirastų genotipų, darančių žalingą poveikį šunų ir kačių sveikatai ar gerovei;
	(48)	siekiant atsižvelgti į technikos pažangą ir mokslo raidą, visų pirma į Europos maisto saugos tarnybos (EFSA) nuomones, taip pat į jos socialinį ir ekonominį poveikį bei poveikį aplinkai, pagal SESV 290 straipsnį Komisijai turėtų būti deleguoti įgaliojimai priimti aktus, kuriais papildomas šio reglamento 6a straipsnis, siekiant apibrėžti genotipų, fenotipų ir kraštutinių konformacinių ypatumų, kurie neturėtų būti naudojami reprodukcijai, charakteristikas, kad dėl veisimo strategijų neatsirastų genotipų, darančių žalingą poveikį šunų ir kačių sveikatai ar gerovei. Grožio pasirodymų, parodų ir konkursų atveju, apsvarsčius EFSA mokslinę nuomonę ir konkrečias socialines ir ekonomines sektoriaus aplinkybes, deleguotieji aktai turėtų atspindėti laipsnišką ir subalansuotą požiūrį, kad būtų užtikrintas proporcingas ir praktiškai įmanomas įgyvendinimas;



Pakeitimas		48

Pasiūlymas dėl reglamento
52 konstatuojamosios dalies 2 įtrauka
	

	Komisijos siūlomas tekstas
	Pakeitimas

	–	17 straipsnio 5 dalis – nustatyti informaciją, kurią tiekėjai turi pateikti kaip šunų ir kačių ženklinimo ir registravimo įrodymą tiek, kai jie siūlomi interneto platformose, tiek ir kitomis priemonėmis;
	Išbraukta.



Pakeitimas		49

Pasiūlymas dėl reglamento
52 konstatuojamosios dalies 6 įtrauka
	

	Komisijos siūlomas tekstas
	Pakeitimas

	–	21 straipsnio 5 dalis – nustatyti tvarką, pagal kurią Sąjunga pripažintų sąlygų, kuriomis šunys ir katės veisiami ir laikomi trečiosios šalies veiklos vykdymo vietose, ketinančiose eksportuoti gyvūnus į Sąjungą, lygiavertiškumą nustatytosioms šiuo reglamentu.
	Išbraukta.



Pakeitimas		50

Pasiūlymas dėl reglamento
53 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(53a)	valstybės narės gali apsvarstyti galimybę didinti informuotumą apie gyvūnų gerovę ir atsakingą gyvūnų priežiūrą;



Pakeitimas		51

Pasiūlymas dėl reglamento
55 konstatuojamoji dalis
	

	Komisijos siūlomas tekstas
	Pakeitimas

	(55)	labai svarbu, kad Sąjungos teisės aktai būtų reguliariai stebimi ir vertinami, kad juos būtų galima pakoreguoti siekiant numatomo poveikio. Todėl šiame reglamente turėtų būti nustatyta Komisijos pareiga vykdyti šunų ir kačių gerovės Sąjungoje stebėseną ir atlikti vertinimą, kuris turi būti pateiktas kitoms Sąjungos institucijoms;
	(55)	labai svarbu, kad Sąjungos teisės aktai būtų reguliariai stebimi ir vertinami, kad juos būtų galima pakoreguoti siekiant numatomo poveikio. Todėl šiame reglamente turėtų būti nustatyta Komisijos pareiga vykdyti šunų ir kačių gerovės Sąjungoje stebėseną ir atlikti vertinimą, kuris turi būti pateiktas kitoms Sąjungos institucijoms. Atliekant vertinimą turėtų būti įvertinti atsiradę technologiniai ir mokslo pokyčiai, įskaitant šunų ar kačių ženklinimo priemones ir galimybę naudoti alternatyvias priemones, kurios yra mažiau invazinės nei mikroschemos implantavimas. Vertinant taip pat turėtų būti užtikrinta, kad Sąjungos atsekamumo sistema būtų atspari sukčiavimui ir patikima, taip pat užtikrintas fiziniams ir juridiniams asmenis, kuriems pagal šį reglamentą taikoma ženklinimo pareiga, tenkančių ženklinimo išlaidų proporcingumas;



Pakeitimai		282 ir 311

Pasiūlymas dėl reglamento</DocAmend>
1 straipsnio 1 dalies b punktas
	

	Komisijos siūlomas tekstas
	Pakeitimas

	b)	šunų ir kačių, pateikiamų Sąjungos rinkai arba tiekiamų Sąjungoje, atsekamumo.
	b)	minimaliųjų reikalavimų dėl šunų ir kačių, veisiamų ar laikomų Sąjungoje arba pateikiamų Sąjungos rinkai, atsekamumo.



Pakeitimas		53

Pasiūlymas dėl reglamento
2 straipsnio 1 dalis
	

	Komisijos siūlomas tekstas
	Pakeitimas

	1.	Šis reglamentas taikomas veisiant, laikant ir pateikiant rinkai šunis ir kates, taip pat juos tiekiant Sąjungos rinkai.
	1.	Šis reglamentas taikomas veisiant, laikant, pateikiant rinkai ir įvežant į Sąjungą šunis ar kates.



Pakeitimas		54

Pasiūlymas dėl reglamento
2 straipsnio 2 dalis
	

	Komisijos siūlomas tekstas
	Pakeitimas

	2.	Šis reglamentas netaikomas veisiant, laikant ir pateikiant rinkai šunis ar kates, ar juos tiekiant moksliniais tikslais.
	2.	Šis reglamentas netaikomas veisiant, laikant ir pateikiant rinkai šunis ar kates, ar juos tiekiant moksliniais tikslais arba klinikiniams tyrimams, reikalingiems veterinarinių vaistų rinkodaros leidimui gauti.



Pakeitimas		55

Pasiūlymas dėl reglamento
2 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Šis reglamentas netaikomas:

	
	– fiziniams asmenims, kurie laiko šunis ar kates asmeniniam ar šeimyniniam malonumui ir draugijai ir leidžia tokiems gyvūnams daugintis, neviršijant vienos rūšies vienos vados vienam namų ūkiui per 18 mėnesių, nepateikiant jų rinkai;

	
	– ir žemės ūkio valdoms, išskyrus 5 straipsnio nuostatas.



Pakeitimas		284
Pasiūlymas dėl reglamento
2 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Nepaisant šio straipsnio 2 dalies, 17 straipsnyje nustatyti ženklinimo ir registravimo reikalavimai taikomi visiems šunims ir katėms, už kuriuos yra atsakingi fiziniai asmenys.



Pakeitimas		56
Pasiūlymas dėl reglamento
3 straipsnio 1 dalies 1 a punktas (naujas)
	

	Komisijos siūlomas tekstas
	Pakeitimas

	
	1a.	šunys, atliekantys specialią, darbo ar profesinę veiklą – gyvūnai, kurie yra atrinkti dėl savo fizinių, instinkto ir temperamento savybių, išdresuoti padėti žmonėms vykdyti reglamentuojamą veiklą ar konkrečią užduotį, pavyzdžiui, naudojami medžioklei, darbui, ganymui, gelbėjimui, gelbėjimui ar sportui, taip pat teisėsaugos institucijų naudojami gyvūnai, taip pat gyvūnai vedliai, šunys vedliai arba zooterapijai skirti gyvūnai, kurie buvo išdresuoti centruose arba specializuotų specialistų, kad paremtų funkcinių sutrikimų turintiems žmones, juos orientuotų ir padėtų jiems;



Pakeitimas		57

Pasiūlymas dėl reglamento
3 straipsnio 1 dalies 3 a punktas (naujas)
	

	Komisijos siūlomas tekstas
	Pakeitimas

	
	3a.	veisimas – šunų ar kačių laikymas veisimo vietose reprodukcijos tikslais;



Pakeitimas		58

Pasiūlymas dėl reglamento
3 straipsnio 1 dalies 3 b punktas (naujas)
	

	Komisijos siūlomas tekstas
	Pakeitimas

	
	3b.	reklama – bet kokios formos komunikacija, kurios tiesioginis ar netiesioginis poveikis yra šuns ar katės reklamavimas siekiant pritraukti susidomėjimą, skatinti įsipareigojimą ar pardavimą, įskaitant veislės ar fizinės savybės propagavimą;



Pakeitimas		59

Pasiūlymas dėl reglamento
3 straipsnio 1 dalies 4 punktas
	

	Komisijos siūlomas tekstas
	Pakeitimas

	4.	laikymas – gyvūno laikymo ir prižiūrėjimo veiklos vykdymo vietoje veikla;
	4.	laikymas – veikla, kurią vykdant šunys ir katės priglaudžiami, apgyvendinami, laikomi ar prižiūrimi veiklos vykdymo vietoje arba subjektui prisiimant atsakomybę;



Pakeitimas		303
Pasiūlymas dėl reglamento
3 straipsnio 1 dalies 5 punktas
	

	Komisijos siūlomas tekstas
	Pakeitimas

	5.	pateikimas rinkai – šunų ir kačių laikymas siekiant juos parduoti, siūlyti parduoti, platinti ar bet kokiu kitu būdu perduoti nuosavybę ar atsakomybę už gyvūną už atlygį arba bent jau patirtų išlaidų kompensavimą, įskaitant gyvūnų reklamą pirmiau nurodytais tikslais;
	5.	pateikimas rinkai – pardavimas, siūlymas parduoti, platinimas ar bet koks kitas nuosavybės ar atsakomybės perdavimas už atlygį ar nemokamai, išskyrus atvejus, kai fiziniai asmenys retkarčiais ir nereguliariai dovanoja nedidelį skaičių šunų ir kačių kitais būdais nei per interneto platformą, taip pat gyvūnų reklama visais pirmiau nurodytais tikslais;




Pakeitimas		61

Pasiūlymas dėl reglamento
3 straipsnio 1 dalies 6 punktas
	

	Komisijos siūlomas tekstas
	Pakeitimas

	6.	tiekimas – šunų ar kačių nuosavybės arba atsakomybės už juos perdavimas bet kokiomis priemonėmis ar forma už atlygį ar nemokamai, išskyrus atvejus, kai fiziniai asmenys retkarčiais tiekia šunis ar kates kitais būdais nei tarpininkaujant interneto platformai;
	Išbraukta.



Pakeitimas		62

Pasiūlymas dėl reglamento
3 straipsnio 1 dalies 7 punktas
	

	Komisijos siūlomas tekstas
	Pakeitimas

	7.	interneto platforma – Reglamento (ES) 2022/2065 3 straipsnio i punkte apibrėžta interneto platforma, tarpininkaujanti pateikiant rinkai arba tiekiant šunis ir kates;
	7.	interneto platforma – Reglamento (ES) 2022/2065 3 straipsnio i punkte apibrėžta interneto platforma, tarpininkaujanti pateikiant rinkai šunis arba kates;



Pakeitimas		63

Pasiūlymas dėl reglamento
3 straipsnio 1 dalies 8 punktas
	

	Komisijos siūlomas tekstas
	Pakeitimas

	8.	įtraukimas į pardavimo sąrašą – šuns ar katės tiekimo reklamos skelbimas interneto platformoje;
	Išbraukta.



Pakeitimas		64

Pasiūlymas dėl reglamento
3 straipsnio 1 dalies 10 a punktas (naujas)
	

	Komisijos siūlomas tekstas
	Pakeitimas

	
	10a.	bandos sarginis šuo – šuo, visų pirma laikomas arba dresuojamas valdyti, perkelti ar kontroliuoti gyvuliams žemės ūkio ar ganyklų aplinkoje, įskaitant ūkius, ganyklas, arba transportavimo metu;



Pakeitimas		65

Pasiūlymas dėl reglamento
3 straipsnio 1 dalies 11 punktas
	

	Komisijos siūlomas tekstas
	Pakeitimas

	11.	veiklos vykdymo vieta – veisimo vietos, gyvūnų globos namai ir gyvūnų augintinių parduotuvės;
	11.	veiklos vykdymo vieta – veisimo vietos, pardavimo vietos, gyvūnų globos namai ir prieglaudos;



Pakeitimas		66

Pasiūlymas dėl reglamento
3 straipsnio 1 dalies 12 punktas
	

	Komisijos siūlomas tekstas
	Pakeitimas

	12.	veisimo vieta – patalpos ar statiniai, įskaitant namų ūkius, kuriuose laikomi šunys ir katės reprodukcijos tikslais, siekiant jų palikuonis pateikti rinkai;
	12.	veisimo vieta – patalpos ar statiniai, įskaitant namų ūkius, kuriuose laikomi šunys arba katės reprodukcijos tikslais, siekiant jų palikuonis pateikti rinkai;



Pakeitimas		67

Pasiūlymas dėl reglamento
3 straipsnio 1 dalies 12 a punktas (naujas)
	

	Komisijos siūlomas tekstas
	Pakeitimas

	
	12a.	žemės ūkio valda – žemės ūkio valda, kaip apibrėžta Reglamente (ES) 2018/1091, kuri nėra veisimo vieta, kaip apibrėžta šiame reglamente;



Pakeitimas		68

Pasiūlymas dėl reglamento
3 straipsnio 1 dalies 13 punktas
	

	Komisijos siūlomas tekstas
	Pakeitimas

	13.	gyvūnų augintinių parduotuvė – patalpos ar statiniai, kuriuose šunys ir katės laikomi parduoti kaip gyvūnai augintiniai, tačiau nėra ten atsivesti;
	13.	pardavimo vieta – patalpos ar statiniai, kuriuose šunys ar katės laikomi pardavimui, tačiau ten nėra atsivesti;



Pakeitimas		69

Pasiūlymas dėl reglamento
3 straipsnio 1 dalies 14 punktas
	

	Komisijos siūlomas tekstas
	Pakeitimas

	14.	gyvūnų globos namai – fizinio arba juridinio asmens valdomos patalpos ar statiniai, išskyrus namų ūkius, kuriuose nepageidaujami, apleisti, buvusieji benamiai, pamesti ar konfiskuoti šunys ir katės, laikomi siekiant juos tiekti už atlygį arba nemokamai;
	14.	globos namai – fizinio arba juridinio asmens valdomos patalpos ar statiniai, įskaitant namų ūkius, kuriuose nepageidaujami, apleisti, buvusieji benamiai, pamesti ar konfiskuoti šunys ar katės, laikomi siekiant juos pateikti rinkai;



Pakeitimas		70

Pasiūlymas dėl reglamento
3 straipsnio 1 dalies 14 a punktas (naujas)
	

	Komisijos siūlomas tekstas
	Pakeitimas

	
	14a.	prieglauda – namų ūkis, kuriame šunys ar katės laikomi subjekto, atsakingo už nepageidaujamus, apleistus, benamius, pamestus ar konfiskuotus šunis ir kates, vardu;



Pakeitimas		71

Pasiūlymas dėl reglamento
3 straipsnio 1 dalies 15 punktas
	

	Komisijos siūlomas tekstas
	Pakeitimas

	15.	subjektas – fizinis arba juridinis asmuo, išskyrus už gyvūnų globos namus atsakingus asmenis, kuris veisia, laiko savo kontroliuojamus šunis ir kates, jais prekiauja ar pateikia juos rinkai;
	15.	subjektas – fizinis arba juridinis asmuo, pateikiantis šunis ir kates rinkai ir atsakingas už veisimo vietą, pardavimo vietą ar globos namus arba atsakingas už juose laikomus šunis ar kates, arba atsakingas už nepageidaujamus, paliktus, benamius, pamestus ar konfiskuotus šunis ir kates ir apgyvendinantis juos prieglaudose;



Pakeitimas		72

Pasiūlymas dėl reglamento
3 straipsnio 1 dalies 16 punktas
	

	Komisijos siūlomas tekstas
	Pakeitimas

	16.	tiekėjas – šunį ar katę tiekiantis fizinis ar juridinis asmuo, įskaitant už gyvūnų globos namus atsakingus fizinius ar juridinius asmenis;
	Išbraukta.



Pakeitimas		73

Pasiūlymas dėl reglamento
3 straipsnio 1 dalies 18 a punktas (naujas)
	

	Komisijos siūlomas tekstas
	Pakeitimas

	
	18a.	eutanazija – mirties sukėlimas po anestezijos ir ilgos analgezijos panaudojus vaistus, naudojant tokį metodą, kai gyvūnas greitai ir negrįžtamai praranda sąmonę patirdamas kuo mažesnį skausmą ir baimę;



Pakeitimas		74

Pasiūlymas dėl reglamento
3 straipsnio 1 dalies 19 punktas
	

	Komisijos siūlomas tekstas
	Pakeitimas

	19.	suluošinimas – intervencija, įskaitant chirurginę intervenciją, atliekama ne dėl terapinių ar diagnostinių priežasčių, dėl kurios pažeidžiama arba prarandama jautri kūno dalis arba pakinta kaulų struktūra;
	19.	suluošinimas – intervencija, įskaitant chirurginę intervenciją, kuri atliekama ne dėl terapinių ar diagnostinių priežasčių ir kuri nėra kastracija ar sterilizacija arba mikroschemos implantavimas, dėl kurios pažeidžiama arba prarandama jautri kūno dalis arba pakinta šuns ar katės kaulų struktūra;



Pakeitimas		75

Pasiūlymas dėl reglamento
3 straipsnio 1 dalies 19 a punktas (naujas)
	

	Komisijos siūlomas tekstas
	Pakeitimas

	
	19a.	kastracija (sterilizacija) – procesas, kai šunims ar katėms chirurginiu būdu užkertamas kelias daugintis, įskaitant chirurginį lytinių liaukų, t. y. kačių ir šunų patinų sėklidžių ir kalių vedeklių bei kačių vedeklių kiaušidžių arba kiaušidžių ir gimdos pašalinimą;



Pakeitimas		76

Pasiūlymas dėl reglamento
3 straipsnio 1 dalies 19 b punktas (naujas)
	

	Komisijos siūlomas tekstas
	Pakeitimas

	
	19b.	nechirurginė sterilizacija – chirurginės sterilizacijos ar kastracijos alternatyvos, kurių metu išsaugomas šuns ar katės kūno vientisumas ir nepašalinama arba negrįžtamai nepakeičiama nė viena šuns ar katės kūno dalis;



Pakeitimas		77

Pasiūlymas dėl reglamento
3 straipsnio 1 dalies 20 punktas
	

	Komisijos siūlomas tekstas
	Pakeitimas

	20.	kančia – nemaloni, nepageidaujama fizinė ar psichinė būklė, susidariusi dėl to, kad gyvūnas veikiamas kenksmingais dirgikliais arba nėra svarbių teigiamų dirgiklių;
	20.	kančia – nemaloni, nepageidaujama fizinė ar psichinė būklė, susidariusi dėl to, kad gyvūnas veikiamas kenksmingais dirgikliais arba nuolat nėra svarbių teigiamų dirgiklių;



Pakeitimas		78

Pasiūlymas dėl reglamento
3 straipsnio 1 dalies 21 punktas
	

	Komisijos siūlomas tekstas
	Pakeitimas

	21.	būstas – pastatai arba apribota lauko erdvė veiklos vykdymo vietose, kuriose laikomi šunys ir katės;
	21.	būstas – pastatai arba apribota lauko erdvė veiklos vykdymo vietose, kuriose laikomi šunys ar katės laikinai arba visam laikui;



Pakeitimas		79

Pasiūlymas dėl reglamento
3 straipsnio 1 dalies 22 punktas
	

	Komisijos siūlomas tekstas
	Pakeitimas

	22.	šunidė – fizinė struktūra, kurioje yra vienas ar daugiau atskirų aptvarų šunims laikyti;
	22.	šunidė – fizinė struktūra, kurioje yra vienas ar daugiau aptvarų šunims laikyti;



Pakeitimas		80

Pasiūlymas dėl reglamento
3 straipsnio 1 dalies 23 punktas
	

	Komisijos siūlomas tekstas
	Pakeitimas

	23.	katidė – fizinė struktūra, kurioje yra vienas ar daugiau atskirų aptvarų katėms laikyti;
	23.	katidė – fizinė struktūra, kurioje yra vienas ar daugiau aptvarų katėms laikyti;



Pakeitimas		81

Pasiūlymas dėl reglamento
3 straipsnio 1 dalies 24 punktas
	

	Komisijos siūlomas tekstas
	Pakeitimas

	24.	gyvūnų prižiūrėtojas – veiklos vykdymo vietoje veisiamus ar laikomus šunis ir kates prižiūrintis asmuo;
	24.	gyvūnų prižiūrėtojas – veiklos vykdymo vietoje veisiamus ar laikomus šunis ir kates prižiūrintis asmuo, įskaitant savanorius, praktikantus ir ne visą darbo laiką dirbančius darbuotojus;



Pakeitimas		82

Pasiūlymas dėl reglamento
3 straipsnio 1 dalies 26 punktas
	

	Komisijos siūlomas tekstas
	Pakeitimas

	26.	pririšimas – gyvūno pririšimas prie stabilios atramos siekiant jį išlaikyti pageidaujamoje vietoje;
	26.	pririšimas – gyvūno pririšimas prie stabilios atramos arba objekto siekiant jį išlaikyti pageidaujamoje vietoje arba apriboti jo judėjimą;



Pakeitimas		83

Pasiūlymas dėl reglamento
3 straipsnio 1 dalies 27 punktas
	

	Komisijos siūlomas tekstas
	Pakeitimas

	27.	konteineris – bet koks rėmas, dėžė, talpykla ar kita standi konstrukcija, naudojama šunims ir katėms izoliuoti;
	27.	konteineris – bet koks narvas, rėmas, dėžė, talpykla ar kilnojamoji konstrukcija, naudojama šunims ar katėms izoliuoti;



Pakeitimas		84

Pasiūlymas dėl reglamento
3 straipsnio 1 dalies 28 punktas
	

	Komisijos siūlomas tekstas
	Pakeitimas

	28.	gyvūnas augintinis – šuo arba katė, skirti laikyti namų ūkyje asmeniniam malonumui ir draugijai;
	Išbraukta.



Pakeitimas		85

Pasiūlymas dėl reglamento
3 straipsnio 1 dalies 29 punktas
	

	Komisijos siūlomas tekstas
	Pakeitimas

	29.	atsakinga nuosavybė – dabartinio arba būsimo šuns ar katės savininko įsipareigojimas atlikti įvairias pareigas, kuriomis siekiama patenkinti šuns ar katės elgesio, aplinkos ir fizinius poreikius, ir užkirsti kelią rizikai, kurią šuo arba katė gali kelti bendruomenei, kitiems gyvūnams ar aplinkai.
	29.	atsakinga nuosavybė – dabartinio arba būsimo šuns ar katės savininko įsipareigojimas atlikti įvairias pareigas, kuriomis siekiama patenkinti šuns ar katės sveikatos, elgesio, aplinkos ir fizinius poreikius, ir kuo labiau sumažinti riziką, kurią šuo arba katė gali kelti bendruomenei, kitiems gyvūnams ar aplinkai.



Pakeitimas		86

Pasiūlymas dėl reglamento
4 straipsnio 1 dalies įžanginė dalis
	

	Komisijos siūlomas tekstas
	Pakeitimas

	Šis skyrius netaikomas:
	Išskyrus 5 straipsnio nuostatas, šis skyrius netaikomas:



Pakeitimas		304
Pasiūlymas dėl reglamento
4 straipsnio 1 dalies 1 įtrauka
	

	Komisijos siūlomas tekstas
	Pakeitimas

	–	veisimo vietoms, kuriose laikomos ne daugiau kaip trys kalės vedeklės ar katės vedeklės ir kuriose vienoje veiklos vykdymo vietoje per kalendorinius metus iš viso atvedamos ne daugiau kaip dvi vados;
	–	veisimo vietai, kurioje per kalendorinius metus veisiamos ne daugiau kaip dvi vados, skirtos pateikti rinkai, taikomos tik 5 straipsnyje, 6 straipsnio 1, 1a ir 1b dalyse, 6a, 7 ir 8 straipsniuose, 11 straipsnio 2, 3 ir 4 dalyse, 12 straipsnio 3, 4 ir 7 dalyse, 13 straipsnio 2 dalies b, c ir d punktuose, 14 straipsnio 2, 3, 4 ir 5a dalyse, 15 straipsnyje ir 15a straipsnio 1 dalyje nustatytos pareigos.



Pakeitimas		88

Pasiūlymas dėl reglamento
4 straipsnio 1 dalies 2 įtrauka
	

	Komisijos siūlomas tekstas
	Pakeitimas

	–	gyvūnų augintinių parduotuvėms, kuriose bet kuriuo metu laikomi ne daugiau kaip trys šunys arba ne daugiau kaip šešios katės;
	Išbraukta.



Pakeitimas		89

Pasiūlymas dėl reglamento
4 straipsnio 1 dalies 3 a įtrauka (nauja)
	

	Komisijos siūlomas tekstas
	Pakeitimas

	
	– prieglaudoms, kuriuose bet kuriuo metu laikoma ne daugiau kaip penki šunys arba ne daugiau kaip dešimt kačių.



Pakeitimas		90

Pasiūlymas dėl reglamento
5 straipsnio pavadinimas
	

	Komisijos siūlomas tekstas
	Pakeitimas

	Bendrieji gerovės principai
	(Tekstas lietuvių kalba nekeičiamas.)



Pakeitimas		91

Pasiūlymas dėl reglamento
5 straipsnio 1 dalies įžanginė dalis
	

	Komisijos siūlomas tekstas
	Pakeitimas

	Subjektai ir už gyvūnų globos namus atsakingi fiziniai ar juridiniai asmenys šunims ir katėms, kurie veisiami ar laikomi jų veiklos vykdymo vietoje, taiko šiuos principus:
	Subjektai ir gyvūnų prižiūrėtojai šunims ir katėms, kurie veisiami ar laikomi jų veiklos vykdymo vietoje, taiko šiuos gerovės principus:



Pakeitimas		92

Pasiūlymas dėl reglamento
5 straipsnio 1 dalies a punktas
	

	Komisijos siūlomas tekstas
	Pakeitimas

	a)	šunys ir katės aprūpinami vandeniu ir pašarais, kurių kokybė ir kiekis užtikrina jų gerą mitybą ir hidrataciją;
	a)	šunys ir katės aprūpinami vandeniu ir pašarais, kurių kokybė ir kiekis užtikrina jų gerą ir tinkamą mitybą ir hidrataciją;



Pakeitimas		93

Pasiūlymas dėl reglamento
5 straipsnio 1 dalies b punktas
	

	Komisijos siūlomas tekstas
	Pakeitimas

	b)	šunys ir katės laikomi geroje fizinėje aplinkoje, kuri yra patogi, visų pirma erdvės, temperatūros ir judėjimo laisvės požiūriu;
	b)	šunys ir katės laikomi tinkamoje ir švarioje fizinėje aplinkoje, kuri yra saugi ir patogi, visų pirma erdvės, oro kokybės, temperatūros, šviesos, apsaugos nuo nepalankių klimato sąlygų ir judėjimo laisvės požiūriu, užkertant kelią perpildymui;



Pakeitimas		94

Pasiūlymas dėl reglamento
5 straipsnio 1 dalies c punktas
	

	Komisijos siūlomas tekstas
	Pakeitimas

	c)	šunys ir katės laikomi saugiai, švariai ir rūpinamasi jų sveikata apsaugant juos nuo ligų, funkcinių sutrikimų, sužalojimų ir skausmo, visų pirma sukeliamo dėl valdymo, elgesio su jais ar suluošinimų;
	c)	šunys ir katės laikomi saugiai, švariai ir rūpinamasi jų sveikata apsaugant juos nuo ligų, funkcinių sutrikimų, sužalojimų ir skausmo, visų pirma sukeliamo dėl valdymo, elgesio su jais, veisimo praktikos ar suluošinimų;



Pakeitimas		95

Pasiūlymas dėl reglamento
5 straipsnio 1 dalies e punktas
	

	Komisijos siūlomas tekstas
	Pakeitimas

	e)	šunys ir katės laikomi taip, kad būtų optimizuota jų psichinė būklė, užkertant kelią neigiamai patirčiai arba ją sumažinant laiko ir intensyvumo atžvilgiu, taip pat kuo labiau padidinant teigiamos patirties įvairiose a–d punktuose nurodytose srityse galimybes laiko ir intensyvumo atžvilgiu.
	e)	šunys ir katės laikomi taip, kad būtų optimizuota jų psichinė būklė, užkertant kelią neigiamai patirčiai arba ją sumažinant trukmės ir intensyvumo atžvilgiu, taip pat kuo labiau padidinant teigiamos patirties trukmės ir intensyvumo atžvilgiu, užkertant kelią neįprastam pasikartojančiam ir kitokiam elgesiui, rodančiam neigiamą poveikį gyvūnų gerovei, ir atsižvelgiant į individualius šuns ar katės poreikius įvairiose a–d punktuose nurodytose srityse galimybes.



Pakeitimas		96

Pasiūlymas dėl reglamento
6 straipsnio pavadinimas
	

	Komisijos siūlomas tekstas
	Pakeitimas

	Bendrieji šunų ir kačių gerovės reikalavimai
	Su gerove susijusios pareigos



Pakeitimas		97

Pasiūlymas dėl reglamento
6 straipsnio 1 dalis
	

	Komisijos siūlomas tekstas
	Pakeitimas

	1.	Subjektai ir už gyvūnų globos namus atsakingi fiziniai ar juridiniai asmenys atsako už jų kontroliuojamų šunų ir kačių gerovę ir už bet kokios rizikos jų gerovei mažinimą.
	1.	Subjektai ir gyvūnų prižiūrėtojai atsako už jų veiklos vykdymo vietose laikomų ir jų kontroliuojamų šunų ar kačių gerovę ir už bet kokios rizikos jų gerovei mažinimą.

	
	Prieglaudų atveju atsakomybė tenka subjektui, kurio vardu laikomi šunys ar katės. Tokie subjektai globėjų šeimai teikia tinkamą informaciją apie gyvūnų gerovės reikalavimus ir pareigas, taip pat apie individualius šunų ar kačių poreikius, ir užtikrina bei tikrina, ar globos namuose laikomasi atitinkamų šiame reglamente nustatytų pareigų.



Pakeitimas		98

Pasiūlymas dėl reglamento
6 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Subjektai jokiam šuniui ar katei neleidžia patirti žiauraus elgesio, prievartos ar netinkamo elgesio, taip pat neveisia, nedresuoja ir neduoda jiems vaistų, kad jie galėtų dalyvauti veikloje, kurios metu jie patys arba kiti šunys ar katės patirtų žiaurų elgesį, prievartą ar netinkamą elgesį, įskaitant šunų kautynes.



Pakeitimas		99

Pasiūlymas dėl reglamento
6 straipsnio 1 b dalis (nauja)
	

	Komisijos siūlomas tekstas
	Pakeitimas

	
	1b.	Subjektai ir gyvūnų prižiūrėtojai neapleidžia šunų ar kačių.



Pakeitimas		101

Pasiūlymas dėl reglamento
6 straipsnio 3 dalis
	

	Komisijos siūlomas tekstas
	Pakeitimas

	3.	Veisimo vietų subjektai užtikrina, kad dėl veisimo strategijų neatsirastų genotipų ir fenotipų, kurie turėtų neigiamą poveikį šunų ir kačių arba jų palikuonių gerovei.
	Išbraukta.

	Subjektams valdant šunų ir kačių reprodukciją, draudžiama kergti tėvus ir palikuonis arba senelius ir anūkus.
	

	Šia dalimi neužkertamas kelias brachicefalinių veislių šunų ir kačių selekcijai ir veisimui, su sąlyga, kad vykdant selekcijos ar veisimo programas būtų kuo labiau sumažintos neigiamos brachicefalinių požymių pasekmės gerovei.
	



Pakeitimas		102

Pasiūlymas dėl reglamento
6 straipsnio 4 dalis
	

	Komisijos siūlomas tekstas
	Pakeitimas

	4.	Komisijai pagal 23 straipsnį suteikiami įgaliojimai priimti deleguotuosius aktus, kuriais, atsižvelgiant į Europos maisto saugos tarnybos mokslines nuomones, taip pat į socialinį ir ekonominį poveikį bei poveikį aplinkai, iš dalies keičiamas šis straipsnis dėl konkrečių kriterijų, kuriuos turi atitikti subjektai, rengdami veisimo strategijas, kurios turi atitikti 3 dalies reikalavimus.
	Išbraukta.



Pakeitimas		103

Pasiūlymas dėl reglamento
6 a straipsnis (naujas)
	

	Komisijos siūlomas tekstas
	Pakeitimas

	
	6a straipsnis

	
	Su veisimo strategijomis susijusios pareigos

	
	1.	Veisimo vietų subjektai užtikrina, kad jų veisimo strategijomis pirmenybė būtų teikiama gyvūno sveikatai ir gerovei ir kad jomis būtų kuo labiau sumažinta šunų ar kačių, kurių genotipai ar fenotipai siejami su neigiamu poveikiu jų gerovei, veisimo rizika.

	
	2.	Veisimo vietų subjektai negali reprodukcijai naudoti šunų ar kačių, turinčių kraštutinių konformacinių ypatumų, dėl kurių kyla didelė neigiamo poveikio tų šunų ar kačių arba jų palikuonių gerovei rizika.

	
	3.	Komisijai pagal 23 straipsnį suteikiami įgaliojimai priimti deleguotuosius aktus, kuriais šis reglamentas papildomas nustatant šio straipsnio 1 dalyje nurodytų genotipų ir fenotipų charakteristikas ir šio straipsnio 2 dalyje nurodytus kraštutinius konformacinius ypatumus, kurie nenaudojami reprodukcijai, atsižvelgiant į Europos maisto saugos tarnybos mokslines nuomones ir socialinį bei ekonominį poveikį. Deleguotieji aktai dėl kraštutinių konformacinių ypatumų priimami ne vėliau kaip 2030 m. liepos 1 d.

	
	4.	Išskyrus atvejus, kai kompetentinga institucija, remdamasi konkrečiu poreikiu išsaugoti riboto genetinio fondo vietines veisles, suteikia leidimą, valdant šunų ir kačių reprodukciją, veisimas kergiant tėvus ir palikuonis, tos pačios ar ankstesnės vados gyvūnus, arba gyvūno senelius ir anūkus yra draudžiamas.



Pakeitimas		104

Pasiūlymas dėl reglamento
7 straipsnio pavadinimas
	

	Komisijos siūlomas tekstas
	Pakeitimas

	Pareiga pranešti apie šunų ir kačių veisimą ar laikymą veiklos vykdymo vietose
	Pranešimas apie veiklos vykdymo vietas ir jų registravimas



Pakeitimas		105

Pasiūlymas dėl reglamento
7 straipsnio 1 dalies įžanginė dalis
	

	Komisijos siūlomas tekstas
	Pakeitimas

	Subjektai ir už gyvūnų globos namus atsakingi fiziniai ar juridiniai asmenys kompetentingoms institucijoms praneša apie savo veiklą ir pateikia šią informaciją:
	Subjektai kompetentingoms institucijoms praneša apie savo veiklą ir pateikia bent šią informaciją:



Pakeitimas		106

Pasiūlymas dėl reglamento
7 straipsnio 1 dalies c punktas
	

	Komisijos siūlomas tekstas
	Pakeitimas

	c)	veiklos vykdymo vietos rūšis: veisimo vieta, gyvūnų augintinių parduotuvė ar gyvūnų globos namai;
	c)	veiklos vykdymo vietos rūšis: veisimo vieta, pardavimo vieta, globos namai ar prieglauda;



Pakeitimas		107

Pasiūlymas dėl reglamento
7 straipsnio 1 dalies e punktas
	

	Komisijos siūlomas tekstas
	Pakeitimas

	e)	maksimalus gyvūnų, kurie gali būti laikomi veiklos vykdymo vietoje, skaičius.
	e)	veiklos vykdymo vietos pajėgumas, išreikštas maksimaliu šunų ir kačių, kurie gali būti laikomi veiklos vykdymo vietoje, skaičiumi.



Pakeitimas		108

Pasiūlymas dėl reglamento
7 straipsnio 1 dalies 1 a pastraipa (nauja)
	

	Komisijos siūlomas tekstas
	Pakeitimas

	
	Subjektai kompetentingai institucijai praneša apie:

	
	a)	visus 1 dalyje nurodytos informacijos pasikeitimus;

	
	b)	veiklos nutraukimą, taip pat nurodant terminą, iki kurio veikla turi būti nutraukta, kuris turėtų būti ne vėlesnis kaip vienas mėnuo po veiklos nutraukimo, ir pateikiant informaciją apie gyvūnų likimą;

	
	Nedarant poveikio jokiai papildomai informacijai, kurios reikalaujama pagal šį straipsnį, subjektai neprivalo dar kartą pranešti informacijos, jau pateiktos pagal Reglamento (ES) 2016/429 84 straipsnio 1 dalies b punktą.

	
	Kompetentinga institucija tvarko veiklos vykdymo vietų registrą ir tuo tikslu gali naudoti Reglamento (ES) 2016/429 101 straipsnio 1 dalies a punkte numatytą registrą.



Pakeitimas		109

Pasiūlymas dėl reglamento
7 a straipsnis (naujas)
	

	Komisijos siūlomas tekstas
	Pakeitimas

	
	7a straipsnis

	
	Veisimo vietų patvirtinimas

	
	1.	Veisimo vietų subjektai šunis ar kates rinkai pateikia tik kompetentingai institucijai patvirtinus jų veiklos vykdymo vietą.

	
	2.	Kompetentinga institucija atlieka patikrinimus vietoje, kad patikrintų, ar veiklos vykdymo vieta atitinka šio reglamento reikalavimus. Valstybės narės gali leisti tokius patikrinimus atlikti nuotoliniu būdu, jei naudojamos nuotolinio ryšio priemonės suteikia pakankamai įrodymų, kad kompetentinga institucija gali atlikti patikimus patikrinimus. Kompetentinga institucija patvirtinimo pažymėjimą išduoda tik šio reglamento reikalavimus atitinkančiai veisimo vietai.

	
	3.	Kompetentingos institucijos tvarko ir viešai skelbia patvirtintų veisimo vietų sąrašą.



Pakeitimas		110

Pasiūlymas dėl reglamento
8 straipsnio 1 dalis
	

	Komisijos siūlomas tekstas
	Pakeitimas

	1.	Kai subjektai ir už gyvūnų globos namus atsakingi fiziniai ar juridiniai asmenys pateikia rinkai arba tiekia šunis ar kates, kad jie būtų laikomi kaip gyvūnai augintiniai, jie pateikia gyvūno augintinio įgijėjui informaciją, kuri yra būtina, kad jis užtikrinti gyvūno gerovę, įskaitant informaciją apie atsakingą nuosavybę.
	1.	Subjektai šuns ar katės įgijėjui pateikia rašytinę informaciją, kuri yra būtina, kad jis galėtų užtikrinti šuns ar katės gerovę, įskaitant informaciją apie atsakingą nuosavybę ir apie konkrečius šuns ar katės poreikius, susijusius su šėrimu, priežiūra, sveikata, laikymu ir elgsena, taip pat informaciją apie gyvūno sveikatą, įskaitant skiepijimo statusą.



Pakeitimas		111

Pasiūlymas dėl reglamento
8 straipsnio 2 dalies 1 pastraipa
	

	Komisijos siūlomas tekstas
	Pakeitimas

	2.	Kai šunų ir kačių tiekimas reklamuojamas internetinėmis priemonėmis, pardavimo sąraše aiškiai matomomis ir paryškintomis raidėmis pateikiamas šis įspėjimas:
	2.	Kai subjektai ir fiziniai ar juridiniai asmenys per interneto platformas reklamuoja šunų ir kačių pateikimą rinkai, aiškiai matomomis ir paryškintomis raidėmis pateikiamas bent šis įspėjimas:



Pakeitimas		288
Pasiūlymas dėl reglamento
8 straipsnio 2 dalis
	

	Komisijos siūlomas tekstas
	Pakeitimas

	2. Kai šunų ir kačių tiekimas reklamuojamas internetinėmis priemonėmis, pardavimo sąraše aiškiai matomomis ir paryškintomis raidėmis pateikiamas šis įspėjimas:
„Gyvūnas nėra žaislas. Gyvūno pirkimas arba priėmimas yra gyvenimą keičiantis sprendimas. Kaip gyvūno savininkas privalote užtikrinti, kad visada būtų tenkinami visi jo sveikatos ir gerovės poreikiai.“
	2. Kai šunų ir kačių tiekimas reklamuojamas internetinėmis priemonėmis, pardavimo sąraše aiškiai matomomis ir paryškintomis raidėmis pateikiamas šis įspėjimas:
„Gyvūnas nėra žaislas. Gyvūno pirkimas arba priėmimas yra gyvenimą keičiantis sprendimas. Kaip gyvūno savininkas privalote užtikrinti, kad visada būtų tenkinami jo sveikatos ir gerovės poreikiai. Gyvūnų priežiūra reikalauja finansinių išteklių. Jei ėmėtės prižiūrėti gyvūną, jį palikti yra draudžiama.“



Pakeitimas		113

Pasiūlymas dėl reglamento
9 straipsnio 1 dalies įžanginė dalis
	

	Komisijos siūlomas tekstas
	Pakeitimas

	1.	Gyvūnų prižiūrėtojai turi turėti šią kompetenciją, susijusią su jų prižiūrimais šunimis ir katėmis:
	1.	Gyvūnų prižiūrėtojai, išskyrus savanorius ir praktiką atliekančius asmenis, kurie dirba su priežiūra, turi turėti šią kompetenciją, susijusią su jų prižiūrimais šunimis ir katėmis:



Pakeitimas		114

Pasiūlymas dėl reglamento
9 straipsnio 1 dalies b punktas
	

	Komisijos siūlomas tekstas
	Pakeitimas

	b)	gebėjimą atpažinti jų išraišką, įskaitant bet kokius kančios požymius, ir nustatyti tinkamas kančios mažinimo priemones, kurių reikia imtis tokiais atvejais;
	b)	gebėjimą atpažinti jų išraišką, įskaitant bet kokius kančios požymius, ir nustatyti tinkamas kančios mažinimo priemones, kurių reikia imtis tokiais atvejais, ir tų priemonių imtis;



Pakeitimas		115

Pasiūlymas dėl reglamento
9 straipsnio 1 dalies c punktas
	

	Komisijos siūlomas tekstas
	Pakeitimas

	c)	gebėjimą taikyti gerą gyvūnų valdymo praktiką, naudoti ir prižiūrėti jų prižiūrimų rūšių gyvūnams naudojamą įrangą ir kuo labiau sumažinti bet kokią riziką gyvūnų gerovei;
	c)	gebėjimą taikyti gerą gyvūnų valdymo praktiką, naudoti ir prižiūrėti jų prižiūrimų rūšių gyvūnams naudojamą įrangą ir kuo labiau sumažinti bet kokią riziką gyvūnų gerovei, užkertant kelią kančioms;



Pakeitimas		116

Pasiūlymas dėl reglamento
10 straipsnio pavadinimas
	

	Komisijos siūlomas tekstas
	Pakeitimas

	Gyvūnų gerovės vizitai
	Patariamieji vizitai gerovės klausimais



Pakeitimas		117

Pasiūlymas dėl reglamento
10 straipsnio 1 dalies įžanginė dalis
	

	Komisijos siūlomas tekstas
	Pakeitimas

	1.	Subjektai ir už gyvūnų globos namus atsakingi fiziniai ar juridiniai asmenys:
	1.	Subjektai:



Pakeitimas		277

Pasiūlymas dėl reglamento
10 straipsnio 1 dalies a punktas
	

	Komisijos siūlomas tekstas
	Pakeitimas

	a)	užtikrina, kad veiklos vykdymo vietose, už kurias jie atsakingi, bent kartą per metus apsilankytų veterinarijos gydytojas, kad subjektui arba už gyvūnų globos namus atsakingam fiziniam ar juridiniam asmeniui patartų dėl priemonių, skirtų bet kokiam rizikos gyvūnų gerovei veiksniui pašalinti;
	a)	užtikrina, kad ne vėliau kaip ... [praėjus vieniems metams nuo šio reglamento taikymo pradžios dienos] arba pirmaisiais metais nuo pranešimo apie naują veiklos vykdymo vietą dienos, veiklos vykdymo vietose, už kurias jie atsakingi, bent kartą per metus iš anksto neskelbęs apsilankytų kompetentingos institucijos pasamdytas valstybinis veterinarijos gydytojas, kad nustatytų ir įvertintų bet kokius rizikos gyvūnų gerovei veiksnius ir subjektui arba už gyvūnų globos namus atsakingam fiziniam ar juridiniam asmeniui patartų dėl priemonių, skirtų tai rizikai gyvūnų gerovei, sveikatai ir aplinkai pašalinti, ir, jei išvados parodo rimtus rizikos veiksnius, pateikia ataskaitą kompetentingai institucijai pagal Reglamentą (ES) 2017/625 ir per du mėnesius atlieka pakartotinį apsilankymą;




Pakeitimas		119

Pasiūlymas dėl reglamento
10 straipsnio 1 dalies b punktas
	

	Komisijos siūlomas tekstas
	Pakeitimas

	b)	registruoja a punkte nurodyto veterinarijos gydytojo vizito rezultatus ir tolesnius veiksmus ir saugo tuos įrašus bent šešerius metus, kad paprašiusios su jais galėtų susipažinti kompetentingos institucijos.
	b)	saugo įrašus apie a punkte nurodyto veterinarijos gydytojo vizito rezultatus ir tolesnius veiksmus ir saugo tuos įrašus bent penkerius metus nuo vizito dienos, ir paprašius pateikia juos kompetentingoms institucijoms bei vizito atvykusiam veterinarijos gydytojui.



Pakeitimas		120

Pasiūlymas dėl reglamento
10 straipsnio 2 dalis
	

	Komisijos siūlomas tekstas
	Pakeitimas

	2.	Komisijai pagal 23 straipsnį suteikiami įgaliojimai priimti deleguotuosius aktus, kuriais šis straipsnis papildomas nustatant minimaliuosius kriterijus, kurie turi būti vertinami gyvūnų gerovės vizitų metu.
	2.	Ne vėliau kaip [24 mėnesiai nuo šio reglamento įsigaliojimo dienos] Komisijai pagal 23 straipsnį suteikiami įgaliojimai priimti deleguotuosius aktus, kuriais šis straipsnis papildomas nustatant minimaliuosius kriterijus, pagal kuriuos veterinarijos gydytojas patariamųjų vizitų gerovės klausimais metu nustatyto ir įvertina rizikos veiksnius, įskaitant tolesnius veiksmus.



Pakeitimas		121

Pasiūlymas dėl reglamento
11 straipsnio 1 dalis
	

	Komisijos siūlomas tekstas
	Pakeitimas

	1.	Subjektai ir už gyvūnų globos namus atsakingi fiziniai ar juridiniai asmenys užtikrina, kad šunys ir katės būtų šeriami laikantis I priedo 1 punkte nustatytų reikalavimų, ir, remdamiesi veterinarijos gydytojo ar gyvūnų mitybos specialisto rašytiniu patarimu, gali pakoreguoti I priedo 1 punkte nustatytą šėrimo dažnumą.
	1.	Subjektai užtikrina, kad šunys ar katės būtų šeriami laikantis I priedo 1 punkte nustatytų reikalavimų.



Pakeitimas		122

Pasiūlymas dėl reglamento
11 straipsnio 2 dalies įžanginė dalis
	

	Komisijos siūlomas tekstas
	Pakeitimas

	2.	Subjektai ir už gyvūnų globos namus atsakingi fiziniai ar juridiniai asmenys užtikrina, kad šunys ir katės būtų tinkamai šeriami ir girdomi, aprūpindami juos:
	2.	Subjektai užtikrina, kad šunys ar katės būtų tinkamai šeriami ir girdomi, aprūpindami juos:



Pakeitimas		123

Pasiūlymas dėl reglamento
11 straipsnio 2 dalies a punktas
	

	Komisijos siūlomas tekstas
	Pakeitimas

	a)	geriamuoju vandeniu ad libitum;
	a)	švariu ir gėlu vandeniu ad libitum;



Pakeitimas		124

Pasiūlymas dėl reglamento
11 straipsnio 2 dalies b punktas
	

	Komisijos siūlomas tekstas
	Pakeitimas

	b)	pakankamo kiekio ir kokybės pašaru, kuris atitinka šunų ir kačių fiziologinius, mitybos ir medžiagų apykaitos poreikius ir patenkina jų sotumą ir kuris yra šunų ir kačių amžiui, veislei, kategorijai, aktyvumo lygiui ir sveikatos būklei pritaikytos mitybos dalis;
	b)	pakankamo kiekio ir kokybės pašaru, kuris atitinka šunų ir kačių fiziologinius, mitybos ir medžiagų apykaitos poreikius ir patenkina jų sotumą ir kuris yra šunų ar kačių amžiui, veislei, kategorijai, aktyvumo lygiui ir sveikatos būklei pritaikytos mitybos dalis, siekiant bendro tikslo – užtikrinti ir palaikyti gerą sveikatą;



Pakeitimas		125

Pasiūlymas dėl reglamento
11 straipsnio 3 dalies įžanginė dalis
	

	Komisijos siūlomas tekstas
	Pakeitimas

	3.	Subjektai ir už gyvūnų globos namus atsakingi fiziniai ar juridiniai asmenys užtikrina, kad šėrimo ir girdymo įrenginiai būtų pastatyti ir įrengti taip, kad:
	3.	subjektai ir prižiūrėtojai užtikrina, kad šėrimo ir girdymo įrenginiai būtų švarūs ir pastatyti bei įrengti taip, kad:



Pakeitimas		126

Pasiūlymas dėl reglamento
11 straipsnio 3 dalies a punktas
	

	Komisijos siūlomas tekstas
	Pakeitimas

	a)	būtų užtikrinta prieiga visiems šunims ir katėms, taip kuo labiau sumažinant jų tarpusavio konkurenciją ir vengiant agonistinės elgsenos, visų pirma tais atvejais, kai šunys ir katės neturi neribojamos prieigos prie pašaro;
	a)	būtų užtikrinta prieiga visiems šunims ir katėms;



Pakeitimas		127

Pasiūlymas dėl reglamento
11 straipsnio 3 a dalis (nauja)
	

	Komisijos siūlomas tekstas
	Pakeitimas

	
	3a.	Veterinarijos gydytojui pateikus raštišką rekomendaciją, subjektai gali koreguoti šėrimo ir girdymo dažnumą. Subjektai saugo rekomendacijos įrašą visą jos galiojimo trukmę, kaip nurodyta veterinarijos gydytojo.



Pakeitimas		128

Pasiūlymas dėl reglamento
12 straipsnio 1 dalis
	

	Komisijos siūlomas tekstas
	Pakeitimas

	1.	Subjektai užtikrina, kad šunims ir katėms būtų suteiktas būstas pagal I priedo 2 punktą.
	1.	Išskyrus už gyvūnų globos namus atsakingus fizinius ar juridinius asmenis, subjektai užtikrina, kad šunims ir katėms būtų suteiktas būstas pagal I priedo 2 punktą.



Pakeitimas		129

Pasiūlymas dėl reglamento
12 straipsnio 2 dalies įžanginė dalis
	

	Komisijos siūlomas tekstas
	Pakeitimas

	2.	Subjektai ir už gyvūnų globos namus atsakingi fiziniai ar juridiniai asmenys užtikrina, kad:
	2.	Subjektai užtikrina, kad:



Pakeitimas		130

Pasiūlymas dėl reglamento
12 straipsnio 2 dalies c punktas
	

	Komisijos siūlomas tekstas
	Pakeitimas

	c)	kai gyvūnai laikomi veisimo vietose arba gyvūnų augintinių parduotuvėse, oro cirkuliacija, dulkių lygis, temperatūra, santykinis oro drėgnis ir dujų koncentracija neviršytų šunims ir katėms nekenksmingų ribų ir kad vėdinimas būtų pakankamas, kad būtų išvengta perkaitimo ir prireikus kartu su šildymo sistemomis būtų pašalinta pernelyg didelė drėgmė;
	c)	veisimo vietose ir pardavimo vietose, kuriose šunys ir katės laikomi patalpose, temperatūra, santykinis oro drėgnis ir dujų koncentracija nekenktų šunims ar katėms ir kad vėdinimas būtų pakankamas, kad būtų išvengta perkaitimo;



Pakeitimas		131

Pasiūlymas dėl reglamento
12 straipsnio 2 dalies d punktas
	

	Komisijos siūlomas tekstas
	Pakeitimas

	d)	šunys ir katės turėtų pakankamai erdvės laisvai judėti ir pagal savo poreikius išreikšti rūšiai būdingą elgseną, suteikiant pakankamai erdvės aplinkos gerinimo medžiagoms ir struktūroms, gyvūnams būtų suteikta galimybė socializuotis ir pasišalinti, taip pat švarios poilsio vietos;
	d)	šunys ir katės turėtų pakankamai erdvės laisvai judėti ir pagal savo poreikius išreikšti rūšiai būdingą elgseną;



Pakeitimas		132

Pasiūlymas dėl reglamento
12 straipsnio 3 dalies 1 pastraipa
	

	Komisijos siūlomas tekstas
	Pakeitimas

	Draudžiama laikyti šunis ar kates konteineriuose.
	Subjektai šunų ar kačių nelaiko konteineriuose.



Pakeitimas		289
Pasiūlymas dėl reglamento
12 straipsnio 3 dalies 1 a pastraipa (nauja)
	

	Komisijos siūlomas tekstas
	Pakeitimas

	
	Draudžiama laikyti ir parduoti šunis ar kates gyvūnų augintinių parduotuvėse.



Pakeitimas		133

Pasiūlymas dėl reglamento
12 straipsnio 3 dalies 2 pastraipa
	

	Komisijos siūlomas tekstas
	Pakeitimas

	Konteineriai gali būti naudojami tik atskiriems šunims ir katėms vežti ir laikinai izoliuoti su sąlyga, kad nesukeliamas stresas dėl ekstremalios temperatūros.
	Nukrypstant nuo šios nuostatos, konteineriai gali būti naudojami tik atskiriems šunims ar katėms vežti, trumpam izoliuoti ir dalyvaujant pasirodymuose, parodose bei konkursuose, taip pat šuniukams ar kačiukams, kurių temperatūros reguliavimo pajėgumas mažesnis, arba šuniukams ar kačiukams, esantiems kartu su motinomis, su sąlyga, kad būtų kuo labiau sumažintas stresas ir nesukeliamos kančios ir kad šunys bei katės galėtų stovėti ir gulėti natūralioje padėtyje.



Pakeitimas		134

Pasiūlymas dėl reglamento
12 straipsnio 4 dalis
	

	Komisijos siūlomas tekstas
	Pakeitimas

	4.	Laikyti šunis vien tik patalpose draudžiama. Patalpose laikomi šunys turi turėti galimybę kasdien patekti į lauko zoną, kurioje jie gali mankštintis ir socializuotis. Be to, jei šunys laikomi šunidėse, subjektai suprojektuoja ir pastato atskirus aptvarus, kad šunys galėtų laisvai patekti į apribotą lauko erdvę ir patalpą arba atskirą namelį.
	4.	Laikyti šunis vien tik patalpose draudžiama. Patalpose laikomi šunys turi turėti galimybę kasdien patekti į lauko zoną, kurioje jie gali mankštintis, tyrinėti ir socializuotis. Be to, jei šunys laikomi šunidėse, subjektai suprojektuoja ir pastato atskirus aptvarus, kad šunys galėtų laisvai patekti į apribotą lauko erdvę ir patalpą arba atskirą namelį.



Pakeitimas		135

Pasiūlymas dėl reglamento
12 straipsnio 6 a dalis (nauja)
	

	Komisijos siūlomas tekstas
	Pakeitimas

	
	6a.	Veisimo ir pardavimo vietų subjektai prireikus naudoja šildymo ar vėsinimo sistemas, kad išlaikytų gerą oro kokybę ir tinkamą temperatūrą savo patalpų uždaruose aptvaruose ir pašalintų pernelyg didelę drėgmę.



Pakeitimas		136

Pasiūlymas dėl reglamento
12 straipsnio 7 dalis
	

	Komisijos siūlomas tekstas
	Pakeitimas

	7.	Subjektai užtikrina, kad šunys ir katės visada galėtų patekti į natūralią šviesą. Prireikus dėl valstybės narės klimato sąlygų ir geografinės padėties subjektai pasirūpina dirbtiniu apšvietimu.
	7.	Subjektai užtikrina, kad šunys ar katės gautų šviesos ir galėtų pakankamą ir nepertraukiamą laikotarpį likti tamsoje, kad išlaikytų normalų cirkadinį ritmą.

	
	Pirmoje pastraipoje „šviesa“ – natūrali šviesa, kuri prireikus dėl valstybės narės klimato sąlygų ir geografinės padėties papildoma dirbtiniu apšvietimu.



Pakeitimas		137

Pasiūlymas dėl reglamento
12 straipsnio 8 dalis
	

	Komisijos siūlomas tekstas
	Pakeitimas

	8.	Šis straipsnis taikomas nuo [5 metai po šio reglamento įsigaliojimo dienos].
	Išbraukta.



Pakeitimas		138

Pasiūlymas dėl reglamento
12 straipsnio 8 a dalis (nauja)
	

	Komisijos siūlomas tekstas
	Pakeitimas

	
	8a.	4 dalis netaikoma veisimo vietoms, kuriose laikomi bandos sarginiai šunys tais laikotarpiais, kai tokie šunys apmokomi bandos ganymo tikslais.



Pakeitimas		139

Pasiūlymas dėl reglamento
13 straipsnio 1 dalis
	

	Komisijos siūlomas tekstas
	Pakeitimas

	1.	Subjektai užtikrina, kad būtų imtasi priemonių šunų ir kačių sveikatai apsaugoti pagal 1 priedo 3 punktą.
	Išbraukta.



Pakeitimas		140

Pasiūlymas dėl reglamento
13 straipsnio 2 dalies įžanginė dalis
	

	Komisijos siūlomas tekstas
	Pakeitimas

	2.	Subjektai ir už gyvūnų globos namus atsakingi fiziniai ar juridiniai asmenys užtikrina, kad:
	2.	Subjektai ir prižiūrėtojai užtikrina, kad:



Pakeitimas		141

Pasiūlymas dėl reglamento
13 straipsnio 2 dalies a punktas
	

	Komisijos siūlomas tekstas
	Pakeitimas

	a)	šunis ir kates, už kuriuos jie atsakingi, bent kartą per dieną patikrintų gyvūnų prižiūrėtojai;
	a)	šunis ar kates, už kuriuos jie atsakingi, bent kartą per dieną patikrintų gyvūnų prižiūrėtojai, o pažeidžiami šunys ir katės, pvz., naujai atsivesti, sergantys ar sužeisti šunys ir katės, taip pat tuoj vesiančios ar ką tik atsivedusios kalės vedeklės ir katės vedeklės būtų tikrinami dažniau;



Pakeitimas		142

Pasiūlymas dėl reglamento
13 straipsnio 2 dalies b punktas
	

	Komisijos siūlomas tekstas
	Pakeitimas

	b)	šunys ar katės, turintys ligos, susirgimo, sužeidimų ar kitaip neigiamai paveiktos gerovės požymių, prireikus nepagrįstai nedelsiant būtų perkeliami į atskirą erdvę, prireikus būtų gydomi veterinarijos gydytojo ir laikomi ten, kol jie visiškai pasveiksta, arba kitu atveju nepagrįstai nedelsiant numarinami;
	b)	šunys ar katės, turintys ligos, susirgimo, sužeidimų ar kitaip neigiamai paveiktos gerovės požymių, prireikus nepagrįstai nedelsiant būtų perkeliami į atskirą erdvę, prireikus būtų gydomi veterinarijos gydytojo ir laikomi ten, kol jie visiškai pasveiksta;



Pakeitimas		143

Pasiūlymas dėl reglamento
13 straipsnio 2 dalies c punktas
	

	Komisijos siūlomas tekstas
	Pakeitimas

	c)	šunį arba katę numarintų tik veterinarijos gydytojas;
	c)	jeigu b punkte nurodytais atvejais pasveikimas neįmanomas ir šunys ar katės patiria didelį skausmą ar kančią, kurių negalima sušvelninti, ir jų gyvybės išsaugojimas prieštarauja gyvūnų gerovės taisyklėms, tik veterinarijos gydytojas, gavęs išankstinį subjekto sutikimą, gali juos numarinti;



Pakeitimas		144

Pasiūlymas dėl reglamento
13 straipsnio 2 dalies d punktas
	

	Komisijos siūlomas tekstas
	Pakeitimas

	d)	būtų taikomos priemonės, įskaitant veterinarinius vaistus, siekiant užkirsti kelią išorės ir vidaus parazitams ir juos kontroliuoti, įskaitant profilaktinį veterinarinį gydymą, kuriuo siekiama užkirsti kelią įprastoms ligoms, su kuriomis gali susidurti šunys ar katės, tinkamai atsižvelgiant į epizootinę situaciją;
	d)	būtų taikomos priemonės siekiant užkirsti kelią išorės ir vidaus parazitams ir juos kontroliuoti, įskaitant profilaktinį veterinarinį gydymą, kaip antai skiepijimą, kuriuo siekiama užkirsti kelią įprastoms ligoms, su kuriomis gali susidurti šunys ar katės, tinkamai atsižvelgiant į epizootinę situaciją;



Pakeitimas		145

Pasiūlymas dėl reglamento
13 straipsnio 2 dalies e punktas
	

	Komisijos siūlomas tekstas
	Pakeitimas

	e)	aplinkos gerinimo medžiagos nekeltų jokios sužeidimo, biologinio ar cheminio užterštumo ar kitos rizikos sveikatai.
	e)	aplinkos gerinimo medžiagos nekeltų jokios biologinio ar cheminio užterštumo rizikos.



Pakeitimas		146

Pasiūlymas dėl reglamento
13 straipsnio 2 dalies e a punktas (naujas)
	

	Komisijos siūlomas tekstas
	Pakeitimas

	
	ea)	šunį ar katę įsigyjančiam asmeniui būtų pateikta atitinkama su sveikata susijusi informacija, jei tokia yra, įskaitant informaciją apie skiepijimą, alergijas, sveikatos sutrikimus ir atsakingą nuosavybę pagal 8 straipsnio 1 dalį.

	
	A punktas netaikomas veisimo vietoms, kuriose bandos sarginiai šunys laikomi tais laikotarpiais, kai tokie šunys naudojami bandos ganymo arba mokymo tikslais.



Pakeitimas		147
Pasiūlymas dėl reglamento
13 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Numarinti šunį ar katę gyvūnų globos namuose, siekiant valdyti populiaciją, yra draudžiama.


Pakeitimas		148
Pasiūlymas dėl reglamento
13 straipsnio 2 dalies e b punktas (naujas)
	

	Komisijos siūlomas tekstas
	Pakeitimas

	
	eb)	gyvūnų sveikatos priežiūra būtų suderinta su bendros sveikatos principu, pavyzdžiui, apdairiu antibiotikų naudojimu, kad neišsivystytų atsparumas antimikrobinėms medžiagoms (AAM).




Pakeitimas		149

Pasiūlymas dėl reglamento
13 straipsnio 3 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Subjektai užtikrina, kad:
	Už veisimo vietas atsakingi subjektai ir prižiūrėtojai užtikrina, kad:



Pakeitimas		150

Pasiūlymas dėl reglamento
13 straipsnio 3 dalies 1 pastraipos -a punktas (naujas)
	

	Komisijos siūlomas tekstas
	Pakeitimas

	
	-a)	būtų imtasi priemonių šunų ar kačių sveikatai apsaugoti pagal I priedo 3 punktą;



Pakeitimas		151

Pasiūlymas dėl reglamento
13 straipsnio 3 dalies 1 pastraipos a punktas
	

	Komisijos siūlomas tekstas
	Pakeitimas

	a)	kalės vedeklės ir katės vedeklės būtų veisiamos tik jei jos yra minimalaus amžiaus pagal I priedo 3.1 ir 3.2 punktus, jų skeletas yra visiškai suaugęs ir jos neserga ligomis ir neturi fizinių sutrikimų, kurie galėtų neigiamai paveikti jų nėštumą ir gerovę;
	a)	kalės vedeklės ar katės vedeklės būtų veisiamos tik jei jos yra minimalaus amžiaus pagal I priedo 3 punktą, jų skeletas yra visiškai suaugęs ir joms nebuvo diagnozuota jokia liga, jos neturi klinikinių susirgimo požymių ar fizinių sutrikimų, kurie galėtų neigiamai paveikti jų nėštumą ir gerovę;



Pakeitimas		152

Pasiūlymas dėl reglamento
13 straipsnio 3 dalies 1 pastraipos b punktas
	

	Komisijos siūlomas tekstas
	Pakeitimas

	b)	kalių vedeklių ir kačių vedeklių nėštumai, po kurių atsivedama vada, vyktų kuo rečiau;
	b)	kalių vedeklių ar kačių vedeklių nėštumai, po kurių atsivedama vada, vyktų kuo rečiau, kaip nustatyta I priedo 3 punkte;



Pakeitimas		153

Pasiūlymas dėl reglamento
13 straipsnio 3 dalies 1 pastraipos d punktas
	

	Komisijos siūlomas tekstas
	Pakeitimas

	d)	bet kuri 8 metų ar vyresnė kalė vedeklė ir bet kuri 6 metų ar vyresnė katė vedeklė, prieš ją kergiant, būtų fiziškai apžiūrėta veterinarijos gydytojo, kad būtų raštu patvirtinta, kad jos nėštumas nekels jokio pavojaus jos gerovei, įskaitant jos sveikatą;
	Išbraukta.



Pakeitimas		154

Pasiūlymas dėl reglamento
13 straipsnio 3 dalies 1 pastraipos e punktas
	

	Komisijos siūlomas tekstas
	Pakeitimas

	e)	suaugusios šunų ir kačių patelės, kurios nebenaudojamos reprodukcijai, taip pat dėl šio reglamento nuostatų taikymo, nebūtų žudomos ar apleidžiamos. Subjektai ir toliau užtikrina tų gyvūnų gerovę pagal reglamentą.
	e)	šunų ir kačių patelės, kurios nebenaudojamos reprodukcijai, taip pat dėl šio reglamento nuostatų taikymo, būtų laikomos arba parduodamos, dovanojamos ar atiduodamos privatiems laikytojams, o ne žudomos ar apleidžiamos.



Pakeitimas		155

Pasiūlymas dėl reglamento
13 straipsnio 3 dalies 2 pastraipa
	

	Komisijos siūlomas tekstas
	Pakeitimas

	Subjektas saugo d punkte nurodytą raštišką patvirtinimą ne trumpiau kaip trejus metus nuo kalės vedeklės ar katės vedeklės nugaišimo.
	Išbraukta.



Pakeitimas		156
Pasiūlymas dėl reglamento
13 straipsnio 3 dalies 2 a pastraipa (nauja)
	

	Komisijos siūlomas tekstas
	Pakeitimas

	
	Kai subjektai ir už gyvūnų globos namus atsakingi fiziniai ar juridiniai asmenys turi šuns ar katės sveikatos tyrimų rezultatus arba atitinkamo gyvūno augintinio tėvo ar motinos genetines ataskaitas ir diagnozes, jie dalijasi ta informacija su gyvūną įsigyjančiu asmeniu.


Pakeitimas		157

Pasiūlymas dėl reglamento
13 straipsnio 4 dalis
	

	Komisijos siūlomas tekstas
	Pakeitimas

	4.	Šis straipsnis taikomas nuo [5 metai po šio reglamento įsigaliojimo dienos].
	Išbraukta.



Pakeitimas		158

Pasiūlymas dėl reglamento
14 straipsnio 1 dalis
	

	Komisijos siūlomas tekstas
	Pakeitimas

	1.	Subjektai ir už gyvūnų globos namus atsakingi fiziniai ar juridiniai asmenys užtikrina, kad būtų imtasi priemonių siekiant patenkinti kačių ir šunų elgsenos poreikius pagal I priedo 4 punktą.
	1.	Subjektai užtikrina, kad būtų imtasi priemonių siekiant patenkinti kačių ar šunų elgsenos poreikius pagal I priedo 4 punktą.



Pakeitimas		159

Pasiūlymas dėl reglamento
14 straipsnio 2 dalies įžanginė dalis
	

	Komisijos siūlomas tekstas
	Pakeitimas

	2.	Šunis ir kates draudžiama laikyti erdvėse, kuriose ribojamas natūralus jų judėjimas, išskyrus atvejus, kai atliekamos šios procedūros ar gydymas:
	2.	Šunis ir kates draudžiama laikyti erdvėse, kuriose ribojamas natūralus jų judėjimas, išskyrus 12 straipsnio 3 dalies antroje pastraipoje nurodytus atvejus ir kai atliekamos šios procedūros ar gydymas:



Pakeitimas		160

Pasiūlymas dėl reglamento
14 straipsnio 2 dalies a punktas
	

	Komisijos siūlomas tekstas
	Pakeitimas

	a)	fizinė apžiūra, įskaitant gyvūnų ženklinimą;
	a)	fizinė apžiūra;



Pakeitimas		161

Pasiūlymas dėl reglamento
14 straipsnio 2 dalies b punktas
	

	Komisijos siūlomas tekstas
	Pakeitimas

	b)	gyvūnų ženklinimas, kad būtų galima nustatyti jų tapatybę;
	b)	individualus šunų ir kačių ženklinimas ir ženklinimo informacijos nuskaitymas;



Pakeitimas		164

Pasiūlymas dėl reglamento
14 straipsnio 3 dalis
	

	Komisijos siūlomas tekstas
	Pakeitimas

	3.	Veiklos vykdymo vietos patalpose draudžiama gyvūnus laikyti pririštus ilgiau kaip 1 valandą, išskyrus medicininio gydymo laikotarpį.
	3.	Draudžiama gyvūnus laikyti pririštus ilgiau kaip 1 valandą, išskyrus medicininio gydymo laikotarpį.



Pakeitimas		165

Pasiūlymas dėl reglamento
14 straipsnio 5 a dalis (nauja)
	

	Komisijos siūlomas tekstas
	Pakeitimas

	
	5a.	Subjektai užtikrina, kad aplinkos gerinimo priemonės būtų teikiamos ir prieinamos visiems šunims ar katėms, kad taip būtų sukurta stimuliuojanti aplinka, sudarytos sąlygos rūšiai būdingai elgsenai ir mažinama jų frustracija.



Pakeitimas		166

Pasiūlymas dėl reglamento
14 straipsnio 5 b dalis (nauja)
	

	Komisijos siūlomas tekstas
	Pakeitimas

	
	5b.	Valstybės narės gali leisti taikyti nuo 3 dalies nukrypti leidžiančias nuostatas veisimo ar pardavimo vietose laikomiems darbui karinėse, policijos ir muitinės tarnybose skirtiems šunims.



Pakeitimas		167

Pasiūlymas dėl reglamento
15 straipsnio 1 dalis
	

	Komisijos siūlomas tekstas
	Pakeitimas

	1.	Draudžiamas suluošinimas, įskaitant ausų trumpinimą, uodegos trumpinimą, dalinę ar visišką pirštų amputaciją ir balso stygų ar klosčių rezekciją, išskyrus atvejus, kai tai daroma dėl medicininės indikacijos siekiant vienintelio tikslo – pagerinti šunų ir kačių sveikatą. Tokiu atveju procedūrą atlieka tik veterinarijos gydytojas, taikydamas nejautrą ir ilgalaikę analgeziją.
	1.	Draudžiamas suluošinimas, įskaitant ausų trumpinimą, uodegos trumpinimą, nagų pašalinimą ar kitokią dalinę ar visišką pirštų amputaciją ir balso stygų ar klosčių rezekciją, išskyrus atvejus, kai tai daroma dėl medicininės indikacijos, kuri gali apimti profilaktines, diagnostines ir (arba) gydymo priežastis, siekiant vienintelio tikslo – išsaugoti ar pagerinti šunų ar kačių sveikatą arba užkirsti kelią sužeidimui. Tokiu atveju procedūrą atlieka tik veterinarijos gydytojas, taikydamas nejautrą ir ilgalaikę analgeziją.



Pakeitimas		168

Pasiūlymas dėl reglamento
15 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Suluošinimą pagrindžiančią medicininę indikaciją ir išsamią informaciją apie atliktiną procedūrą dokumentuoja veterinarijos gydytojas. Šį dokumentą subjektas saugo tol, kol šuo ar katė kartu su šiuo dokumentu perduodami kitai veiklos vykdymo vietai ar savininkui. Tuo atveju, kai suluošinimą atlieka veterinarijos gydytojas, už šunį ar katę atsakingos veiklos vykdymo vietos subjektas dokumento kopiją saugo trejus metus.

	
	Nukrypdamos nuo šios nuostatos, valstybės narės gali leisti trumpinti kačių ausis jas įkerpant ar nukerpant jų galiukus, kai benamės katės ženklinamos vykdant kastraciją pagal kastravimo naudojant gaudykles programas.



Pakeitimas		169

Pasiūlymas dėl reglamento
15 straipsnio 2 dalis
	

	Komisijos siūlomas tekstas
	Pakeitimas

	2.	Patinų kastracija ir patelių sterilizacija leidžiama tik tuo atveju, jei tai atlieka veterinarijos gydytojas, taikydamas nejautrą ir ilgalaikę analgeziją.
	2.	Subjektai užtikrina, kad kastracija (sterilizacija) būtų atliekama tik taikant nejautrą ir ilgalaikę analgeziją ir ją atliktų veterinarijos gydytojas.

	
	Kai tinkama, veterinarijos gydytojai gali apsvarstyti galimybę vietoj kastracijos (sterilizacijos) atlikti nechirurginę sterilizaciją.



Pakeitimas		170

Pasiūlymas dėl reglamento
15 straipsnio 3 dalies įžanginė dalis
	

	Komisijos siūlomas tekstas
	Pakeitimas

	3.	Draudžiamas toks elgesys:
	3.	Draudžiamas toks elgesys, kuris sukelia skausmą ar kančias:



Pakeitimas		171

Pasiūlymas dėl reglamento
15 straipsnio 3 dalies d punktas
	

	Komisijos siūlomas tekstas
	Pakeitimas

	d)	ilgą laiką naudoti antsnukius, išskyrus atvejus, kai to reikia dėl sveikatos ar gerovės priežasčių; tokiu atveju antsnukių naudojimo trukmė turėtų būti sumažinama iki minimalios būtinos trukmės;
	(Tekstas lietuvių kalba nekeičiamas.)	 



Pakeitimas		172

Pasiūlymas dėl reglamento
15 straipsnio 3 dalies e punktas
	

	Komisijos siūlomas tekstas
	Pakeitimas

	e)	šunis ar kates kelti už galūnių, galvos, uodegos ir kailio.
	e)	šunis ar kates kelti už galūnių, galvos, uodegos, ausų, odos ar kailio.



Pakeitimas		173

Pasiūlymas dėl reglamento
15 straipsnio 3 dalies e a punktas (naujas)
	

	Komisijos siūlomas tekstas
	Pakeitimas

	
	ea)	naudoti spygliuotus antkaklius;



Pakeitimas		174

Pasiūlymas dėl reglamento
15 straipsnio 3 dalies e b punktas (naujas)
	

	Komisijos siūlomas tekstas
	Pakeitimas

	
	eb)	naudoti smaugiamuosiuos antkaklius be apsauginio mechanizmo;



Pakeitimas		175

Pasiūlymas dėl reglamento
15 straipsnio 3 a dalis (nauja)
	

	Komisijos siūlomas tekstas
	Pakeitimas

	
	3a.	Valstybės narės gali leisti taikyti nuo 3 dalies nukrypti leidžiančias nuostatas darbui karinėse, policijos ar muitinės tarnybose skirtiems šunims.



Pakeitimas		176

Pasiūlymas dėl reglamento
15 a straipsnis (naujas)
	

	Komisijos siūlomas tekstas
	Pakeitimas

	
	15a straipsnis

	
	Grožio pasirodymai, parodos ir konkursai

	
	1.	Veisimo ar pardavimo vietų subjektai šunų ir kačių grožio pasirodymuose, parodose ir konkursuose nenaudoja šunų ar kačių, turinčių kraštutinių konformacinių ypatumų, arba šunų ar kačių, kurie buvo suluošinti taip, kad pasikeitė jų fizinės savybės.

	
	2.	Šunų ir kačių grožio pasirodymų, parodų ir konkursų organizatoriai į tokius pasirodymus, parodas ir konkursus neįtraukia šunų ir kačių, turinčių kraštutinių konformacinių ypatumų, arba šunų ar kačių, kurie buvo suluošinti taip, kad pasikeitė jų fizinės savybės.



Pakeitimas		177

Pasiūlymas dėl reglamento
17 straipsnio 1 dalis
	

	Komisijos siūlomas tekstas
	Pakeitimas

	1.	Nuo [3 metai nuo įsigaliojimo dienos] visi tiekimo Sąjungoje tikslais veiklos vykdymo vietose laikomi šunys ir katės, įskaitant veisimo vietose laikomus suaugusius šunis ir kates, gyvūnų globos namuose laikomus šunis ir kates ir fizinių asmenų tiekiamus šunis ir kates, ženklinami poodine mikroschema, kurioje yra mikrolustas, kaip nustatyta II priede. Veiklos vykdymo vietų subjektai užtikrina, kad jų veiklos vykdymo vietose atsivesti šunys ir katės būtų paženklinti, kad būtų galima nustatyti jų tapatybę, iki jų tiekimo Sąjungoje datos arba ne vėliau kaip per 3 mėnesius nuo gyvūno atsivedimo. Mikroschemą implantuoja veterinarijos gydytojas arba ji implantuojama veterinarijos gydytojo atsakomybe.
	1.	Visi veiklos vykdymo vietose laikomi šunys ir katės, taip pat visi rinkai pateikiami šunys ir katės paženklinami individualiai, naudojant poodinę mikroschemą, kurioje yra mikrolustas, kaip nustatyta pagal II priedą. Mikroschemą implantuoja veterinarijos gydytojas arba ji implantuojama veterinarijos gydytojo atsakomybe. Jei veterinarijos gydytojas mano, kad implantavus mikrolustą galėtų būti labai pakenkta šuns ar katės sveikatai, jis gali laikinai atidėti mikrolusto implantavimą, kol bus galima tinkamai išspręsti gyvūno sveikatos problemas. Jei po mikrolusto implantavimo šuniui ar katei pasireiškia stiprios nepageidaujamos reakcijos, veterinarijos gydytojas imasi visų būtinų veiksmų šuns ar katės sveikatai užtikrinti, įskaitant mikrolusto pašalinimą.



Pakeitimas		178

Pasiūlymas dėl reglamento
17 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Veiklos vykdymo vietų subjektai užtikrina, kad jose atsivesti šunys ir katės būtų individualiai paženklinti per 3 mėnesius nuo jų atsivedimo ir bet kuriuo atveju iki jų pateikimo rinkai dienos.



Pakeitimas		179

Pasiūlymas dėl reglamento
17 straipsnio 1 b dalis (nauja)
	

	Komisijos siūlomas tekstas
	Pakeitimas

	
	1b.	Pardavimo vietų ir gyvūnų globos namų subjektai, taip pat subjektai, atsakingi už nepageidaujamus, paliktus, benamius, pamestus ar konfiskuotus šunis ir kates, atvežtus į jų veiklos vykdymo vietas arba paimtus jų atsakomybe, užtikrina, kad šunys ir katės būtų paženklinti per 30 dienų nuo jų atvežimo į veiklos vykdymo vietą ir bet kuriuo atveju iki jų pateikimo rinkai dienos.



Pakeitimas		180

Pasiūlymas dėl reglamento
17 straipsnio 1 c dalis (nauja)
	

	Komisijos siūlomas tekstas
	Pakeitimas

	
	1c.	Šunis ar kates rinkai pateikiantys fiziniai ar juridiniai asmenys, kurie nėra subjektai, užtikrina, kad gyvūnai būtų individualiai paženklinti iki jų pateikimo rinkai dienos.



Pakeitimas		181

Pasiūlymas dėl reglamento
17 straipsnio 1 d dalis (nauja)
	

	Komisijos siūlomas tekstas
	Pakeitimas

	
	1d.	Šunys ir katės, kurie iki [šio reglamento taikymo pradžios data] pagal Sąjungos arba nacionalinę teisę buvo individualiai paženklinti poodine mikroschema, kurioje yra mikrolustas, laikomi atitinkančiais šios dalies reikalavimus, jei mikrolustas yra skaitomas.



Pakeitimas		313
Pasiūlymas dėl reglamento
17 straipsnio 1 e dalis (nauja)
	

	Komisijos siūlomas tekstas
	Pakeitimas

	
	1e.	Nuo ... [5 metai nuo šio reglamento įsigaliojimo dienos] visi laikomi šunys turi būti atskirai ženklinami pagal 1 dalį.

	
	Nuo ... [10 metų nuo šio reglamento įsigaliojimo dienos] visos laikomos katės turi būti atskirai ženklinamos pagal 1 dalį.



Pakeitimas		182

Pasiūlymas dėl reglamento
17 straipsnio 2 dalis
	

	Komisijos siūlomas tekstas
	Pakeitimas

	2.	Nuo [3 metai nuo įsigaliojimo dienos] pagal 1 dalį paženklintus šunis ir kates veterinarijos gydytojas arba jo padėjėjas veterinarijos gydytojo atsakomybe registruoja 19 straipsnyje nurodytoje nacionalinėje duomenų bazėje. Veisimo vietose laikomų šunų ir kačių registracija atliekama veisimo vietos, atsakingos už šunį ar katę, savininko vardu. Gyvūnų globos namuose laikomų šunų ir kačių registracija atliekama už gyvūnų globos namus atsakingo asmens vardu. Fizinių asmenų, ketinančių tiekti šunį arba katę Sąjungoje, atveju registracija atliekama to asmens vardu. Bet kuris vėlesnis šuns ar katės savininkas arba už juos atsakingas asmuo užtikrina, kad nuosavybės ar atsakomybės pasikeitimas būtų užregistruotas 19 straipsnyje nurodytoje duomenų bazėje.
	2.	Per dvi darbo dienas nuo šunų ir kačių paženklinimo pagal 1 dalį veterinarijos gydytojas juos užregistruoja 19 straipsnyje nurodytoje nacionalinėje duomenų bazėje. Valstybės narės gali leisti atlikti registraciją ne tik veterinarijos gydytojams, bet ir kitiems asmenims, su sąlyga, kad jie taiko priemones į duomenų bazę įvestos informacijos tikslumui užtikrinti. Veiklos vykdymo vietose laikomų šunų ir kačių registracija atliekama veiklos vykdymo vietos, atsakingos už šunį ar katę, subjekto vardu. Fizinių asmenų, pateikiančių šunį arba katę rinkai, atveju registracija atliekama to asmens vardu. Nuosavybės ar atsakomybės perdavimo atveju fizinis ar juridinis asmuo, pateikiantis šunį ar katę rinkai, užtikrina, kad bet koks nuosavybės ar atsakomybės pasikeitimas per dvi savaites nuo nuosavybės ar atsakomybės pasikeitimo dienos būtų užregistruotas 19 straipsnyje nurodytoje duomenų bazėje laikantis atsakingos valstybės narės nustatytų sąlygų.



Pakeitimas		183

Pasiūlymas dėl reglamento
17 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Nugaišus veiklos vykdymo vietoje laikomam šuniui ar katei, subjektas užtikrina, kad nugaišimas būtų užregistruotas 19 straipsnyje nurodytoje duomenų bazėje, laikantis už tą duomenų bazę atsakingos valstybės narės nustatytų sąlygų.



Pakeitimas		184

Pasiūlymas dėl reglamento
17 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Valstybės narės gali leisti taikyti nuo 2 ir 2a dalių nukrypti leidžiančias nuostatas veiklos vykdymo vietose laikomiems kariuomenės, policijos ir muitinės šunims.



Pakeitimas		185

Pasiūlymas dėl reglamento
17 straipsnio 3 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Nuo [3 metai nuo įsigaliojimo dienos], prieš tiekdamas šunį ar katę Sąjungoje, tiekėjas gyvūno įgijėjui pateikia:
	Prieš pateikdami šunį ar katę rinkai, subjektai arba fiziniai ar juridiniai asmenys, pateikiantys šunį ar katę rinkai, gyvūno įgijėjui pateikia:



Pakeitimas		186

Pasiūlymas dėl reglamento
17 straipsnio 3 dalies 1 pastraipos a punktas
	

	Komisijos siūlomas tekstas
	Pakeitimas

	a)	gyvūno ženklinimo ir registravimo pagal 1 ir 2 dalis įrodymą;
	a)	šuns ar katės ženklinimo ir registravimo pagal 1 ir 2 dalis įrodymą ir interneto nuorodą į 6 dalyje nurodytą sistemą;



Pakeitimas		187

Pasiūlymas dėl reglamento
17 straipsnio 3 dalies 2 pastraipa
	

	Komisijos siūlomas tekstas
	Pakeitimas

	Įgijėjai turi galėti patikrinti tiekiamų gyvūnų ženklinimo ir registravimo autentiškumą naudodamiesi 7 dalyje nurodyta sistema.
	Įgijėjai turi galėti patikrinti pateiktų rinkai šunų ar kačių ženklinimo ir registravimo autentiškumą naudodamiesi 7 dalyje nurodyta sistema.



Pakeitimas		188

Pasiūlymas dėl reglamento
17 straipsnio 4 dalies 1 pastraipa
	

	Komisijos siūlomas tekstas
	Pakeitimas

	Nuo [5 metai nuo įsigaliojimo dienos] interneto platformų paslaugų teikėjai užtikrina, kad jų elektroninė sąsaja būtų suprojektuota ir organizuojama taip, kad šunų ir kačių tiekėjai galėtų vykdyti savo pareigas pagal 3 dalį, laikydamiesi Reglamento (ES) 2022/2065 31 straipsnio, ir matomu būdu informuotų įgijėjus apie galimybę patikrinti gyvūno ženklinimą ir registravimą per interneto nuorodą į 6 dalyje nurodytą sistemą.
	Interneto platformų paslaugų teikėjai užtikrina, kad jų elektroninė sąsaja būtų suprojektuota ir organizuojama taip, kad šunis ar kates rinkai pateikiantiems subjektams arba kitiems fiziniams ar juridiniams asmenims būtų lengviau vykdyti pareigas pagal 3 dalį ir 8 strapsnio 2 dalį, laikantis Reglamento (ES) 2022/2065 31 straipsnio, ir matomu būdu informuotų įgijėjus apie galimybę patikrinti šuns ar katės ženklinimą ir registravimą per interneto nuorodą į 6 dalyje nurodytą sistemą.



Pakeitimas		189

Pasiūlymas dėl reglamento
17 straipsnio 4 dalies 2 pastraipa
	

	Komisijos siūlomas tekstas
	Pakeitimas

	Šunų ir kačių tiekėjas yra vienintelis atsakingas už informacijos, teikiamos per interneto platformos sąsają, tikslumą. Nė viena šios dalies nuostata negali būti aiškinama taip, kad interneto platformos paslaugų teikėjui nustatoma bendra stebėsenos pareiga, kaip apibrėžta Reglamento (ES) 2022/2065 8 straipsnyje.
	Šunis ar kates rinkai pateikiantis fizinis ar juridinis asmuo yra atsakingas tik už informacijos, teikiamos per interneto platformos sąsają, tikslumą. Nė viena šios dalies nuostata negali būti aiškinama taip, kad interneto platformos paslaugų teikėjui nustatoma bendra stebėsenos pareiga, kaip apibrėžta Reglamento (ES) 2022/2065 8 straipsnyje.



Pakeitimas		190

Pasiūlymas dėl reglamento
17 straipsnio 5 dalis
	

	Komisijos siūlomas tekstas
	Pakeitimas

	5.	Komisija priima įgyvendinimo aktus, kuriuose nustatoma informacija, kurią tiekėjai turi pateikti kaip gyvūno ženklinimo ir registravimo pagal 3 dalies a punktą įrodymą, kai šunys ir katės siūlomi tiek interneto platformose, tiek ir kitomis priemonėmis. Tie įgyvendinimo aktai priimami laikantis 24 straipsnyje nurodytos nagrinėjimo procedūros.
	Išbraukta.



Pakeitimas		191

Pasiūlymas dėl reglamento
17 straipsnio 6 dalies įžanginė dalis
	

	Komisijos siūlomas tekstas
	Pakeitimas

	6.	Nuo [3 metai nuo įsigaliojimo dienos] Komisija užtikrina, kad automatinius tiekiamų šunų ir kačių ženklinimo ir registravimo autentiškumo patikrinimus, naudojantis 19 straipsnyje nurodyta duomenų baze, atliekanti sistema būtų viešai prieinama nemokamai. Komisija gali patikėti šios sistemos kūrimą, priežiūrą ir eksploatavimą nepriklausomam subjektui. Sistema turi atitikti šiuos kriterijus:
	6.	Komisija užtikrina, kad automatinius rinkai pateikiamų šunų ir kačių ženklinimo ir registravimo autentiškumo patikrinimus, naudojantis 19 straipsnyje nurodyta duomenų baze, atliekanti internetinė sistema būtų viešai prieinama nemokamai. Komisija gali patikėti šios sistemos kūrimą, priežiūrą ir eksploatavimą nepriklausomam subjektui po viešosios atrankos procedūros, pagal atitinkamas Reglamento (ES, Euratomas) 2018/1046 VII antraštinės dalies nuostatas. Sistema turi atitikti šiuos kriterijus:



Pakeitimas		192

Pasiūlymas dėl reglamento
17 straipsnio 7 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Ne vėliau kaip [3 metai nuo įsigaliojimo datos] Komisija priima įgyvendinimo aktus, kuriais nustatomi šie 6 dalyje nurodytos sistemos aspektai:
	Komisija priima įgyvendinimo aktus, kuriuose nustatoma:



Pakeitimas		193

Pasiūlymas dėl reglamento
17 straipsnio 7 dalies 1 pastraipos a punktas (naujas)
	

	Komisijos siūlomas tekstas
	Pakeitimas

	
	a)	tiksli informacija, kurią remdamiesi 19 straipsnio 3 dalies a punkte nurodytų duomenų bazių turiniu turi pateikti šunis ar kates rinkai pateikiantys fiziniai ir juridiniai asmenys, kaip šunų ir kačių ženklinimo ir registravimo įrodymą pagal 3 dalies a punktą, kai šunys ir katės siūlomi per interneto platformas ir kitomis priemonėmis;


Pakeitimas		194
Pasiūlymas dėl reglamento
17 straipsnio 7 dalies 1 pastraipos c punkto 2 a įtrauka (nauja)
	

	Komisijos siūlomas tekstas
	Pakeitimas

	
	–	asmens duomenų, kurie tikrinant ženklinimą ir registravimą pateikiami tikrinančiajam asmeniui, kategorijos, kurios apsiriboja tokiam patikrinimui atlikti tikrai būtinomis asmens duomenų kategorijomis.




Pakeitimas		195

Pasiūlymas dėl reglamento
17 straipsnio 7 dalies 1 pastraipos b punktas (naujas)
	

	Komisijos siūlomas tekstas
	Pakeitimas

	
	b)	pagrindinius 6 dalyje nurodytos sistemos aspektus:

	
	– pagrindinės sistemos funkcijos;



Pakeitimas		196

Pasiūlymas dėl reglamento
17 straipsnio 7 dalies 1 a pastraipa (nauja)
	

	Komisijos siūlomas tekstas
	Pakeitimas

	
	A punkte nurodyti įgyvendinimo aktai priimami ne vėliau kaip [šio reglamento taikymo pradžios data], o b punkte nurodytas įgyvendinimo aktas priimamas ne vėliau kaip [3 metai nuo šio reglamento įsigaliojimo dienos].



Pakeitimas		197
Pasiūlymas dėl reglamento
18 straipsnio 1 pastraipos a a punktas (naujas)
	

	Komisijos siūlomas tekstas
	Pakeitimas

	
	aa)	užtikrina, kad veterinarijos gydytojai ir kiti susiję specialistai būtų supažindinami su geriausia patirtimi gyvūnų gerovės srityje, įskaitant gerovės pažeidimų, pavyzdžiui, skausmą sukeliančių veiksmų taikymo praktikos, kaip nustatyta 15 straipsnyje, nustatymą ir pranešimą apie juos, vadovaujantis koncepcija „Viena sveikata“;



Pakeitimas		198
Pasiūlymas dėl reglamento
18 straipsnio 1 dalies a b punktas (naujas)
	

	Komisijos siūlomas tekstas
	Pakeitimas

	
	ab)	užtikrina, kad subjektais, už gyvūnų globos namus, prieglaudas bei aptvarus atsakingi fiziniai ar juridiniai asmenys, gyvūnų prižiūrėtojai ir veterinarijos gydytojai būtų tinkamai ir reguliariai mokomi ir gautų a punkte nurodytų mokymo kursų baigimo pažymėjimus;



Pakeitimas		199
Pasiūlymas dėl reglamento
18 straipsnio 1 dalies a c punktas (naujas)
	

	Komisijos siūlomas tekstas
	Pakeitimas

	
	ac)	užtikrina, kad veterinarijos gydytojai galėtų dalyvauti gyvūnų globos namams skirtuose veterinariniuose kursuose, kuriuose daug dėmesio būtų skiriama bandos sveikatai;




Pakeitimas		200
Pasiūlymas dėl reglamento
18 straipsnio 1 dalies a d punktas (naujas)
	

	Komisijos siūlomas tekstas
	Pakeitimas

	
	ad)	užtikrina, kad darbui karinėse, policijos ir muitinės tarnybose skirtų šunų instruktoriai ir prižiūrėtojai būtų reguliariai mokomi valstybėse narėse ir, pageidautina, visose valstybėse narėse, siekiant pagerinti jų įgūdžius, ypač operantinio sąlygojimo ir teigiamo skatinimo, elgsenos mokslo ir gerovės principų, taip pat šunų ir prižiūrėtojų streso valdymo srityje;



Pakeitimas		201
Pasiūlymas dėl reglamento
18 straipsnio 1 dalies b a punktas (naujas)
	

	Komisijos siūlomas tekstas
	Pakeitimas

	
	ba)	sudaro sąlygas kompetentingų institucijų, veterinarijos asociacijų ir švietimo įstaigų bendradarbiavimui rengiant ir propaguojant kokybiškas, ilgalaikes moksliškai pagrįstas gyvūnų prižiūrėtojų ir veterinarijos specialistų mokymo programas, stiprindama atitinkamų agentūrų bendradarbiavimą ir informacinių kampanijų sinergiją.



Pakeitimas		202
Pasiūlymas dėl reglamento
18 a straipsnis (naujas)
	

	Komisijos siūlomas tekstas
	Pakeitimas

	
	18a straipsnis

	
	Nacionalinės informavimo kampanijos apie benamių gyvūnų apsaugą ir su benamių gyvūnų apsauga susiję teisės aktai 

	
	1.	Valstybės narės raginamos pradėti ir vykdyti nacionalines informavimo kampanijas apie galiojančius teisės aktus, susijusius su šunų ir kačių apsauga ir gerove. Šios kampanijos turi būti skirtos tiek gyvūnų savininkams, tiek plačiajai visuomenei, siekiant didinti informuotumą apie teisines pareigas ir geriausią patirtį gyvūnų priežiūros srityje.

	
	2.	Informavimo kampanijas gali vykdyti kompetentingos institucijos, bendradarbiaudamos su gyvūnų apsaugos organizacijomis, veterinarijos gydytojais ir kitais susijusiais subjektais. Ta informacija apima:

	
	a)	gyvūnų augintinių laikytojų teisinius įsipareigojimus;

	
	b)	vietos valdžios institucijų atsakomybę ir veiksmus, kaip tvarkomasi su benamiais gyvūnais, taip pat veiksmus, kurių jos turi imtis, kad gyvūnų nebūtų atsisakoma;

	
	c)	veiksmus, kurių turi imtis asmuo, radęs pasiklydusį ar paliktą gyvūną, – pavyzdžiui, susisiekti su veterinarijos tarnybomis, gyvūnų globos namais ar kreiptis į vietos policiją;

	
	d)	pareiškimą apie atsakingo gyvūno laikymo ir kastravimo (sterilizavimo) svarbą siekiant sumažinti benamių gyvūnų populiaciją.

	
	3.	Valstybės narės šioms kampanijoms gali skirti nacionalinį arba regioninį finansavimą ir skatinti žiniasklaidos ir švietimo įstaigų dalyvavimą, kad informacija būtų skleidžiama toliau.

	
	4.	Komisija skatina valstybes nares keistis geriausia patirtimi.



Pakeitimas		203
Pasiūlymas dėl reglamento
18 b straipsnis (naujas)
	

	Komisijos siūlomas tekstas
	Pakeitimas

	
	18b straipsnis

	
	Priemonės, skirtos šunų ir kačių atsisakymo prevencijai ir kastravimui (sterilizavimui) skatinti

	
	1.	Valstybės narės raginamos priimti konkrečias priemones, skirtas šunų ir kačių atsisakymo prevencijai, be kita ko, pasitelkiant visuomenės švietimą, didinant informuotumą apie atsakingą nuosavybę ir užtikrinant veiksmingą galiojančių teisės aktų vykdymą.

	
	2.	Siekiant sumažinti benamių gyvūnų skaičių, valstybės narės raginamos rasti ir naudoti nacionalinius ir privačius finansavimo šaltinius, skirtus:

	
	a)	nemokamo arba subsidijuojamo benamių šunų ir kačių bei gyvūnų augintinių, priklausančių mažas pajamas gaunantiems asmenims ar gyvūnų apsaugos organizacijoms, kastravimo (sterilizavimo) kampanijoms;

	
	b)	gyvūnų augintinių registravimo ir ženklinimo, be kita ko, naudojant mikrolustus, programoms, kad būtų lengviau rasti naujus savininkus gyvūnams, o dingusius grąžinti jų savininkams, taip pat užkirsti kelią gyvūnų atsisakymui;

	
	c)	veiksmams, kuriais siekiama didinti gyventojų informuotumą ir informuoti juos apie atsakomybę laikant gyvūną augintinį ir apie neigiamą atsisakymo poveikį gyvūnų gerovei ir bendruomenėms.

	
	3.	Valstybės narės gali bendradarbiauti su nevyriausybinėmis organizacijomis, veterinarijos klinikomis ir vietos valdžios institucijomis, kad įgyvendintų 1 ir 2 dalyse nurodytas priemones ir sudarytų palankesnes sąlygas naudotis gyvūnų kastravimo (sterilizavimo) ir ženklinimo programomis.



Pakeitimas		204

Pasiūlymas dėl reglamento
19 straipsnio 1 dalis
	

	Komisijos siūlomas tekstas
	Pakeitimas

	1.	Nuo [3 metai nuo šio reglamento įsigaliojimo dienos] kompetentingos institucijos sukuria ir tvarko mikrolustais paženklintų šunų ir kačių registravimo duomenų bazę.
	1.	Kompetentingos institucijos sukuria ir tvarko pagal 17 straipsnio 2 dalį ir 21 straipsnio 4 dalį paženklintų ir registruotų šunų ir kačių duomenų bazes.



Pakeitimas		205

Pasiūlymas dėl reglamento
19 straipsnio 2 dalis
	

	Komisijos siūlomas tekstas
	Pakeitimas

	2.	Nuo [5 metai nuo šio reglamento įsigaliojimo dienos] valstybės narės užtikrina, kad 1 dalyje nurodytos jų duomenų bazės būtų sąveikios su tokiomis pačiomis kitų valstybių narių duomenų bazėmis, kad visoje Sąjungoje būtų galima nustatyti šuns ar katės ženklinimo autentiškumą ir jį atsekti.
	2.	Valstybės narės užtikrina, kad 1 dalyje nurodytos jų duomenų bazės atitiktų 3 dalies b punkte nurodytame įgyvendinimo akte nustatytus reikalavimus, siekiant užtikrinti bazių sąveikumą, kad visoje Sąjungoje būtų galima nustatyti šuns ar katės ženklinimo autentiškumą ir jį atsekti.



Pakeitimas		206

Pasiūlymas dėl reglamento
19 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Komisija sukuria ir tvarko rodyklės duomenų bazę, kurioje pateikiami šunų ir kačių mikrolustų identifikaciniai numeriai ir nacionalinės duomenų bazės, kuriose saugomi ženklinimo duomenys, nesuteikiant prieigos prie asmens duomenų. Įvykdžiusi viešą atrankos procesą pagal atitinkamas Reglamento (ES, Euratomas) 2024/2509 VII antraštinės dalies nuostatas, Komisija gali pavesti šios rodyklės duomenų bazės kūrimą, techninę priežiūrą ir eksploatavimą nepriklausomam subjektui.



Pakeitimas		316
Pasiūlymas dėl reglamento
19 straipsnio 2 b dalis (nauja)
	

	Komisijos siūlomas tekstas
	Pakeitimas

	
	2b.	Komisija ir valstybių narių kompetentingos institucijos bendradarbiauja kuriant ir tvarkant viešai prieinamą visos Sąjungos gyvūnų globos namų duomenų bazę, užtikrindamos skaidrumą ir atskaitomybę, kaip reikalaujama pagal gyvūnų gerovės teisės aktą.



Pakeitimas		207

Pasiūlymas dėl reglamento
19 straipsnio 3 dalies 1 pastraipos b punktas
	

	Komisijos siūlomas tekstas
	Pakeitimas

	b)	jų sąveikumu tarp valstybių narių;
	b)	valstybių narių duomenų bazių ir rodyklės duomenų bazės sąveikumu; 



Pakeitimas		208

Pasiūlymas dėl reglamento
19 straipsnio 3 dalies 1 pastraipos f a punktas (naujas)
	

	Komisijos siūlomas tekstas
	Pakeitimas

	
	fa)	1 dalyje nurodytų valstybių narių duomenų bazių ir visų kitų atitinkamų duomenų bazių, įskaitant Oficialios kontrolės informacijos valdymo sistemą (IMSOC), sujungimu tarpusavyje.



Pakeitimas		209
Pasiūlymas dėl reglamento
20 a straipsnis (naujas)
	

	Komisijos siūlomas tekstas
	Pakeitimas

	
	20a straipsnis

	
	Nacionalinės informavimo kampanijos, susijusios su benamių gyvūnų teisės aktais ir apsauga

	
	1.	Valstybės narės raginamos bendradarbiaujant su kompetentingomis institucijomis pradėti ir vykdyti nacionalines informavimo kampanijas, susijusias su galiojančiais teisės aktais dėl šunų ir kačių apsaugos ir gerovės. Šios kampanijos turėtų būti skirtos tiek gyvūnų savininkams, tiek plačiajai visuomenei, siekiant didinti informuotumą apie teisines pareigas ir gerąją patirtį gyvūnų priežiūros srityje.

	
	2.	Informavimo kampanijas gali vykdyti kompetentingos institucijos, bendradarbiaudamos su gyvūnų apsaugos organizacijomis, veterinarijos gydytojais ir kitais susijusiais subjektais. Pateikiama informacija turi apimti:

	
	a)	gyvūnų augintinių savininkų teisines pareigas;

	
	b)	vietos valdžios institucijų atsakomybę ir veiksmus, kaip tvarkomasi su benamiais gyvūnais, taip pat veiksmus, kuriais siekiama užtikrinti, kad gyvūnų nebūtų atsisakoma;

	
	c)	rekomenduojamus veiksmus, kurių turi imtis asmuo, radęs pasiklydusį ar paliktą gyvūną, – pavyzdžiui, susisiekti su veterinarijos tarnybomis, gyvūnų globos namais ar kreiptis į vietos policiją;

	
	d) atsakingo gyvūno laikymo ir kastravimo (sterilizavimo) svarbą siekiant sumažinti benamių gyvūnų populiaciją.

	
	3.	Valstybės narės šioms kampanijoms gali skirti nacionalinį arba regioninį finansavimą ir skatinti žiniasklaidos ir švietimo įstaigų dalyvavimą, kad būtų geriau skleidžiama informacija.

	
	4.	Europos Komisija skatina valstybes nares dalytis gerąja patirtimi.



Pakeitimas		210
Pasiūlymas dėl reglamento
20 b straipsnis (naujas)
	

	Komisijos siūlomas tekstas
	Pakeitimas

	
	20b straipsnis

	
	Priemonės, skirtos šunų ir kačių atsisakymo prevencijai ir kastravimui (sterilizavimui) skatinti

	
	1.	Valstybės narės raginamos bendradarbiaujant su kompetentingomis institucijomis priimti konkrečias priemones, skirtas šunų ir kačių atsisakymo prevencijai, be kita ko, šviečiant visuomenę, užtikrinant savininkų atsakomybę ir veiksmingą galiojančių teisės aktų vykdymą.

	
	2.	Siekiant sumažinti benamių gyvūnų skaičių, valstybės narės raginamos rasti ir naudoti nacionalinius ir privačius finansavimo šaltinius, skirtus:

	
	a)	nemokamo arba subsidijuojamo benamių šunų ir kačių bei gyvūnų augintinių, priklausančių mažas pajamas gaunantiems asmenims ar gyvūnų apsaugos organizacijoms, kastravimo (sterilizavimo) kampanijoms;

	
	b)	gyvūnų augintinių registravimo ir ženklinimo, be kita ko, naudojant mikrolustus, programoms, kad būtų lengviau rasti naujus savininkus gyvūnams, o dingusius grąžinti savininkams, taip pat užkirsti kelią gyvūnų atsisakymui;

	
	c)	veiksmams, kuriais siekiama didinti visuomenės informuotumą ir informuoti ją apie atsakomybę turint gyvūną augintinį ir apie neigiamą atsisakymo poveikį gyvūnų gerovei ir bendruomenei.

	
	3.	Valstybės narės gali bendradarbiauti su nevyriausybinėmis organizacijomis, veterinarijos klinikomis ir vietos valdžios institucijomis, kad įgyvendintų šias priemones ir sudarytų palankesnes sąlygas visuomenei naudotis sterilizavimo ir ženklinimo programomis.


Pakeitimas		211
Pasiūlymas dėl reglamento
20 c straipsnis (naujas)
	

	Komisijos siūlomas tekstas
	Pakeitimas

	
	20c straipsnis

	
	Duomenų apsauga

	
	1. 	Valstybių narių kompetentingos institucijos yra duomenų valdytojos, kaip apibrėžta Reglamente (ES) 2016/679, kiek tai susiję su asmens duomenų, surinktų pagal šio reglamento 7 straipsnį, 7a straipsnį ir 19 straipsnio 1 dalį, tvarkymu. 

	
	Komisija yra duomenų valdytoja, kaip apibrėžta Reglamente (ES) 2018/1725, kiek tai susiję su asmens duomenų, surinktų pagal šio reglamento 17 straipsnio 6 dalį ir 21 straipsnio 4 dalies antrą pastraipą, tvarkymu.

	
	Asmenims, turintiems prieigą prie pirmoje ir antroje pastraipose nurodytų asmens duomenų, draudžiama atskleisti asmens duomenis, apie kuriuos jie sužinojo vykdydami savo pareigas arba atsitiktinai kitu būdu, vykdydami tokias pareigas. Valstybės narės ir Komisija imasi visų tinkamų priemonių, kad pašalintų to draudimo pažeidimus.

	
	Pagal pirmą ir antrą pastraipas surinkti asmens duomenys naudojami tik pagal šį reglamentą nustatytų gerovės ir atsekamumo reikalavimų laikymosi oficialiai kontrolei atlikti ir nesąžiningai praktikai nustatyti, siekiant patvirtinti kontrolės priemones, ir jokiais kitais tikslais.

	
	2. 	Šio straipsnio 1 dalyje nurodyti asmens duomenys saugomi toliau nurodytą laikotarpį:

	
	a) 	7 ir 7a straipsnių atveju – 10 metų nuo veiklos vykdymo vietos veiklos nutraukimo dienos;

	
	b) 	19 straipsnio 1 dalies atveju – 20 metų nuo pirmo šuns ar katės užregistravimo tame straipsnyje nurodytoje duomenų bazėje arba 5 metus po šuns ar katės nugaišimo užregistravimo toje duomenų bazėje;

	
	c) 	21 straipsnio 4a dalies antros pastraipos atveju – 5 metus nuo išankstinio pranešimo dienos.


Pakeitimas		212

Pasiūlymas dėl reglamento
21 straipsnio 1 dalies įžanginė dalis
	

	Komisijos siūlomas tekstas
	Pakeitimas

	1.	Nuo [5 metai nuo šio reglamento įsigaliojimo dienos] šunys ir katės gali būti įvežami į Sąjungą siekiant juo pateikti Sąjungos rinkai tik tuo atveju, jei jie buvo laikomi laikantis vieno iš šių punktų nuostatų ar sąlygų:
	1.	Šunys ir katės gali būti įvežami į Sąjungą siekiant pateikti juos rinkai tik tuo atveju, jei laikomasi šių sąlygų:



Pakeitimas		213

Pasiūlymas dėl reglamento
21 straipsnio 1 dalies a punktas
	

	Komisijos siūlomas tekstas
	Pakeitimas

	a)	šio reglamento II skyriaus;
	a)	jie buvo veisiami ir laikomi laikantis bent vieno iš šių reikalavimų:



Pakeitimas		214

Pasiūlymas dėl reglamento
21 straipsnio 1 dalies a punkto i papunktis (naujas)
	

	Komisijos siūlomas tekstas
	Pakeitimas

	
	i)	šio reglamento II skyriaus;



Pakeitimas		215

Pasiūlymas dėl reglamento
21 straipsnio 1 dalies b punktas
	

	Komisijos siūlomas tekstas
	Pakeitimas

	b) 	sąlygų, kurias Sąjunga pripažįsta lygiavertėmis nustatytosioms šiame reglamente, arba
	ii)	sąlygų, kurias Sąjunga pagal Reglamento (ES) 2017/625 129 straipsnį pripažįsta lygiavertėmis šio reglamento II skyriuje nustatytoms sąlygoms, arba



Pakeitimas		216

Pasiūlymas dėl reglamento
21 straipsnio 1 dalies c punktas 
	

	Komisijos siūlomas tekstas
	Pakeitimas

	c) 	jei taikoma, konkrečiame Sąjungos ir eksportuojančios šalies susitarime nustatytų reikalavimų.
	iii)	jei taikoma, konkrečiame Sąjungos ir eksportuojančios šalies susitarime nustatytų reikalavimų.



Pakeitimas		217

Pasiūlymas dėl reglamento
21 straipsnio 2 dalis
	

	Komisijos siūlomas tekstas
	Pakeitimas

	2.	Nuo [5 metai nuo šio reglamento įsigaliojimo dienos] šunys ir katės gali būti įvežami į Sąjungą siekiant juos pateikti Sąjungos rinkai arba juos tiekti tik tuo atveju, jei jie yra iš trečiosios šalies ar teritorijos ir veiklos vykdymo vietos, įtrauktos į sąrašą pagal Reglamento (ES) 2017/625 126 ir 127 straipsnius.
	b)	jie yra iš trečiosios šalies ar teritorijos ir veiklos vykdymo vietos, įtrauktos į sąrašą pagal Reglamento (ES) 2017/625 126 ir 127 straipsnius.



Pakeitimas		218

Pasiūlymas dėl reglamento
21 straipsnio 3 dalis
	

	Komisijos siūlomas tekstas
	Pakeitimas

	3.	Nuo [šio reglamento įsigaliojimo data + 5 metai] prie į Sąjungą iš trečiųjų šalių ir teritorijų įvežamų šunų ir kačių pridedamame oficialiame sertifikate pateikiamas patvirtinimas dėl atitikties 1 daliai ir patvirtinama, kad šunys ir katės yra kilę iš veiklos vykdymo vietos, įtrauktos į sąrašą pagal 2 dalį.
	2.	Reglamento (ES) 2017/625 126 straipsnio 2 dalies c punkte nurodytame oficialiame sertifikate, pridedamame prie į Sąjungą iš trečiųjų šalių ir teritorijų įvežamų šunų ir kačių, skirtų pateikti Sąjungos rinkai, pateikiamas patvirtinimas dėl atitikties šio straipsnio 1 daliai.


Pakeitimas		219

Pasiūlymas dėl reglamento
21 straipsnio 4 dalies 1 pastraipa
	

	Komisijos siūlomas tekstas
	Pakeitimas

	[bookmark: _GoBack]4. 	Nedarant poveikio Reglamento (ES) Nr. 576/2013 10 straipsnio 1 dalies a punktui ir Reglamento (ES) 2020/69211 74 straipsnio 1 daliai, į Sąjungą įvežami šunys ir katės ženklinami mikrolustu, kaip nurodyta 17 straipsnio 1 dalyje, kuriuo užtikrinamas atsekamumas.
	3. 	Nedarant poveikio Reglamento (ES) Nr. 576/2013 10 straipsnio 1 dalies a punktui ir Reglamento (ES) 2020/69211 74 straipsnio 1 daliai, į Sąjungą įvežami šunys ir katės, skirti pateikti Sąjungos rinkai, prieš įvežimą veterinaro ženklinami mikrolustu, atitinkančiu II priedą. Importuotojas užtikrina, kad veterinarijos gydytojas užregistruotų šunis ir kates 19 straipsnyje nurodytoje nacionalinėje duomenų bazėje per dvi darbo dienas nuo jų įvežimo į Sąjungą. Valstybės narės gali leisti atlikti registraciją ne tik veterinarijos gydytojams, bet ir kitiems asmenims, su sąlyga, kad jie taiko priemones į duomenų bazę įvestos informacijos tikslumui užtikrinti.

	__________________
	__________________

	11 2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
	11 2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).



Pakeitimas		306
Pasiūlymas dėl reglamento
21 straipsnio 4 dalies 2 pastraipa
	

	Komisijos siūlomas tekstas
	Pakeitimas

	Jei į Sąjungą įvežami šunys ar katės dar nėra užregistruoti valstybės narės duomenų bazėje, kaip nurodyta 19 straipsnio 1 dalyje, atvežus juos į paskirties vietą, gyvūno savininkas arba už jį atsakingas asmuo užtikrina, kad jis būtų užregistruotas vienoje iš valstybių narių duomenų bazių per 48 valandas nuo atvežimo.
	Jei į Sąjungą įvežami šunys ar katės dar nėra užregistruoti valstybės narės duomenų bazėje, kaip nurodyta 19 straipsnio 1 dalyje, veterinarijos gydytojas Sąjungos pasienyje juos užregistruoja įvežimo valstybės narės duomenų bazėje. Registracija atliekama gyvūno savininko arba už jį atsakingo asmens vardu, be to, registruojama gyvūno kilmės veiklos vykdymo vieta, įtraukta į sąrašą pagal 2 dalį. Valstybės narės gali leisti atlikti registraciją ne tik veterinarijos gydytojams, bet ir kitiems asmenims, su sąlyga, kad jie taiko priemones į duomenų bazę įvestos informacijos tikslumui užtikrinti.




Pakeitimas		221

Pasiūlymas dėl reglamento
21 straipsnio 4 a dalis (nauja)
	

	Komisijos siūlomas tekstas
	Pakeitimas

	
	4a.	Apie šunų ir kačių įvežimą į Sąjungą vykdant perkėlimą nekomerciniais tikslais, kaip apibrėžta Reglamento (ES) 2016/429 4 straipsnio 14 punkte, jų savininkai iš anksto praneša Sąjungos internetinėje keliaujančių gyvūnų duomenų bazėje likus ne mažiau kaip penkioms darbo dienoms iki Sąjungos sienos kirtimo, išskyrus šiuos atvejus:

	
	a) šunys ar katės įvežami į Sąjungą tiesiogiai iš trečiųjų šalių, įtrauktų į sąrašą pagal Reglamento (ES) Nr. 576/2013 13 straipsnio 1 dalį;

	
	b) šunys ar katės yra užregistruoti 19 straipsnio 1 dalyje nurodytoje valstybės narės duomenų bazėje. Savininkas iš anksto praneša šuns ar katės tapatybę ir, kai aktualu, su tuo šunimi ar kate keliaujančio įgaliotojo asmens tapatybę, šuns ar katės mikrolusto identifikacinį numerį, jo pagrindinę paskirties vietą Sąjungoje ir, kai aktualu, planuojamą išvežimo iš Sąjungos datą ir vietą. Jei šuo ar katė Sąjungoje būna ilgiau nei keturis mėnesius, savininkas užtikrina, kad gyvūnas būtų užregistruotas gyvenamosios vietos valstybės narės duomenų bazėje per penkias darbo dienas nuo tada, kai baigiasi tas ketvirtasis mėnuo.

	
	Komisija sukuria ir tvarko antroje pastraipoje nurodytą Sąjungos keliaujančių gyvūnų duomenų bazę ir, įvykdžiusi viešą atrankos procesą pagal atitinkamas Reglamento (ES, Euratomas) 2018/1046 VII antraštinės dalies nuostatas, gali pavesti šios rodyklės duomenų bazės kūrimą, techninę priežiūrą ir eksploatavimą nepriklausomam subjektui. Prieiga prie šios duomenų bazės suteikiama tik valstybių narių kompetentingoms institucijoms.


Pakeitimas		222

Pasiūlymas dėl reglamento
21 straipsnio 5 dalis
	

	Komisijos siūlomas tekstas
	Pakeitimas

	5. 	Komisijai suteikiami įgaliojimai įgyvendinimo aktais nustatyti procedūrą, pagal kurią Sąjunga pripažįsta lygiavertes sąlygas pagal 1 dalies b punktą. Tie įgyvendinimo aktai priimami laikantis 24 straipsnyje nurodytos nagrinėjimo procedūros.
	Išbraukta.




Pakeitimas		223

Pasiūlymas dėl reglamento
22 straipsnio 1 dalies įžanginė dalis
	

	Komisijos siūlomas tekstas
	Pakeitimas

	Komisijai pagal 23 straipsnį suteikiami įgaliojimai priimti deleguotuosius aktus, kuriais iš dalies keičiami šio reglamento priedai siekiant atsižvelgti į mokslo ir techniko pažangą, įskaitant, kai aktualu, EFSA mokslines nuomones, ir socialinį ir ekonominį poveikį bei poveikį aplinkai, kiek tai susiję su:
	Komisijai pagal 23 straipsnį suteikiami įgaliojimai priimti deleguotuosius aktus, kuriais iš dalies keičiami šio reglamento priedai siekiant atsižvelgti į mokslo ir techniko pažangą, įskaitant, kai aktualu, Europos maisto saugos tarnybos mokslines nuomones, ir socialinį ir ekonominį poveikį bei poveikį aplinkai, kiek tai susiję su:



Pakeitimas		224

Pasiūlymas dėl reglamento
22 straipsnio 1 dalies a punktas
	

	Komisijos siūlomas tekstas
	Pakeitimas

	a)	šėrimo dažnumu ir nujunkymo procesu;
	a)	girdymo ir šėrimo reikalavimais ir nujunkymo procesu;



Pakeitimas		225

Pasiūlymas dėl reglamento
22 straipsnio 1 dalies c punktas
	

	Komisijos siūlomas tekstas
	Pakeitimas

	c)	apšvietimo parametrais;
	c)	apšvietimo reikalavimais;



Pakeitimas		226

Pasiūlymas dėl reglamento
22 straipsnio 1 dalies h punktas
	

	Komisijos siūlomas tekstas
	Pakeitimas

	h)	minimaliu kalių vedeklių ir kačių vedeklių amžiumi veisimo pradžiai;
	h)	minimaliu ir maksimaliu veisimui skirtų kalių vedeklių ir kačių vedeklių amžiumi;



Pakeitimas		227

Pasiūlymas dėl reglamento
22 straipsnio 1 dalies j punktas
	

	Komisijos siūlomas tekstas
	Pakeitimas

	j)	mikroschemų, naudojamų šunims ir katėms ženklinti, reikalavimais;
	j)	mikroschemų, naudojamų individualiam šunų ir kačių ženklinimui, reikalavimais;



Pakeitimas		228
Pasiūlymas dėl reglamento
23 straipsnio 2 dalis
	

	Komisijos siūlomas tekstas
	Pakeitimas

	2.	6 straipsnio 4 dalyje, 10 straipsnio 2 dalyje ir 22 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [šio reglamento įsigaliojimo diena].
	2.	6 straipsnio 2b dalyje, 6a straipsnio 3 dalyje ir 22 straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [šio reglamento įsigaliojimo diena].



Pakeitimas		229
Pasiūlymas dėl reglamento
23 straipsnio 3 dalis
	

	Komisijos siūlomas tekstas
	Pakeitimas

	3.	Europos Parlamentas arba Taryba gali bet kada atšaukti 6 straipsnio 4 dalyje, 10 straipsnio 2 dalyje ir 22 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
	3.	Europos Parlamentas arba Taryba gali bet kada atšaukti 6 straipsnio 2b dalyje, 6a straipsnio 3 dalyje ir 22 straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.


Pakeitimas		230
Pasiūlymas dėl reglamento
23 straipsnio 6 dalis
	

	Komisijos siūlomas tekstas
	Pakeitimas

	6.	Pagal 6 straipsnio 4 dalį, 10 straipsnio 2 dalį ir 22 straipsnį straipsnius priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.
	6.	Pagal 6 straipsnio 2b dalį, 6a straipsnio 3 dalį ir 22 straipsnį straipsnius priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.


Pakeitimas		231

Pasiūlymas dėl reglamento
25 straipsnio 1 dalis
	

	Komisijos siūlomas tekstas
	Pakeitimas

	1.	Šiuo reglamentu valstybėms narėms neužkertamas kelias toliau taikyti griežtesnes nacionalines taisykles, kuriomis siekiama platesnės šunų ir kačių gerovės apsaugos ir kurios galioja šio reglamento įsigaliojimo metu, su sąlyga, kad tos taisyklės neprieštarauja šiam reglamentui ir netrukdo tinkamam vidaus rinkos veikimui. Iki [šio reglamento taikymo pradžios data] valstybės narės informuoja Komisiją apie tokias nacionalines taisykles. Komisija apie jas informuoja kitas valstybes nares.
	1.	Šiuo reglamentu valstybėms narėms neužkertamas kelias toliau taikyti ar priimti griežtesnes nacionalines taisykles, kuriomis siekiama platesnės šunų ir kačių gerovės apsaugos ir jų atsekamumo, su sąlyga, kad tos taisyklės neprieštarauja šiam reglamentui ir netrukdo tinkamam vidaus rinkos veikimui. Valstybės narės informuoja Komisiją apie tokias nacionalines taisykles. Komisija apie jas informuoja kitas valstybes nares.



Pakeitimas		232

Pasiūlymas dėl reglamento
25 straipsnio 2 dalis
	

	Komisijos siūlomas tekstas
	Pakeitimas

	2.	Šiuo reglamentu valstybėms narėms neužkertamas kelias priimti griežtesnes nacionalines priemones, kuriomis siekiama užtikrinti platesnę šunų ir kačių, laikomų valstybės narės teritorijoje esančiose veiklos vykdymo vietose, gerovės apsaugą šiais gyvūnų gerovės klausimais:
	Išbraukta.

	a)	būsto sąlygos;
	

	b)	suluošinimas;
	

	c)	aplinkos gerinimas;
	

	d)	selekcijos ir veisimo programos, įskaitant minimalų ir maksimalų veisimo amžių.
	

	Valstybės narės informuoja Komisiją apie tokias nacionalines taisykles prieš jas priimdamos. Komisija apie jas informuoja kitas valstybes nares.
	



Pakeitimas		233

Pasiūlymas dėl reglamento
25 straipsnio 3 dalis
	

	Komisijos siūlomas tekstas
	Pakeitimas

	3.	2 dalyje nurodytos priemonės leidžiamos tik tuo atveju, jei jos neprieštarauja šiam reglamentui ir netrukdo tinkamam vidaus rinkos veikimui.
	Išbraukta.



Pakeitimas		234

Pasiūlymas dėl reglamento
25 straipsnio 4 dalis
	

	Komisijos siūlomas tekstas
	Pakeitimas

	4.	Valstybės narės nedraudžia ar netrukdo pateikti rinkai savo teritorijoje šunis ir kates, laikomus kitoje valstybėje narėje, remdamosi tuo, kad atitinkami šunys ir katės nebuvo laikomi laikantis jos griežtesnių nacionalinių gyvūnų gerovės taisyklių.
	4.	Valstybės narės, kurios taiko griežtesnes nacionalines taisykles, kaip nurodyta 1 dalyje, nedraudžia ar netrukdo pateikti rinkai savo teritorijoje šunis ir kates, laikomus kitoje valstybėje narėje, remdamosi tuo, kad atitinkami šunys ir katės nebuvo laikomi laikantis jos griežtesnių nacionalinių gyvūnų gerovės taisyklių.



Pakeitimas		235

Pasiūlymas dėl reglamento
26 straipsnio 1 dalis
	

	Komisijos siūlomas tekstas
	Pakeitimas

	1.	Remdamasi pagal 20 straipsnį gautomis ataskaitomis ir papildoma susijusia informacija, Komisija ne vėliau kaip [7 metai nuo šio reglamento įsigaliojimo dienos], o vėliau kas penkerius metus paskelbia Sąjungos rinkoje pateiktų šunų ir kačių gyvūnų gerovės padėties stebėsenos ataskaitą.
	1.	Remdamasi pagal 20 straipsnį gautomis ataskaitomis ir papildoma susijusia informacija, Komisija ne vėliau kaip [7 metai nuo šio reglamento įsigaliojimo dienos], o vėliau kas penkerius metus paskelbia Sąjungos rinkoje pateiktų šunų ir kačių gyvūnų gerovės padėties stebėsenos ataskaitą. Stebėsenos ataskaitoje įvertinamas šio reglamento veiksmingumas, efektyvumas, aktualumas, nuoseklumas, socialinis ir ekonominis poveikis ir ES pridėtinė vertė siekiant jo tikslų. Visų pirma Komisija įvertina:



Pakeitimas		236

Pasiūlymas dėl reglamento
26 straipsnio 1 dalies a punktas (naujas)
	

	Komisijos siūlomas tekstas
	Pakeitimas

	
	a)	kokiu mastu šis reglamentas padėjo užtikrinti aukštą šunų ir kačių gerovės lygį, pagerinti atsekamumą, sumažinti neteisėtą prekybą ir spręsti problemas, susijusias su nehumaniška veisimo praktika, įskaitant vadinamąsias šuniukų ir kačiukų veisyklas;



Pakeitimas		237

Pasiūlymas dėl reglamento
26 straipsnio 1 dalies b punktas (naujas)
	

	Komisijos siūlomas tekstas
	Pakeitimas

	
	b)	ar šio reglamento taikymo sritis ir toliau atitinka paskirtį, atsižvelgiant į rinkos pokyčius, mokslo ir technologijų pažangą ir gyvūnų gerovės aspektus; ir ar dabartinės išimtys tebėra tinkamos ir pakankamos atsižvelgiant į šiuos pokyčius;



Pakeitimas		238

Pasiūlymas dėl reglamento
26 straipsnio 1 dalies c punktas (naujas)
	

	Komisijos siūlomas tekstas
	Pakeitimas

	
	c)	ar padaryta mokslinė ir technologinė pažanga, įskaitant naujų ženklinimo priemonių kūrimą, atsižvelgiant į jų techninį patikimumą, ekonominį efektyvumą ir invaziškumą gyvūnui;



Pakeitimas		239

Pasiūlymas dėl reglamento
26 straipsnio 1 dalies d punktas (naujas)
	

	Komisijos siūlomas tekstas
	Pakeitimas

	
	d)	šio reglamento poveikį veisėjams, gyvūnų globos namams, prieglaudoms ir kitiems subjektams, įskaitant administracinę naštą ir reikalavimų laikymosi išlaidas;



Pakeitimas		240

Pasiūlymas dėl reglamento
26 straipsnio 1 dalies e punktas (naujas)
	

	Komisijos siūlomas tekstas
	Pakeitimas

	
	e)	valstybių narių pasiektą vykdymo užtikrinimo ir atitikties lygį ir kompetentingų institucijų bendradarbiavimo veiksmingumą, įskaitant keitimosi duomenimis ir atsekamumo mechanizmus;



Pakeitimas		241

Pasiūlymas dėl reglamento
26 straipsnio 1 dalies f punktas (naujas)
	

	Komisijos siūlomas tekstas
	Pakeitimas

	
	f)	skaitmeninio šunų ir kačių paso, kuriame galėtų būti pateikta informacija apie gyvūno ženklinimą, skiepijimo statusą ir sveikatos istoriją, įdiegimo įgyvendinamumą, sąnaudas ir naudą;



Pakeitimas		242

Pasiūlymas dėl reglamento
26 straipsnio 1 dalies g punktas (naujas)
	

	Komisijos siūlomas tekstas
	Pakeitimas

	
	g)	privalomo ženklinimo ir registravimo taikymo išplėtimo visiems šunims ir katėms, įskaitant privačių savininkų laikomus šunis ir kates, įgyvendinamumą, poveikį ir proporcingumą.



Pakeitimas		243

Pasiūlymas dėl reglamento
26 straipsnio 1 a dalis (nauja)
	

	Komisijos siūlomas tekstas
	Pakeitimas

	
	1a.	Ne vėliau kaip [2 metai nuo šio reglamento įsigaliojimo dienos] Komisija įvertina galimybę registruoti šunis ir kates, kai jie įvežami į Sąjungą, pagal 21 straipsnio 3 dalį ir pateikia ataskaitą dėl pagrindinių išvadų Europos Parlamentui, Tarybai, Europos ekonomikos ir socialinių reikalų komitetui ir Regionų komitetui.



Pakeitimas		244

Pasiūlymas dėl reglamento
26 straipsnio 2 dalis
	

	Komisijos siūlomas tekstas
	Pakeitimas

	2.	Ne vėliau kaip [15 metų nuo šio reglamento įsigaliojimo dienos] Komisija atlieka šio reglamento vertinimą, įskaitant galimo maksimalaus amžiaus veisti šunis ir kates vertinimą, ir pateikia ataskaitą dėl pagrindinių išvadų Europos Parlamentui, Tarybai, Europos ekonomikos ir socialinių reikalų komitetui ir Regionų komitetui.
	2.	Ne vėliau kaip [12 metų nuo šio reglamento įsigaliojimo dienos] Komisija atlieka šio reglamento vertinimą, įskaitant galimo maksimalaus amžiaus veisti šunis ir kates vertinimą, ir pateikia ataskaitą dėl pagrindinių išvadų Europos Parlamentui, Tarybai, Europos ekonomikos ir socialinių reikalų komitetui ir Regionų komitetui.



Pakeitimas		301
Pasiūlymas dėl reglamento
26 straipsnio 2 a dalis (nauja)
	

	Komisijos siūlomas tekstas
	Pakeitimas

	
	2a.	Ne vėliau kaip ... [5 metai po šio reglamento įsigaliojimo dienos] Komisija:

	
	a) atlieka šio reglamento vertinimą ir peržiūrą, įskaitant galimo maksimalaus amžiaus veisti šunis ir kates vertinimą;

	
	b) atlieka benamių gyvūnų padėties vertinimą;

	
	c) sudaro gyvūnų rūšių, kurias leidžiama laikyti ir pateikti rinkai, sąrašą, jei atlikus išankstinį poveikio vertinimą nustatyta jo pridėtinė vertė ir įgyvendinamumas;

	
	d) įvertina galimybę iš dalies keičiant šį reglamentą išplėsti jo taikymo sritį, kad ji apimtų ir kitus gyvūnus;

	
	e) įvertina galimybę naudoti alternatyvias ženklinimo priemones, kurios būtų mažiau invazinės nei mikroschemos implantavimas, ir

	
	f) pateikia ataskaitą dėl a–e punktuose nurodytų pagrindinių išvadų Europos Parlamentui, Tarybai, Europos ekonomikos ir socialinių reikalų komitetui ir Regionų komitetui.




Pakeitimas		245
Pasiūlymas dėl reglamento
27 straipsnio 1 dalis
	

	Komisijos siūlomas tekstas
	Pakeitimas

	Valstybės narės nustato sankcijų, taikomų pažeidus šį reglamentą, taisykles ir imasi visų būtinų priemonių užtikrinti, kad šios sankcijos būtų įgyvendinamos. Numatytos sankcijos turi būti veiksmingos, proporcingos ir atgrasomos.
	Valstybės narės nustato sankcijų, taikomų už šio reglamento pažeidimus, taip pat pažeidimus, susijusius su gyvūnų augintinių atsisakymu, taisykles ir imasi visų būtinų priemonių užtikrinti, kad šios sankcijos būtų įgyvendinamos. Numatytos sankcijos turi būti veiksmingos, proporcingos ir atgrasomos.


Pakeitimas		246
Pasiūlymas dėl reglamento
27 straipsnio 1 a dalis (nauja)
	

	Komisijos siūlomas tekstas
	Pakeitimas

	
	Valstybės narės užtikrina, kad finansinių sankcijų, taikomų už šio reglamento ir už 2 straipsnio 1 dalyje nurodytų taisyklių pažeidimus, susijusius su sukčiavimu ar apgaule, dydis pagal nacionalinę teisę atspindėtų bent ekonominę naudą subjektui arba, kai tinkama, subjekto apyvartos procentinę dalį ir būtų pakankamai didelis, kad jos turėtų atgrasomąjį poveikį. Tais atvejais, kai šio reglamento reikalavimų pažeidimai yra sunkūs ir pasikartojantys, valstybės narės užtikrina, kad sankcijos apimtų draudimą dirbti su gyvūnais ir juos laikyti.



Pakeitimas		279
Pasiūlymas dėl reglamento
27 straipsnio 2 a pastraipa (nauja)
	

	Komisijos siūlomas tekstas
	Pakeitimas

	
	Atsižvelgdamos į administracinę naštą, kurią, be esamų ekonominių suvaržymų, patiria gyvūnų prieglaudos ir organizacijos, atsakingos už benamių šunų ar kačių populiacijos valdymą, valstybės narės gali išnagrinėti galimybes racionalizuoti lėšas, gautas už šio reglamento pažeidimus, siekiant remti ir padengti prieglaudų ir organizacijų, atsakingų už benamių šunų ar kačių populiacijos valdymą, administracines ir veiklos išlaidas.



Pakeitimas		247

Pasiūlymas dėl reglamento
28 straipsnio 2 dalis
	

	Komisijos siūlomas tekstas
	Pakeitimas

	Jis taikomas nuo [2 metai nuo šio reglamento įsigaliojimo dienos], jeigu šiame reglamente nenumatyta kitaip.
	Jis taikomas nuo [2 metai nuo šio reglamento įsigaliojimo dienos], su tokiomis išimtimis:

	
	i)	13 straipsnis taikomas nuo [5 metai nuo šio reglamento įsigaliojimo dienos]; 

	
	ii)	9 straipsnio 2 dalis ir 19 straipsnio 1 dalis taikomos nuo [3 metai šio reglamento įsigaliojimo dienos]; 

	
	iii)	12 straipsnis, 17 straipsnio 4 ir 6 dalys, 19 straipsnio 2 ir 2a dalys ir 21 straipsnio 1–4a dalys taikomi nuo [5 metai nuo šio reglamento įsigaliojimo dienos]; 

	
	iv)	7a straipsnis taikomas nuo [6 metai nuo šio reglamento įsigaliojimo dienos]; taip pat 

	
	v)	17 straipsnio 1–3 dalys šunų atveju taikomos nuo [3 metai nuo šio reglamento įsigaliojimo dienos], kačių atveju – nuo [7 metai nuo šio reglamento įsigaliojimo dienos]. 




Pakeitimas		248

Pasiūlymas dėl reglamento
I priedo 1 punkto įžanginė dalis
	

	Komisijos siūlomas tekstas
	Pakeitimas

	1.	Šėrimas
	1.	Šėrimas ir girdymas



Pakeitimas		249

Pasiūlymas dėl reglamento
I priedo 1 punkto 1.1 papunkčio įžanginė dalis
	

	Komisijos siūlomas tekstas
	Pakeitimas

	1.1.	Subjektas taiko tokį šėrimo dažnumo režimą:
	1.1.	Šunys ir katės šeriami bent du kartus per dieną. Šuniukai ir kačiukai šeriami dažniau.

	
	Šie reikalavimai netaikomi veisimo vietoms, kuriose laikomi bandos sarginiai šunys tais laikotarpiais, kai tokie šunys naudojami bandos ganymo tikslais.



Pakeitimas		250

Pasiūlymas dėl reglamento
I priedo 1 punkto 1.1 papunkčio a punktas
	

	Komisijos siūlomas tekstas
	Pakeitimas

	a)	suaugusios katės ir šunys šeriami du kartus per dieną;
	Išbraukta.



Pakeitimas		252

Pasiūlymas dėl reglamento
I priedo 1 punkto 1.1 papunkčio c punktas
	

	Komisijos siūlomas tekstas
	Pakeitimas

	c)	jaunesni nei 8 savaičių šuniukai šeriami bent 5 kartus per dieną;
	Išbraukta.



Pakeitimas		253

Pasiūlymas dėl reglamento
I priedo 1 punkto 1.1 papunkčio d punktas
	

	Komisijos siūlomas tekstas
	Pakeitimas

	d)	jaunesni nei 12 savaičių kačiukai šeriami bent 4 kartus per dieną.
	Išbraukta.



Pakeitimas		254

Pasiūlymas dėl reglamento
I priedo 1 punkto 1.2 papunktis
	

	Komisijos siūlomas tekstas
	Pakeitimas

	1.2.	Pirmosiomis dviem dienomis kiekvienas naujas atsivestas šuniukas ar kačiukas šeriamas savo kalės vedeklės ar katės vedeklės krekenomis.
	1.2.	Bent dvi pirmąsias gyvenimo dienas kiekvienas šuniukas ar kačiukas šeriamas krekenomis, o vėliau – savo motinos arba laktuojančios kalės vedeklės ar katės vedeklės pienu. Jei to padaryti neįmanoma, nes motina serga arba dėl kitų priežasčių negali maitinti savo palikuonių, arba to nepakanka, šuniukas ar kačiukas šeriamas šuniukams ar kačiukams skirtu pieno pakaitalu taip dažnai, kaip nurodo pakaitalo gamintojas arba veterinarijos gydytojas.



Pakeitimas		255

Pasiūlymas dėl reglamento
I priedo 1 punkto 1.3 papunktis
	

	Komisijos siūlomas tekstas
	Pakeitimas

	1.3.	Jei kalė vedeklė arba katė vedeklė serga arba dėl kitų priežasčių negali maitinti savo palikuonių, subjektas iki nujunkymo pabaigos jiems teikia tos pačios veiklos vykdymo vietos kitų kalių vedeklių ir kačių vedeklių pieną ir papildomus šuniukams ir kačiukams skirtus pieno mišinius tokiu šėrimo dažnumu, kuris nurodytas mišinio gamintojo arba veterinarijos gydytojo.
	Išbraukta.



Pakeitimas		256

Pasiūlymas dėl reglamento
I priedo 1 punkto 1.4 papunktis
	

	Komisijos siūlomas tekstas
	Pakeitimas

	1.4.	Subjektas užtikrina, kad visi nenujunkyti šuniukai ir kačiukai gautų pakankamai pieno, kad nuolat didėtų jų kūno svoris.
	1.4.	Visi nenujunkyti šuniukai ir kačiukai šeriami pakankamu pieno, pieno pakaitalo arba jų derinio kiekiu, kad nuolat didėtų jų kūno svoris.



Pakeitimas		257

Pasiūlymas dėl reglamento
I priedo 2 punkto 2.1 papunkčio 1 pastraipos a punktas
	

	Komisijos siūlomas tekstas
	Pakeitimas

	a)	patalpose, kuriose laikomi suaugę šunys – 10–26 °C;
	Išbraukta.



Pakeitimas		258

Pasiūlymas dėl reglamento
I priedo 2 punkto 2.1 papunkčio 1 pastraipos b punktas
	

	Komisijos siūlomas tekstas
	Pakeitimas

	b)	patalpose, kuriose laikomos suaugusios katės – 15–26 °C;
	Išbraukta.



Pakeitimas		259

Pasiūlymas dėl reglamento
I priedo 2 punkto 2.2 papunkčio 2.2.1 punktas
	

	Komisijos siūlomas tekstas
	Pakeitimas

	2.2.1.	Kai taikoma, dirbtinis apšvietimas turi būti teikiamas bent lygiaverčiu natūralios šviesos, kuri paprastai būna nuo 9.00 val. iki 17.00 val., laikotarpiu.
	2.2.1.	Šunys ir katės turi būti šviesoje bent 7 valandas per dieną.



Pakeitimas		260

Pasiūlymas dėl reglamento
I priedo 2 punkto 2.2 papunkčio 2.2.2 punktas
	

	Komisijos siūlomas tekstas
	Pakeitimas

	2.2.2.	Dirbtinis apšvietimas turi būti plataus spektro arba viso spektro.
	2.2.2.	Dirbtinis apšvietimas turi būti plataus spektro arba viso spektro ir bent 80 Hz dažnio.



Pakeitimas		261

Pasiūlymas dėl reglamento
I priedo 2 punkto 2.2 papunkčio 2.2.3 punktas
	

	Komisijos siūlomas tekstas
	Pakeitimas

	2.2.3.	Gyvūno galvos aukštyje apšvieta turi būti ne mažesnė kaip 50 liuksų.
	Išbraukta.



Pakeitimas		262

Pasiūlymas dėl reglamento
I priedo 2 punkto 2.2 papunkčio 2.2.4 punktas
	

	Komisijos siūlomas tekstas
	Pakeitimas

	2.2.4.	Gyvūnai turi turėti galimybę būti tamsoje bent 8 valandas per dieną.
	2.2.4.	Šunys ir katės turi turėti galimybę būti be dirbtinio apšvietimo bent 8 valandas per dieną.



Pakeitimas		263

Pasiūlymas dėl reglamento
I priedo 2 punkto 2.2 a papunktis (naujas)
	

	Komisijos siūlomas tekstas
	Pakeitimas

	
	2.2a.	Šunys turi turėti galimybę patekti į lauko zoną arba turi būti kasdien vedami pasivaikščioti iš viso ne trumpiau kaip 1 valandą per dieną, galėti mankštintis, tyrinėti ir socializuotis.

Pasiūlymas dėl reglamento
I priedo 2 punkto 2.3 papunkčio 2.3.3 punktas
	

	Komisijos siūlomas tekstas
	Pakeitimas

	2.3.3.	Jei aptvaruose yra daugiau nei vienas šuo ar katė, subjektai, imdamiesi konkrečių priemonių (pvz., įrengdami pertvaras), turi užtikrinti, kad šie gyvūnai nekeltų grėsmės vienas kitam dėl agresyvios elgsenos.
	2.3.3.	Jei aptvaruose yra daugiau nei vienas šuo ar katė, subjektai, imdamiesi konkrečių priemonių (pvz., įrengdami pertvaras), turi užtikrinti, kad šie gyvūnai nekeltų grėsmės vienas kitam dėl agresyvios elgsenos.

	
	Valstybės narės gali leisti taikyti nuo 2.3.1 punkte nustatytų minimalios ploto normos reikalavimų nukrypti leidžiančias nuostatas medžiokliniams šunims, pratusiems gyventi būryje.

Pasiūlymas dėl reglamento
I priedo 3 punkto 3.2 papunktis
	

	Komisijos siūlomas tekstas
	Pakeitimas

	3.2.	Kalės vedeklės kergiamos tik jei jos yra bent 18 mėnesių amžiaus;
	3.2.	Kalės vedeklės kergiamos tik nuo antrosios rujos;



Pakeitimas		266

Pasiūlymas dėl reglamento
I priedo 3 punkto 3.3 papunktis
	

	Komisijos siūlomas tekstas
	Pakeitimas

	3.3.	Subjektai leidžia vienai kalei vedeklei ar katei vedeklei per 2 metus atsivesti ne daugiau kaip 3 vadas.
	3.3.	Kalė vedeklė ar katė vedeklė per 2 metus neturi atsivesti daugiau kaip 3 vadų.



Pakeitimas		267

Pasiūlymas dėl reglamento
I priedo 3 punkto 3.4 papunktis
	

	Komisijos siūlomas tekstas
	Pakeitimas

	3.4.	Po 3 iš eilės einančių per 2 metus įvykusių kalės vedeklės ar katės vedeklės nėštumų, po kurių atsivesta vada, subjektai užtikrina atsigavimo laikotarpį – bent vienus metus kalei vedeklei ar katei vedeklei neleidžiama pastoti.
	3.4.	Kalių vedeklių ir kačių vedeklių, kurios per 2 metus atsivedė 3 vadas, įskaitant jauniklius, kurie buvo atsivesti negyvi, atsigavimo laikotarpis turi būti bent vieni metai.

Pasiūlymas dėl reglamento
II priedo 3 punkto 3.4 a papunktis (naujas)
	

	Komisijos siūlomas tekstas
	Pakeitimas

	
	3.4a.	Kalės vedeklės ar katės vedeklės, kurioms buvo padaryti du cezario pjūviai, veisimui nebenaudojamos.

Pasiūlymas dėl reglamento
I priedo 3 punkto 3.4 b papunktis (naujas)
	

	Komisijos siūlomas tekstas
	Pakeitimas

	
	3.4b.	Bet kuri 8 metų ar vyresnė kalė vedeklė ir bet kuri 6 metų ar vyresnė katė vedeklė, prieš ją kergiant, turi būti fiziškai apžiūrėta veterinarijos gydytojo, kuris raštu patvirtina, kad apžiūros metu nėra jokių nėštumo kontraindikacijų. Subjektas saugo nurodytą raštišką patvirtinimą bent trejus metus.

Pasiūlymas dėl reglamento
I priedo 4 punkto 4.1 papunkčio c punktas
	

	Komisijos siūlomas tekstas
	Pakeitimas

	c)	erdvėse, kuriose laikomos katės ir šunys, būtų įrengtos aplinkos gerinimo struktūros ir visiems gyvūnams prieinami objektai, kuriais sukuriama stimuliuojanti aplinka ir mažinama gyvūnų frustracija;
	c)	erdvėse, kuriose laikomos katės ir šunys, būtų įrengtos aplinkos gerinimo struktūros ir visiems gyvūnams prieinami objektai, kuriais sukuriama stimuliuojanti aplinka ir, jei įmanoma, laipioti ir slėptis tinkamos konstrukcijos, taip pat mažinama gyvūnų frustracija;


Pakeitimas		271
Pasiūlymas dėl reglamento
II priedo įžanginė dalis
	

	Komisijos siūlomas tekstas
	Pakeitimas

	Katėms ir šunims ženklinti naudojamos mikroschemos, kaip reikalaujama 16 straipsnyje, turi atitikti šiuos reikalavimus:
	Individualiam šunų ir kačių ženklinimui naudojamos mikroschemos, kaip reikalaujama 17 ir 21 straipsniuose, turi atitikti šiuos reikalavimus:


Pakeitimas		272
Pasiūlymas dėl reglamento
III priedo 1 punktas
	

	Komisijos siūlomas tekstas
	Pakeitimas

	1.	Per metus mikrolustais paženklintų šunų ir kačių skaičius, kaip nurodyta 17 straipsnyje;
	1.	Per metus užregistruotų šunų ir kačių skaičius, kaip nurodyta 17 straipsnyje ir 21 straipsnio 4 dalyje;

Pasiūlymas dėl reglamento
III priedo 1 a punktas (naujas)
	

	Komisijos siūlomas tekstas
	Pakeitimas

	
	1a.	Per metus pagal 7 straipsnį užregistruotų veiklos vykdymo vietų skaičius;



Pakeitimas		274
Pasiūlymas dėl reglamento
III priedo 2 punktas
	

	Komisijos siūlomas tekstas
	Pakeitimas

	2.	Per metus patvirtintų veisimo įmonių skaičius, kaip nurodyta 16 straipsnyje.
	2.	Per metus patvirtintų veisimo vietų skaičius, kaip nurodyta 7a straipsnyje.



Pakeitimas		275
Pasiūlymas dėl reglamento
III priedo 2 a punktas (naujas)
	

	Komisijos siūlomas tekstas
	Pakeitimas

	
	2a.	Veisimo ir pardavimo vietų, kurių patvirtinimas buvo sustabdytas arba panaikintas, skaičius per metus.

